STUDII EMINESCOLOGICE 
10 


Volumul Studii eminescologice este publicaţia anuală 
a Bibliotecii Judeţene „Mihai Eminescu” Botoşani. 
Apare în colaborare cu Catedra de Literatură Comparată şi Estetică 
a Universităţii „Al. I. Cuza” din Iasi. 


Fondatorul seriei: loan Constantinescu 


Volumul Studii eminescologice apare o dată pe an, 
cuprinzând lucrările susținute la Simpozionul Naţional 
„Eminescu: Carte — Cultură — Civilizație”, care se des- 
făşoară anual la Botoşani, sub coordonarea Corneliei 
Viziteu, director al Bibliotecii Judeţene „Mihai Eminescu” 
Botoşani, şi a prof. univ. dr. Viorica S. Constantinescu, şefa 
Catedrei de Literatură Comparată şi Estetică de la 
Facultatea de Litere a Universităţii „Al. I. Cuza” Iasi. 


STUDII 
EMINESCOLOGICE 


10 


Coordonatori: 
Viorica S. CONSTANTINESCU 
Cornelia VIZITEU 
Lucia CIFOR 


CLUSIUM 
2008 


Lector: Corina MĂRGINEANU 
Coperta: Lucian ANDREI 


CASA DE EDITURĂ „ATLAS-CLUSIUM” SRL 
ROMÂNIA, 400133 CLUJ-NAPOCA, Piaţa Unirii 1/1 
telefax +40-264-596940 


e-mail: clusium@cluj.astral.ro 


O Editura CLUSIUM, 2008 


ISSN 1454-9115 


Cuprins 


Mihai Eminescu în context universal 
Visul sultanului. Surse probabile ale lui Mihai Eminescu / 


Gheorghe BADEA ss 9 
Destine paralele: Eminescu — Keller — Drosinis / 

Gheorghe BADEA nenea en 18 
Eminescu şi Ovidiu. Imitatie şi creaţie în 

poemul Epigonii / Traian DIACONESCU ....eueeee nenea 30 
Eminescu şi Ovidiu. Metamorfoza unei imagini literare / 

Traian DIACONESCU su 41 
Eminescu — parnasian? / 

Maria LUNGU-CLIVINSCHI ...e nenea en 46 
Eminescu şi Novalis. Idealismul magic / 

Leonida MANIU. pence eset caci poata sana pb oala ga toss 52 
Eminescu şi spațiul virtual / 

Alina PISTOL scene piata a a la aia E dc aci d 62 
Epistolarul de dragoste la Eminescu şi Kafka / 

Bogdan ROMANIUC ses 71 


Istorie literara si culturala 


Sansa de a fi reactionar / Theodor CODREANU ..............65 87 
Eminescu si apriorismul românesc / 

GOOF EE POPA. su. Annee luca d 100 
Satul românesc — tara lui Eminescu / 

GEOT LE ENE ws seh rte dresse ie dan das aaa da dn eat dai 108 
Eminescu şi Jan Tomas / Dan Toma DULCIU ...nssssssesseeee 123 


Hermeneutică literară şi poetică 


Eminescu — dorul fiintarii / Paul IRUC sesser 131 
Dumnezeu şi om, un exerciţiu hermeneutic / 
Pur TONI TA seic e ceea di oaia pa e ie em RE 136 
Despre inconştientul eminescian şi o viziune a morții / 
Rodica. MARIAN vesanie pet a ct ta a oh aaa 150 


STUDII EMINESCOLOGICE 


Recenzii, comentarii. Varia 
George Popa — Deschideri metafizice în lirica lui 
Eminescu / Alina PISTOL 4... 179 


BIBLIOGRAFIE 2007 / Mariana NESTOR şi 
Camelia STUMBEA ss 191 


M nai E minescu 


în context universal 


Visul sultanului. Surse probabile ale lui 
Mihai Eminescu 


Gheorghe BADEA 


În volumul VI al Operelor lui Eminescu' Perpessicius a 
cercetat, printre altele, notele, materialele anterioare versiu- 
nilor autonome şi cele patru versiuni autonome care dezvăluie 
calea urmată de poet pînă la varianta definitivă a Scrisorii IIT. 
O atenţie deosebită este acordată manuscrisului 2276, 103- 
107, aflat la Biblioteca Academiei Române. Manuscrisul, datat 
1878-1879, este scris cu creionul, cu o grafie cursivă, şi 
cuprinde doar visul lui Osman, cel îndrăgostit de frumoasa 
Malchatun, fiica şeicului Edebali: din inima sultanului creşte 
un copac uriaş, a cărui umbră se întinde peste întregul univers. 

Manuscrisul a fost semnalat prima data de Jon Scurtu 
care nota: „fragment variantă în parte care cuprinde visul lui 
Baiazid, în altă redactare, cu totul deosebită”. 

În 1998, Emilia Şt. Milicescu, nume celebru în critica şi 
istoria literară de la noi, a publicat, în patru numere (427-430) 
din revista „România Mare”, un studiu consacrat manuscri- 
sului 2276, 103-107, făcînd o comparaţie între varianta din 
acest manuscris şi varianta definitivă, apărută în „Convorbiri 
literare”, XV, 2, Imai 1881. 

De la început s-a pus întrebarea: Care este izvorul lui 
Eminescu? Este fragmentul respectiv doar traducerea versi- 


' Mihai Eminescu, Opere, vol.VI, Poezii tipărite în timpul vieții, 
Note şi variante: De la Scrisoarea II la Scrisoarea III, ediţie critică 
îngrijită de Perpessicius, Bucureşti, 1943. Volumul a fost retipărit de 
Editura Moldova din Iasi în 1999; am folosit volumul apărut la Iaşi. 

> Mihai Eminescu, Poezii, ediția Ion Scurtu, 1908, p. 270. 

ficată a legendei visului profetic al lui Osman, întemeietorul 
dinastiei sultanilor turci otomani sau osmanlii? 

Legenda era cunoscută în mediile culturale româneşti 
printr-o traducere din limba germană, publicată în 1875, în 
„Revista Contemporană”, de Gr. Gellianu* Acesta era pseudo- 
nimul lui Anghel Demetriescu (1847-1903), care primise o 
bursă din partea statului român pentru a se perfecționa la 
Berlin în limbile clasice. În Germania, Anghel Demetriescu a 
găsit lucrarea istoricului Iosif von Hammer, Geschichte des 
Osmanischen Reiches, publicată în 1827 şi retipărită, în 4 
volume, în anii 1834-1836 la Pesth. În volumul I, la pagina 65 
şi următoarea, se află această legendă care circula în Asia 
Mică şi pe care Anghel Demetriescu a tradus-o şi a publicat-o 
în 1875°. 

Într-un studiu din 1903, închinat personalităţii lui Emi- 
nescu, „primă cercetare serioasă a operei poetului”? , Anghel 
Demetriescu crede, cel dintîi, că visul sultanului din Scri- 
soarea III „nu este altceva decît o parafrazare în versuri a 
textului lui Hammer”. 

Fără să cunoască studiul lui Anghel Demetriescu, lon 
Grămadă a identificat şi el într-un studiu din 1914 izvorul lui 
Eminescu în textul lui von Hammer, cunoştea, însă, afirmaţia 
lui Scurtu din 1908 şi de aceea scria: „Probabil că fragmentele 
din Manuscrisul Academiei Române 2276, ff. 103-106, care 
conțin Visul lui Baiazid |şi în Notă: „De fapt este al lui 
Osman, întemeietorul imperiului turcesc”], în altă redactare cu 
totul deosebită, se apropie si mai mult de originalul poveştii”.” 

Emilia Şt. Milicescu face şi alte presupuneri. Eminescu 
putea cunoaşte direct lucrarea istoricului german Iosif von 


> La Emilia St. Milicescu numele apare sub forma Galianu. 

4 Perpessicius redă la p. 190-192, în subsol, traducerea lui Anghel 
Demetriescu. 

5 Perpessicius, op. cit., p. 181. 

$ Anghel Demetriescu, Mihail Eminescu, în Opere, 1937, ediția 
Ovidiu Papadima, p. 262-263, apud Perpessicius, op.cit., p. 182. 

7 Dr. I. Grămadă, Mihail Eminescu, (Contribuţii la studiul vieții si 
operei sale), Heidelberg, 1941, p. 31, apud Perpessicius, op. cit., p. 182. 

8 Vezi studiul citat. 

Hammer in timpul studiilor la Viena, unde a mers in 1869, si 
la Berlin, unde a ajuns in 1872, sau putea cunoaste legenda de 
la francezul Baptistien Poujoulat, care o culesese in timpul 
unei călătorii în Asia Mica şi o publicase la Paris, în 1840, în 
volumul Voyage dans l'Asie Mineure. În sfîrşit, revenind in 
tara, poetul a citit, poate, traducerea lui Anghel Demetriescu, 
publicată, în anul următor, în „Revista Contemporană”. Ver- 
siunea din manuscrisul 2276 are 43 de versuri, iar forma 
definitivă are 46 de versuri. Emilia Şt. Milicescu insistă asupra 
deosebirilor dintre cele două variante eminesciene. 

Amintim, aici, doar că în forma definitivă, care are „o 
strălucire unică şi semnificaţii adînci”, Eminescu a renunțat la 
numele întemeietorului dinastiei şi a atribuit visul unui „sultan 
dintre aceia ce domnesc peste vro limbă, / Ce cu-a turmelor 
pasune, a ei patrie ş-o schimbă”. Poetul a lăsat deoparte şi alte 
informaţii oferite de cei doi autori, pentru că unele se 
contraziceau, iar altele nu aveau legătură cu urmarea poemului 
despre expansiunea Imperiului Otoman pînă la Dunăre, unde 
Mircea cel Bătrîn va vîntura păgînătatea ca pe pleavă, într-un 
singur ceas. 

În legenda publicată de von Hammer şi de Poujoulat, 
luna nouă ieşea din pieptul lui Edebali, viitorul socru al lui 
Osman, creştea pînă devenea lună plină, apoi cobora asupra 
lui Osman, în pieptul căruia se ascundea şi se cufunda. Aşa 
este şi în manuscrisul eminescian 2276, 103-107, dar în vari- 
anta definitivă, luna coboară din ceruri, se preschimbă în 
fecioară şi şade alături cu sultanul, transformînd natura sub 
farmecul ei, rasfringind pe plan terestru lumea din visul sul- 
tanului şi dezvăluindu-i tilcul visului profetic. 

Aproape de sfîrşitul studiului Domniei Sale, Emilia Şt. 
Milicescu adresează, cu delicateţe şi discreţie, un îndemn: 

„Comentariile pe care mi-am permis să le fac, punind în 
paralelă ,, Visul lui Osman” din cele două scrieri — Istoria lui 
von Hammer şi Călătoria lui Poujoulat — cu prima parte a 
Scrisorii III a lui Eminescu, au avut ca scop să propun 
cercetării şi alte ipoteze ale contactelor posibile ale poetului 
în scopul de a cunoaşte legenda din Istoria germanului von 

Hammer, precum şi varianta culeasă de francezul Poujoulat 
chiar din ţinutul în care s-a creat şi circulă”. 

Vorbind de posibile izvoare ale lui Eminescu, s-a gîndit, 
probabil, la acea parte a poeziei divani, care avea ca temă 
preferată moartea şi eroismul, de exemplu, la epopeile unor 
poeți călugări, precum Seyyid Battal, Danismend sau Sari 
Saltuk Dede (al cărui mormint se află în Dobrogea noastră, la 
Babadag), unde ar fi aflat alte informaţii şi alte legende despre 
Osman I, fiul lui Ertogrul, conducătorul tribului turcic kayi, 
venit ca şi alte triburi din pustiurile Mongoliei. Ertogrul a 
murit de batrinete în 1284, la Sogiid, in Anatolia de vest, unde 
mormîntul i se vede şi astăzi. I-a urmat la tron cel mai mare 
dintre cei trei fii ai săi, Osman I, care, în 1289, va fi ridicat la 
rangul de emir de către Alaeddin II, sultanul turcilor selgiu- 
chizi, şi care, in 1300, cînd statul selgiuchid s-a dezmembrat în 
10 provincii autonome, va declara provincia sa independentă, 
fiind adevăratul întemeietor al statului otoman, unul dintre 
cele mai întinse imperii cunoscute. Din păcate, asemenea 
multor altor conducători de imperii, Osman I a avut o moarte 
nedemnă de renumele său: a murit de reumatism, în 1327, în 
capitala sa, Yenisehir. 

Sau, poate, s-a gîndit la acea parte a poeziei divani, care 
are ca temă dragostea şi moartea şi în care elementele fru- 
musetii feminine ideale sînt gura mică cu buze roşii, ochii 
migdalati, fata de lună plină, părul lung, sprîncenele arcuite şi 
statura de chiparos. Eminescu cunoştea, desigur, din surse 
occidentale, poezia divan: de acest gen, al cărei cel mai de 
seamă reprezentant a fost Yunus Emre (mort în 1320-1321). 
Vedem acest lucru şi din visul sultanului: fecioara este luna 
plină, „ochii ei sînt plini de umbra tăinuitelor dureri”, „părul ei 
cel negru-n valuri de mătasă se desprinde”. 

Sau, poate, s-a gîndit la literatura populară asik (în limba 
arabă aşik înseamnă îndrăgostit), care constituia un curent 
paralel cu literatura de curte şi monahală. 

Am putea avea în vedere şi minunatele basme ale po- 
poarelor Orientului, care şi-au învăluit trecutul istoric în 
miraculos, în taine, într-o aură de mister împletit din lumina şi 
din muzica visului şi universului, care depăşea limitele lor 


MIHAI EMINESCU ÎN CONTEXT UNIVERSAL 13 


fireşti, pentru că erau „o lume ce gîndea în basme şi vorbea în 
poezii”, după cum spunea Eminescu în Venere şi Madonă. 

Cine mai ştie astăzi că regele Cosru din Basmele celor 
1001 de nopți, pe care Şeherazada le înşiră ca pe mărgele, este 
Chosroe I (531-579), cel mai de seamă reprezentant al dinas- 
tiei Sasanizilor, în timpul căruia Persia a atins expansiunea 
maximă şi care a silit Imperiul Bizantin să-i plătească tribut? 
Capitala lui se afla în Mesopotamia, pe malul stîng al fluviului 
Tigru, se numea Ctesiphon şi fusese construită de Mithradates 
I (171-138), regele partilor. 

La curtea din Ctesiphon a lui Chosroe I se vor refugia 
ultimii filozofi păgîni, după ce împăratul bizantin Flavius 
Petrus Sabbatius Iustinianus — Iustinian I cel Mare (527-565) a 
închis, în 529, şcolile filozofice de la Atena. 

Noi, însă, cînd am citit acel îndemn la căutarea unor noi 
surse, ne-am amintit de ,,tineretile noastre”, cum spune Psal- 
mistul, de vremea cînd mai rătăceam prin biblioteci şi mai 
citeam. Ne-am adus aminte că am citit o legendă asemănătoare 
în operele unor scriitori antici. 

Primul este istoricul grec Herodot din Halicarnas (484- 
425), supranumit „părintele istoriei”. În cartea I a /storiilor 
sale, intitulată Clio după muza istoriei, Herodot prezintă, 
printre altele, istoria mezilor şi perşilor. Astyages, fiul lui 
Cyaxares, a fost ultimul rege al mezilor. El a domnit între 585 
şi 500 şi a avut o singură fiică Mandana sau Mandane. După 
ce i s-a născut fiica, Astyages a avut un vis în care i se părea 
că îşi vede fiica făcînd atît de mult ud, încît a umplut tot oraşul 
şi apoi a înecat chiar toată Asia. Chemind magii, care erau 
tălmacii viselor, regele s-a îngrozit aflînd că visul îi vesteşte că 
prin fiica sa va pierde domnia şi regatul. De aceea, temîndu-se 
de vedenia din vis, cînd Mandana a ajuns la vîrsta märitisului, 
n-a dat-o după nici unul dintre mezii vrednici de casa lui, ci 
după un pers, pe care îl considera inferior chiar mezilor de 
stare mijlocie. Acesta era Cambyses I, fiul lui Cyrus I, regele 
Anzanului (600-559). 

Dar nu acesta este visul care ne interesează, ci acela din 
capitolul următor (1,108). „În primul an de căsnicie al Man- 
danei cu Cambyses, Astyages avu în vis o altă vedenie: se 

făcea că de sub pîntecul fiicei sale [adică din organul genital] 
creştea o viţă şi că vita se întindea peste toată Asia. În urma 
acestei vedenii, după ce cercetase din nou tilcuitorii de vise, 
trimise să-i aducă din Persia pe fiica sa, care tocmai sta să 
nască. La sosirea ei, o puse sub pază bună, avînd de gînd să-i 
nimicească rodul pintecului, pentru că, după vedenia ce-o 
avusese, magii tilcuitori de vise îi prevestira că cel născut din 
fiica sa avea să domnească în locul lui”. 

Soarta copilului născut de Mandana seamănă foarte bine 
cu soarta lui Oedip, a gemenilor născuţi de Rhea-Silvia şi a 
fiilor de împărați din basmele româneşti: va fi dat unei rude a 
lui Astyages, Harpagos, pentru a fi omorît; acesta îl va da unui 
vacar, Mitradates, a cărui soție, Spako (în limba greacă, Kyn6 
= catea), îl va creşte în locul fiului său pe care-l născuse mort. 
După multe peripeții, copilul va ajunge la curtea din Ecbatana, 
capitala mezilor, a lui Astyages, şi va fi viitorul şi celebrul 
rege al Persiei Cyrus al II-lea cel Mare (559-529) care, în 550, 
se va răscula împotriva suzeranității mezilor, îl va învinge pe 
bunicul său Astyages şi va transforma Media într-o provincie 
persană. 

Motivul acestui vis profetic îl vom intilni şi în tragedia 
Electra a lui Sofocle (497-405), versurile 410-425. Eroina isi 
aşteaptă fratele, pe Oreste, pentru a răzbuna asasinarea tatălui 
lor, Agamemnon, de către Clitemnestra, mama lor, şi de către 
Egist, amantul acesteia. În timp ce Electra şi corul se află în 
fata palatului, Chrysothemis, sora eroinei, iese din palat cu 
prinoase, despre care spune că mama lor, înspăimîntată de un 
vis urât, le-a trimis la mormîntul lui Agamemnon. Între cele 
două surori are loc următorul dialog: 


C. [A trimis prinoasele] inspaimintata de visul de azi-noapte, 
mi se pare. 

O, zei strabuni, ajutati-ma astăzi! 

. Iti dă curaj teama ei? 

Dacă mi-ai povesti visul, atunci ti-as spune. 

. Dar nu ştiu bine ce să-ţi spun, ştiu prea putin. 


amam 


j Herodot, Istorii, vol. I, traducere de Adelina Piatkowski Bucuresti, 
1961, p. 66. 

E. Spune cît ştii! Cîteva vorbe au fost de-ajuns şi pentru a-i 
dobori şi pentru a-i înălța pe muritori. 

C. Se spune că l-a văzut în vis pe tatăl tău şi-al meu; trăia 
şi i-a vorbit, apoi, luînd el sceptrul strămoşesc pe care, 
azi, il tine în miini Egist, l-a sădit acolo unde e căminul; 
din toiag a răsărit o ramură, care s-a umplut de muguri; 
întreg pămîntul micenienilor a fost acoperit de umbra 
lui. Acestea mi le-a spus cineva care a fost de față cînd 
ea s-a spovedit lui Helios, povestindu-i visul. 


Peste citeva secole, in vremea lui Augustus si a lui 
Tiberius, un istoric roman, originar din Gallia, Trogus, care isi 
va lua supranumele de Pompeius, in amintirea faptului ca 
bunicul său a luptat in armata lui Pompeius în războiul contra 
lui Quintus Sertorius (122-72), va scrie o Istorie universală, în 
44 de cărți, intitulată Historiae Philippicae, pentru că acorda 
un spaţiu larg lui Filip al II-lea şi lui Alexandru cel Mare. Din 
păcate, Istoria universală a lui Trogus Pompeius s-a pierdut; 
ea s-a păstrat, însă, într-o formă abreviată, realizată de epito- 
matorul Marcus Iunianus Iustinus, în secolele 2-3 d.Hr. 

Vorbind despre Astyages, Trogus urmează cuvînt cu 
cuvînt pe Herodot: „Apoi, după mulți regi, domnia a ajuns, 
prin dreptul de succesiune, la Astyages. Acesta a visat că din 
organul genital al unicei sale fiice a crescut o vita de vie, de al 
cărei frunziş era umbrită întreaga Asie. Tilcuitorii de vise 
consultaţi i-au răspuns că de la această fiică va avea un nepot, 
a cărui măreție îi era anunţată dinainte [prin această minune] şi 
că îi este prevestită pierderea domniei! (Iustinus, Philippicae, 
1,4). În continuare, Trogus Pompeius relatează evenimentele 
aşa cum le cunoaştem de la Herodot. 

Fără îndoială, Eminescu cunoştea opera autorilor clasici 
amintiţi, însă noi putem merge mai departe. Ca să descifrăm 
acest motiv literar şi ca să înțelegem originile lui, trebuie să ne 
apropiem de mitologia botanică, în care unul dintre conceptele 
esenţiale este arborele cosmic.! Acest concept închide in 


10 Vezi, pentru cele ce urmează, Lazăr Şăineanu, Basmele români- 
lor, Bucureşti, 1978, şi Romulus Vulcănescu, Coloana cerului, Bucureşti, 
1972. 

conținutul său întregul cosmos figurat sub emblema unui arbo- 
re. Este imaginea globală a lumii şi a vieţii, redată în formă 
vegetală. 

Aproape toate mitologiile arhaice amintesc de tradiția 
arborelui cosmic. Creaţia cosmosului a fost concomitentă cu 
creaţia arborelui cosmic, care devine axa cosmică, în jurul 
căreia s-a constituit apoi întregul cosmos. Este foarte impor- 
tant pentru istoria societății umane să observăm că numai 
popoarele sedentare şi-au făcut modele şi simboluri vegetale 
legate de peisajul geografic stabil. La Herodot, îl vedem pe 
Cyrus al II-lea punînd bazele unui stat persan, prin care ia 
sfirşit deplasarea triburilor medopersane prin stepele Asiei. 

Sultanul lui Eminescu este „dintre aceia ce domnesc peste 
vro limbă, ce cu-a turmelor păşune, a ei patrie ş-o schimbă”. 
Aşa se explică marea varietate fitomorfa a arborelui cosmic, 
după comunităţile etnice sedentare: la români, dar şi la greci, 
arborele cosmic e întruchipat de brad; la celți şi germani, de 
stejar, la indieni, de smochin; la nord-africani, de bananier etc. 

Pentru a ne limita doar la zona geografică în care apare 
motivul literar discutat aici, amintim că în iconografia asiatică 
arborele cosmic este reprezentat: 

1) printr-o plantă nedefinită, ieşind din organul genital al 
marii zeițe, divinitate supremă a fertilităţii şi creaţiei. 
Vita de vie răsare din organul genital al Mandanei; 

2) printr-o plantă definită (ficus, vita de vie) ieşind din 
coasta zeiţei; la Eminescu, în manuscrisul 2276, 103- 
107, arborele răsare din coasta sultanului. Această temă 
a intrat şi în iconografia creştină din sud-estul Europei, 
poate pornind şi de la parabola mesianică a viței de vie: 
îl vedem pe lisus Hristos sub chipul viței de vie, pe 
ramurile căreia se află Apostolii; 

3) printr-un arbore păzit de marea zeiță transformată in 
şarpe, ceea ce ne aminteşte de şarpele biblic şi de pomul 
cunostintei binelui şi răului; 

4) printr-un arbore ieşit din ființa planturoasa a marii zeițe. 

Peste imaginea arborelui cosmic se va suprapune ima- 
ginea arborelui ceresc, închipuit în centrul lumii concrete 
pentru a susține bolta cerească. Poporul nostru trebuie să fie 


MIHAI EMINESCU ÎN CONTEXT UNIVERSAL 17 


mîndru, deoarece unul dintre cei mai mari artişti ai tuturor 
timpurilor, românul Constantin Brâncuşi, a creat o lucrare uni- 
că în lume, Coloana infinitului, care nu este altceva decît 
imaginea sublimă, desăvîrşită, ideală prin dematerializare, a 
coloanei cerului, a arborelui ceresc. 

Mai tîrziu, apare o altă ipostază arboricolă a mitologiei 
arhaice, care este arborele vieţii, iar ca substitut al bradului va 
fi închipuit mărul, arbore al vieţii şi al înţelepciunii, care do- 
mină peisajul paradisiac. 

Nu putem încheia fără să amintim că imaginea arborelui 
vieții, suprapusă peste imaginea arborelui cosmic, o aflăm 
foarte aproape de noi, în basmele şi poveştile poporului nostru, 
în care arborele cosmic şi arborele vieţii răsar din trupul co- 
piilor de împărat, ucişi de fiinţe malefice. 

Eminescu a cules el însuşi şi a prelucrat basme şi cunoş- 
tea, desigur, basmele din ciclul metamorfozelor, de tipul Copiii 
de aur, în care basmul-tip este Înşir-te, mărgăritari, cu variante 
în toată tara, culese şi prelucrate de Ispirescu, Fundescu, 
Slavici, Sbiera etc., basm prelucrat în versuri de doi mari poeți: 
Puşkin şi Alecsandri şi dramatizat de Victor Eftimiu. 


Résumé 


En relisant Scrisoarea II d'Eminescu, l’auteur croit qu'il a 
trouvé la source du râve du sultan dans les Histoires du grec 
Hérodote et dans l’œuvre des autres écrivains grecs et latins. 


Destine paralele 
Eminescu — Keller — Drosinis 


Gheorghe BADEA 


În a doua jumătate a secolului al XIX-lea, în literatura 
europeană a avut o largă circulaţie motivul stelei care s-a stins, 
dar a cărei lumină rătăceşte prin spațiile intersiderale şi 
străluceşte timp de secole după dispariția stelei. Motivul ne 
este cunoscut din poezia eminesciană La steaua şi credem că 
este necesar să reamintim cititorilor noştri mai tineri contro- 
versa cu privire la originalitatea poeziei. 

La steaua a apărut întîi la 25 octombrie 1886, în publi- 
catia bucureşteană „România liberă”. Într-o notă a redacţiei se 
spune că poezia a fost trimisă spre publicare de un prieten 
(probabil, Titu Maiorescu). În „Convorbiri literare” ea va fi 
publicată la 1 decembrie 1886. Discutia despre originalitatea 
poeziei începe chiar în intervalul dintre cele două apariţii; la 
4/16 noiembrie 1886, Titu Maiorescu îi scria sorei sale Emilia 
Humpel, care se afla la Iaşi: „Îţi trimit în alăturare admirabila 
poezie nouă a lui Eminescu. Ideea este luată dintr-un discurs al 
meu; dar ce formă frumoasă!”. Discursul despre care vorbeşte 
Titu Maiorescu este conferința Despre hipnotism, pe care o 
tinuse la Ateneu, la 11 aprilie 1882, şi care fusese publicată în 
foiletonul „României libere”, la 20 aprilie 1882. 

Dar dezbaterile despre izvoarele poeziei La steaua vor 
începe cu adevărat în 1896, cînd Ghiţă Pop publică în 
„Convorbiri literare” (nr. 1) articolul „Eminescu şi Gottfried 
Keller. El este primul care face în scris o apropiere între cei 
doi poeţi, deşi, probabil, chestiunea era cunoscută şi discutată 
în mediile literare. 

De-a lungul unei jumătăţi de secol se implică în această 
discuţie pe marginea izvoarelor lui Eminescu critici şi istorici 
literari, dintre care unii, astăzi, sînt aproape necunoscuţi mare- 
lui public: Mihail Dragomirescu, Leca Morariu, Constantin 
Botez, Garabet Ibrăileanu, George Călinescu, Nicolae Geor- 
gescu-Tistu etc. I.M. Raşcu (în Îndreptar) şi Radu Manoliu (in 
Preocupări literare) trec în revistă posibilele izvoare ale lui 
Eminescu şi încearcă să descopere alte texte şi alti autori pe 
care i-ar fi putut urma poetul nostru. 

Marii editori ai lui Eminescu, Perpessicius şi D. Mură- 
raşu, încearcă să sintetizeze şi să facă demnă de credibilitate 
toată această îndelungată discuţie, inutilă după părerea noastră. 

Printre sursele lui Eminescu au fost consideraţi criticul 
Sainte-Beuve, mai puţin cunoscut ca poet (volumul Conso- 
lations, 1830), Gottfried Keller, Sully Prudhomme (poeziile 
Les yeux şi L’idéal din volumul Stances et poémes, 1865), 
Léon Dierx (poezia Les étoiles din volumul Les amants, 
1879), Octave Houdaille (sonetul Le grand silence), Auguste 
Dorchain (poezia Les étoiles éteintes), Georges Hesbert 
(poezia Etoile morte din volumul Larmes et sourires, 1886). 
Chiar romanul Bouvart et Pécuchet al lui Gustave Flaubert a 
fost trecut printre izvoarele lui Eminescu. 

In 1925 (si din nou în 1942), eminentul profesor ieşean 
Theofil Simenschy provoacă un mic cutremur în lumea 
literară prin apropierea pe care o face între poezia eminesciană 
La steaua şi poezia Isos (Poate) a unui cunoscut scriitor grec 
Gheorghios Drosinis. 

Dintre toate aceste posibile surse ale poeziei lui 
Eminescu rămîne (şi rezistă după unii) în focul criticii doar 
poezia Siehst du den Stern a lui Gottfried Keller, pe care o 
redăm mai jos alături de La steaua. Împreună cu cele două 
poezii reproducem şi poezia lui Drosinis pentru frumuseţea ei 
şi pentru viitoarea noastră argumentare privind circulaţia unui 
motiv literar, devenit loc comun în poezia europeană. 

Gheorghios Drosinis 
Poate 


Acolo, în adîncimile cerului, străluceşte o stea, 

Dar nimeni nu ştie dacă este stea cu adevărat. 

Ca să vină pe pămînt, lumina ei aleargă de ani şi ani. 
Vedem lumina pe care o avea şi nu lumina pe care o are. 


Poate că steaua s-a stins, s-a împrăştiat, s-a pierdut, 
Dar vor trece veacuri şi pămîntul nu va afla acest lucru. 


Tu, stea a vieţii mele, pe tine te privesc, te cunosc, 

Şi pe chipul tău zăresc lumina dragostei tale. 

Şi totuşi cine ştie dacă mă iubeşti şi în această clipă? 
Poate te vad că erai odinioară, ($1) nu vad că eşti acum. 


Poate că iubirea ta dintii este stinsă pentru totdeauna 
Şi doar lumina ei de altădată mai rămîne inainte-mi. 


GOTTFRIED KELLER (1819-1890) este considerat cel 
mai mare scriitor elveţian de limbă germană din secolul al 
XIX-lea. Tinereţea i-a fost marcată de atmosfera pre şi post- 
revoluţionară a anului 1848 şi de întîlnirea cu Ludwig 
Feuerbach, ale cărui prelegeri le-a audiat în 1848-1849 la 
Heidelberg, unde primise o bursă de studii. A debutat cu lirică 
patriotică şi de dragoste (volumele Gedichte, 1846, şi Neuere 
Gedichte, 1851), dar după 1855 scrie o „lirică festivă”, după 
expresia istoricului literar Mihai Isbăşescu, în spiritul traditii- 
lor populare elveţiene; Keller este mai cunoscut prin nuvelele 
sale în care îmbină satira, umorul şi compasiunea. 

Capodopera lui este romanul cu elemente autobiografice 
Heinrich cel verde (1879). Poezia Siehst du den Stern a fost 
publicată in Neuere Gedichte (1851) şi noi o reproducem din 
tomul I al seriei de Opere în cinci volume (Weimar, 1961). 

Poetul, nuvelistul şi romancierul GHEORGHIOS DROSINIS 
(1859-1951) era descendentul unei familii de luptători pentru 
libertatea Greciei. Străbunicul său fusese căpitan de poteră, iar 
bunicul fusese unul dintre conducătorii revoluţiei din 1821. A 
debutat la 19 ani sub influența poeziei parnasiene. Vrea să fie 

grațios, simplu, scrie poezii scurte, mai ales de dragoste şi cu 
ecouri mitologice şi folclorice (volumele Pinze de păianjen, 
1880, şi Stalactite, 1881). Treptat se îndepărtează de limba pu- 
ristă (Katharevusa) şi de „romantismul de import”. În 1891 
devine director al revistei Estia (Vatra) şi grupează în jurul ei 
scriitori care căutau inspirația în viata oamenilor simpli. 

Volumele de poezii: Idile (1885), Linişte (1902), Tenebre 
luminoase (1914), Pleoape închise (1918) l-au făcut celebru. 

Sub influența marelui scriitor lannis Psiharis începe să 
scrie proză, în care meditaţia lirică se împleteşte cu interesul 
pentru folclor. Romanul Amaryllis (1886) s-a bucurat de un 
succes deosebit. 

Poezia Isos (Poate) a fost publicată de Drosinis în revista 
„Estia”, nr. 728, din 10 (22) decembrie 1889, deci cu trei ani 
mai tîrziu decît poezia La steaua. 

Poezia lui Drosinis nu poate fi, prin urmare, un izvor 
pentru Eminescu. Dacă ar fi credibil şi dacă s-ar putea dovedi 
că poetul grec a cunoscut poezia La steaua, lucrurile ar lua o 
altă direcţie, dar, după ştirea noastră, primele traduceri în 
limba greacă din Eminescu sînt publicate abia după 1930. 

Rămîne în discuţie doar poezia lui Keller şi vom prezen- 
ta, pe scurt, principalele opinii ale actorilor acestei mici drame 
literare. 

Am spus deja că Ghiţă Pop remarcase cel dintii, în 1896, 
asemănarea dintre La steaua şi Siehst du den Stern. Sînt trei 
ipoteze, spusese el: 1) plagiat; 2) identitate în asociatiune de 
idei; 3) reminiscență. Ghiţă Pop optează pentru a treia ipoteză 
şi afirmă că La steaua este superioară poeziei lui Keller. 

De acum părerile sînt împărțite. 

Garabet Ibrăileanu consideră că poezia La steaua este 
imitată după Keller („Viaţa Românească”, nr.2/1928); la fel 
crede Leca Morariu („Buletinul „Mihai Eminescu”/1932). 

George Călinescu spune limpede în Opera lui Mihai 
Eminescu: „La steaua este hotărît o prelucrare după Der Stern 
de Gottfried Keller, cu toate opiniile recalcitrante (Botez), nu 
pentru că ideea n-ar fi putut veni şi de la sine sau pe alte căi, ci 
pentru că ritmul interior e acelaşi, precum aceeaşi este orien- 
tarea simbolică de la sfîrşit”. 

De altă părere era Mihail Dragomirescu: „Steaua lui 
Eminescu nu e tradusă dupa Der Stern a lui Gottfried Keller, 
oricît s-ar asemăna în concepție şi în unele expresii cu aceasta 
din urmă ... Eminescu a prefăcut Steaua, dindu-i o strălucire şi 
o perfectie care întunecă cu desavirsire originalul german” 
(„Convorbiri literare”, nr.2/1896); la fel va susţine şi cînd va 
edita Poeziile lui Eminescu în 1937: „Între poezia lui Keller şi 
cea a lui Eminescu se pune astfel un abis. Der Stern e o poezie 
mediocră, La steaua e o capodoperă” (p. 284). 

Un alt editor al lui Eminescu, Constantin Botez, cu care 
Călinescu nu era de acord, remarcase nu numai modalitatea 
singulară în care poetul nostru tratează tema stelei stinse, ci şi 
faptul că în caietul eminescian în care se aflau variantele 
poeziei La steaua sînt conspecte ale unor probleme de fizică, 
databile în aceeaşi perioadă. 

Părerea noastră este că Eminescu nu a cunoscut poezia 
lui Keller şi vom încerca să susţinem această afirmaţie: 

1) Motivul stelei care piere, dar a cărei lumină stăruie 
mult timp după moartea ei era „un strălucit loc comun liric” (I. 
M. Raşcu, Perpessicius), aşa se explică numărul mare de 
creaţii, cunoscute sau necunoscute, în care întîlnim acest 
motiv literar. 

2) Apariția acestui motiv literar era o urmare firească a 
progreselor înregistrate în secolul al XIX-lea de matematică, 
fizică şi, mai ales, de astronomie. Din Urali pînă în Anglia, 
astronomii cercetează stelele, descoperă constelații noi, fizi- 
cienii publică studii despre lumină şi despre viteza luminii etc. 
Toate acestea sînt cunoscute de marele public prin şcoală sau 
din presă, din lucrări ştiinţifice şi, mai ales, din lucrările de 
popularizare, dintre care un mare răsunet au avut cărțile 
astronomului Camille Flammarion; se naşte o nouă concepţie 
despre univers, cosmosul şi omul sînt văzuţi în altă relaţie; 
noua înţelegere a universului pătrunde uşor în poezie, odată cu 
termenii lumină, cosmos, strălucire, aparență, care capătă noi 
valenţe. 

3) Un rol important l-au avut in răspîndirea noilor idei, şi 
prin urmare şi a motivului literar discutat, teoria cosmogonică 
evoluționistă, cunoscută sub numele Kant-Laplace, şi teoria 

kantiană despre subiectivismul perceptiilor umane, precum şi 
sistemul filozofic al lui Ludwig Feuerbach. 

4) Eminescu cunoştea foarte bine şi pe Kant, şi pe 
Laplace, şi pe Feuerbach. De asemenea, manuscrisele emines- 
ciene sînt o dovadă a preocupărilor constante ale poetului 
pentru ştiinţe şi, în mod deosebit, pentru astronomie. În 
manuscrisul 2270, în care se găsesc cele mai multe ciorne cu 
încercările poetului pentru desăvârşirea poeziei La steaua, se 
află şi însemnări de fizică. În caietul 2275B, în care se află 
ultima versiune cunoscută pentru La steaua, există rezumate şi 
comentarii personale ale unor lucrări de cosmografie (Laplace 
etc.), matematică şi altele. În manuscrisul 2308,7 este lipit un 
text tăiat dintr-un ziar german pe tema morţii stelelor. 

Un contemporan al lui Eminescu, I. Găvănescul, vor- 
beşte despre „extraordinara orientare a poetului în domeniul 
astronomiei. Cunoştea şi spunea, în cifre, distanţele dintre 
corpurile cereşti şi depărtarea lor de pămînt. Din aşa fond 
sufletesc de convingeri răsărea poezia, publicată vreo trei ani 
în urmă: „La steaua care-a răsărit...” (apud Perpessicius, vol. 
II, p. 312). 

5) În 1882, în conferința Despre hipnotism, Maiorescu 
afirma un lucru devenit banal şi care pătrunsese în literatura 
artistică şi ştiinţifică a secolului al XIX-lea: „Se poate chiar ca 
Sirius să fi pierit; noi însă vom continua a-l vedea pînă la 
împlinirea celor 14 ani (cît face raza lui pînă la pămînt) de la 
moartea sa, căci ultima lui figură va călători în spaţiu încă 
zecimi de ani. În realitate dar, în cazul acesta, noi n-am mai 
vedea pe Sirius, ci numai imaginea lui, numai un fel de stafie a 
depărtatului astru.” Am văzut că, după patru ani, el scria plin 
de entuziasm sorei sale Emilia că Eminescu ar fi împrumutat 
ideea poeziei La steaua din conferința sa. Dacă Maiorescu şi 
Eminescu ar fi cunoscut poezia lui Keller, Maiorescu ar fi 
depăşit sentimentul de vanitate şi ar fi arătat adevăratul izvor 
al poeziei eminesciene. 

6) Ca şi Maiorescu, Mihai Eminescu cunoştea literatura 
elveţiană. Este cunoscută, de asemenea, probitatea poetului 
nostru naţional. De ce, aşadar, n-ar fi indicat izvorul său: un 
mare poet elveţian, aşa cum făcuse pentru Foaia veştedă (N. 

Lenau) şi pentru Veneţia (obscurul poet vienez Cajetan Cerri, 
al cărui sonet Venedig, din 1850, a cunoscut de-a lungul a 
zece ani, douăzeci de variante pînă la forma eminesciană 
desavirsita)? 

7) Primele variante ale poeziei La steaua datează, după 
Perpessicius, din 1878-1879; Augustin Z. N. Pop (Buletinul 
„Mihai Eminescu”/1942) propune anul 1876-1877. În orice 
caz, Eminescu lucra cu veşnicia şi, chiar dacă poezia a fost 
publicată în 1886, ea era definitivată în 1882-1883, cînd 
Maiorescu vorbeşte Despre hipnotism (Murăraşu, vol. III, 
p. 354). 

8) Ideea care luase o formă poetică în La steaua era 
mereu vie în mintea poetului. Într-un editorial publicat în 
„Timpul”, la 9 decembrie 1882, el scria: „Precum lumina unor 
stele ce s-au stins de mult călătoreşte încă în univers, încât raza 
ajunge ochiul nostru într-un timp în care steaua ce a revărsat-o 
nu mai există, astfel din zarea trecutului mai ajunge o rază de 
glorie pînă la noi, pe cînd cauza acestei străluciri, tăria 
sufletească, credința, abnegatiunea [vechilor Domni romîni] 
nu mai sînt” (Mihai Eminescu, Opera etico-socială, vol. II, 
ediţia I. Creţu, p. 532). 

Tot în ,,Timpul” (18 iunie 1883), Eminescu scria, adre- 
sîndu-se lui Ştefan cel Mare, după serbările de la Iaşi prilejuite 
de dezvelirea statuii marelui voievod: „Tu, ale cărui raze ajung 
pînă la noi ca şi acelea ale unui soare ce de mult s-a stins, dar a 
cărui lumină călătoreşte încă mii de ani prin univers după 
stingerea lui...” (bidem, p. 543). 

9) Idei, metafore, analogii din poezia La steaua găsim şi 
în alte creații eminesciene din aceeaşi perioadă, 1882-1883: 


„E un luceafăr răsărit 
Din negura uitării, 
Ingălbenit rămîne-n veci 
Şi-i e aproape stinsul. 
Va rămînea necunoscut 
Si va luci departe 

Căci luminează din trecut 
Iubirii celei moarte.” 
(Un farmec trist si ne-nteles; Şi oare tot n-aţi înţeles — variantă) 


„O stea în reci nemărginiri 
Au răsărit departe 

Şi, tremurînd, parcă s-a stins 
Parc-a apus de moarte. 
O umbră-a stinsului noroc 
Rämîne-n univers.” 

(O stea în reci nemărginiri) 


„De ce regina nopţilor 

E tristă-ntotdeauna? 

Au nu ştiţi voi că mii de ani 
Sînt astăzi de cînd moare luna?” 
(De ce regina nopţilor) etc. 


10) Poezia lui Keller era rezultatul unei experienţe per- 
sonale imediate, după cum se vede din adresarea directă către 
persoana iubită ce nu-i împărtăşeşte dragostea: „Vezi tu ..., 
privirea ta ..., fiinţa ta ..., cînd ai murit .... 

Se ştie astăzi că poezia Siehst du den Stern a fost scrisă 
de Keller în 1849, după ce Johanna Kapp, dezamăgită că prie- 
tenia ei curată şi colegială a luat alt drum, i-a respins dra- 
gostea. 

Ca şi Keller, Drosinis se adresează direct femeii iubite: 
„Tu, stea a vieţii mele, pe tine te privesc, te cunosc, / Şi pe 
Chipul tău zăresc lumina dragostei tale. / Si totuşi cine ştie 
dacă mă iubeşti şi în această clipă?” ... etc. 

În schimb, concepția lui Eminescu este alta: accentul nu 
mai cade pe îndoială, pe ambiguitate, ci pe o înţelegere de- 
savirsita a durerii, o înţelegere plină de pace, plină de linişte 
sufletească, deoarece „stinsul amor” intră în ordinea naturii 
precum „steaua ce-a murit”. 

11) Textul eminescian curge firesc, limpede, cu o muzi- 
calitate desavirsita, ca un gînd tainic printre meandrele aminti- 

rilor, pe cînd Keller face o expunere prozaică, alambicată, cu 
expresii greoaie (vezi vers 9). 

Adevărul ştiinţific — stingerea astrului — este redat de 
Eminescu într-o forma desavirsita, fără termeni obositori, care 
ar zgiria auzul; Keller vorbeşte de cenuşă, licărire, aparență 
etc. 

Un cercetător român, Paul Dugneanu, remarcă „frumuse- 
tea textului eminescian, [care] constă în lapidaritatea senten- 
tios cristalină a versurilor şi în analogia pregnantă între iubirea 
defunctă şi steaua care s-a stins în spațiul infinit”. 

Împreună cu Petru Cretia trebuie să credem că primele 
trei strofe ale poeziei eminesciene, care prezintă elementul 
cosmografic, formează primul element al unei comparații 
„dintre astrul stins şi nălucirea stinsei iubiri”; din ambele mai 
„Stăruie încă lumina a cărei obirsie s-a stins cîndva în 
îndepărtatul, pierdutul trecut”. 

12) Cei care cred că Eminescu a imitat sau a tradus 
poezia lui Keller aduc argumentul pueril al unor asemănări 
formale: im fernsten Blau = în depărtări albastre (e, de altfel, 
un loc comun); tausend Jahren = mii de ani; Licht = lumina; 
erreicht = ajunga; vielleicht = poate etc. 

Daca ar fi aşa, ar însemna că toată proza ştiinţifică şi 
literară şi toată poezia europeană din secolul al XIX-lea sînt 
tributare lui Keller. În realitate sînt nişte termeni comuni, care 
primesc noi valențe poetice pe măsură ce descoperirile 
astronomice devin cunoscute şi pătrund în poezie. 

Iată cum vorbeşte un geograf francez, Reclus, din secolul 
al XIX-lea despre Grecia: ,,Aprés vingt siécles de déchéance 
elle n’a cessé de nous éclairer comme ces étoiles déja éteintes 
dont les rayons continuent d’illuminer la terre” (apud N. 
Georgescu-Tistu). 

Aproape cu aceleaşi cuvinte caracterizează, în secolul al 
XX-lea, scriitorul francez Jean Giraudoux patria sa: „La 
lumière qui émane de lui semble la même. La question est de 
savoir si cette lumière est sa lumière actuelle. Les pays sont 
comme les astres: ils peuvent étinceler et éclairer des siècles 
après leur extinction” (apud eundem). 

Sainte-Beuve spunea cu decenii înaintea lui Keller: 

„... Comme au fond de l’espace 

Tel soleil voyageur, qui scintille et qui passe. 
Quand son premier rayon a jusqu’a nous percé 
Et qu’on dit le voilà, c’est peut-être eclipse.” 


lată exemple din Sully Prudhomme: au ciel demeurent = 
steht dort; enchanter les yeux = bis es dein Aug erreight: 


„Et comme les astres penchants 
Nous quittent, mais au ciel demeurent.” 
(Les yeux) 


„Je rêve à l’étoile suprême, 

À celle dont la lumière voyage 

Et doit venir jusqu’ici bas 

Enchanter les yeux d’un autre âge.” 
(L'idéal) 


Ce să mai spunem de Léon Dierx: vois-tu = siehst du; 
depuis de mille ans = tausend Jahren: 


„Pourtant elle est si loin que depuis de mille ans 
Quelle va, froide et solitaire, 
Le supréme rayon échappé de ses flancs 
N’a pas encore touché la terre. 
Et chaque soir lui rend son éclat incertain 
Personne ne sait qu’elle est morte.” 

(Les étoiles éteintes) 


Georges Hesbert spune şi el: dix mille ans = tausend 
Jahren; Comme l'étoile vous brillez / Et savez tromper de 
méme = Dem Wesen solchen Schines gleicht, / O lieb, dein 
anmutvolles Sein. Credem ca tromper poate fi aici un echi- 
valent perfect al lui Schein care înseamnă nu doar strălucire, 
ci şi aparenţă, înşelăciune. 

În sfîrşit, ca să vedem încă o dată cit de neîntemeiate sînt 
argumentele formale ale celor ce susțin teoria imitatiei sau 
traducerii dupa Keller, iată două fraze din romanul Bouvard et 

Pecuchet al lui Gustave Flaubert: „Si bien qu’une étoile quand 
on l’observe peut avoir disparu”; „Puisque des étoiles peuvent 
avoir disparu quand leur éclat nous arrive, nous admirons, 
peut-étre, des choses qui n’existent pas”. L-a consultat oare 
Flaubert pe Keller? 

Nădăjduim că am reuşit să fim convingători in argu- 
mentarea originalității poeziei eminesciene La steaua. Un poet 
cu o cultură atît de vastă, un publicist atît de informat, cum era 
Eminescu, nu putea să nu cunoască noutăţile astronomice ale 
veacului său şi să nu încerce să le dea o formă poetică su- 
blimă. De altfel, chiar dacă a cunoscut, probabil, nuvelele şi 
romanul lui Keller, Eminescu putea să nu fi citit o poezie 
obscură, care nu spunea nimic geniului său. Şi, trebuie să 
amintim, există o mărturie a lui Panait Cerna, care ne spune că 
existau foarte multi librari germani care nu ştiau că Gottfried 
Keller a scris şi poezii; numai la insistențele lui Panait Cerna 
un librar s-a lăsat convins să se informeze şi să-i procure 
poeziile lui Keller. 


Eminescu şi Ovidiu 
Imitatie şi creaţie în poemul Epigonii 


Traian DIACONESCU 


În literatura română, prima relatare despre destinul lui 
Ovidiu coboară în secolul al XVI-lea. Poetul Johannes 
Sommer Pirnensis, secretar la curtea lui Despot Vodă şi 
profesor la Schola latina de la Cotnari, a scris, în limba latină, 
elegii de factură renascentistă, cu titlul De clade Moldovica, în 
care se află versuri referitoare la mormântul lui Ovidiu. Aceste 
versuri din Elegia XT sunt putin cunoscute în literatura noastră 
de expresie latină si ar merita un studiu special!. Reminiscente 
ovidiene întâlnim şi la Nicolaus Olahus”. În secolul al 
XVII-lea, Ovidiu este citit şi citat de cronicarii moldoveni, 
Miron Costin şi Dimitrie Cantemir, iar în secolul al XVIII-lea, 
de cărturarii latinişti din Scoala Ardeleană. În secolul al 
XIX-lea, Ovidiu e cunoscut de poeţii anacreontici, de literatii 
paşoptişti şi de marii poeţi care făceau parte din Societatea 
„Junimea” sau din cercul revistei „Literatorul”. Eminescu 
reprezintă, însă, ca şi V. Alecsandri, un vârf al receptării lui 
Ovidiu în literatura română’. Aceşti poeţi au făcut saltul de la 
etapa receptării informaţionale la treapta receptării estetice. 


' Johannes Sommer Pirnensis, Scrieri alese, Poezia latină din epoca 
Renaşterii pe teritoriul României, introducere, schiţe biografice, text latin 
şi traducere, note şi comentarii de Traian Diaconescu, laşi, Editura 
Institutul European, 2005, p. 100-105. 

? Albu Corneliu, Reminiscente ovidiene în epoca lui Nicolae Olahus, 
în „Conventus Omnium Gentium Ovidianiis Studiis Fovendis”, Typis 
Universitatis, Bucurestiensis, 1976, p. 250sq. 

3 Pentru receptarea lui Ovidiu in cultura română v. N. Lascu, Ovidiu. 
Omul si poetul, Cluj, ed. Dacia, 1974, p. 407-457, idem, Clasicii antici in 
Romania, Cluj, ed. Dacia, 1974, p. 395-421, Stefan Cucu, Publius Ovidius 

Poemul Epigonii a fost publicat în „Convorbiri literare”, 
IV, 15 august 1870. Eminescu avea douăzeci de ani şi se afla 
la studii la Viena. Poetul a trimis acest poem lui Iacob 
Negruzzi şi l-a însoţit cu o scrisoare”. În această scrisoare, din 
5/17 iunie 1870, precizează că punctul de plecare pentru 
antiteza din poemul Epigonii se află în poemul Jeremiada de 
Schiller. Mai târziu, exegetii lui Eminescu au întocmit un 
voluminos dosar cu diverse creații care ar fi putut fi modele 
pentru poetul eminescian, anume poeziile Barzii Angliei de 
Byron, Dies irae de Leconte de Lisle, Strabunii de Adam 
Mickiewicz, poeme cu această temă de Leopardi şi chiar 
drama Alexandru Lăpuşneanu de Bolintineanu”. 

Precizăm că aceste posibile surse nu explică miracolul 
artei eminesciene, ci relevă numai analogii literare. Antiteza 
generaţiilor de creatori, întâlnită în Epigonii este un topos al 
literaturii europene. Eminescu, în epistola către Negruzzi, 
scria: „mama imaginilor, fantasia, este condiția esenţială a 
poeziei, pe cand reflectiunea nu este decât scheletul care în 
opera de artă nici nu se vede... La unii predomină una, la alții 
alta; unirea amândurora e perfecțiunea, geniul”. Toposul 
opoziţiei dintre generaţii este tocmai „scheletul“ pe care „fan- 
tasia” construieşte poemul. 

În poemul Epigonii întâlnim doi topoi literari celebri: 
1. catalogus poetarum (catalogul poeţilor) şi 2. antitheon 
generationum poetarum (antiteza dintre generaţiile de poeți). 
Peste aceşti topoi se înalță meditaţia poetului, care este un 
laudator temporis acti, privind relaţia dintre valoare şi nonva- 
loare, dintre viata şi moarte, dintre gloria şi mizeria condiţiei 
umane care sfârşeşte, in ultima instanță, în ,,tarana“. Spune 
poetul: Toate-s praf. Lumea-i cum este şi ca dânsa suntem noi. 


Naso şi literatura română, Constanţa, Editura Ex Ponto, 1997, D. 
Păcurariu, Ecouri ovidiene în literatura română, în vol. „Studii şi evo- 
cări”, Bucureşti, Editura Cartea Românească, 1974, p. 5 şi urm. etc. 

4 Vezi Mihai Eminescu, Poezii, vol. I, ediția Murăraşu, Bucuresti, 
Editura Minerva, 1982, p. 313-326 şi Mihai Eminescu, Opere, vol. I, 
ediția Perpessicius, Bucureşti, Editura Vestala, 1994, p. 291-298. 

$ D. Murärasu, Din izvoarele poeziei Epigonii, Bucureşti, 1936. 

ê vezi supra nota 3. 

Topos-ul catalogus cu referent literar sau extraliterar este 
răspândit în literatura europeană” din antichitate până azi. În 
literatura greacă este celebru catalogul corăbiilor din //iada 
sau catalogul liric al amantelor din poezia lui Anacreon, iar în 
literatura latină, catalogul combatantilor din Eneida. În 
Horatius’, Epistulae II, 1 şi in Ovidiu, Amores, I, 15 şi, Pon- 
tica, IV, 16 întâlnim însă topos-ul cu catalogus poetarum. 

Poetul renegat la Tomis, răspunzând unui pizmaş, evocă 
gloria literară şi scriitorii latini vestiți. Prezentăm”, mai jos, 
poemul I, 15 din Amores şi, apoi, poemul IV, 16 din Pontica. 
Acest fapt ne va ajuta să cercetăm pe text relația dintre elegiile 
ovidiene şi poemul eminescian Epigonii. lată, mai întâi, elegia 
I, 15 din volumul Amores, în original şi în traducere latină. 


AMORES 
ELEGIA I, 15 


Quid mihi, Livor edax, ignavos objicis annos,/ 
Ingeniique vocas carmen inertis opus?/ Non me more patrum, 
dum strenua sustinet aetas,// Praemia militiae pulverulenta 
sequi/ Nec me verbosas leges ediscere, nec me/ Ingrato 
vocem prostituisse foro./ Mortale est, quod quaeris, opus; mihi 
fama perennis/ Quaeritur, in toto semper ut orbe canar./ Vivet 
maeonides, Tenedos dum stabit et Ide,/ Dum rapidas Simois in 
mare volvet aquas./ Vivet et Ascraeus, dum mustis uva 
tumebit,/ Dum cadet incurva falce resecta Ceres./ Battiades 
semper toto cantabitur orbe;/ Quamvis ingenio non valet, arte 
valet./ Nulla Sophocleo veniet jactura cothurno./ Cum sole et 
luna semper Aratus erit./ Dum fallax servus, durus pater, 
improba lena/ Vivent, dum meretrix blanda, Menandros erit./ 


7 v. Ernst Robert Curtius, Literatura europeană şi Evul Mediu Latin, 
Bucureşti, Editura Univers, 1980, passim. 

8 Pentru principiile poeticii horatiene v. Mihai Nichita, Horatiu 
poetul. O biografie lirică, studiu introductiv la vol. Horatiu. Opera omnia, 
Bucureşti, Editura Univers, 1980 şi Eugen Cizek, Horatius, în Istoria 
literaturii latine, vol. 1, Bucureşti, Editura Adevărul, 1994, p. 308-310. 

A Reproducem textul latin din Ovide, Oeuvres completes, ed. M. 
Nisard, Paris, Firmin-Didot, 1881, p. 827-828. 


MIHAI EMINESCU ÎN CONTEXT UNIVERSAL 33 


Ennius arte carens animosique Accius oris/ Casurum nullo 
tempore nomen habent./ Varronem primamque ratem quae 
nesciat aetas,/ Aureaque Aesonio terga petita duci?/ Carmina 
sublimis tunc sunt peritura Lucreti,/ Exitio terras cum dabit 
una dies./ Tityrus et fruges Aeneiaque arma legentur,// Roma 
triumphati dum caput orbis erit./ Donec erunt ignes arcusque 
Cupidinis arma,/ Discentur numeri, culte Tibulle, tui./ Gallus 
et Hesperiis et Gallus notus Eois,/ Et sua cum Gallo nota 
Lycoris erit./ Ergo cum silices, cum dens patientis aratri,/ 
Depereant aevo, carmina morte carent./ Cedant carminibus 
reges regumque triumphi;/ Cedat et auriferi ripa benigna 
Tagi.// Vilia miretur vulgus; mihi flavus Apollo 

Pocula Castalia plena ministret aqua,/ Sustineamque 
coma metuentem frigora myrtum/ Atque a sollicito multus 
amante legar./ Pascitur in vivis Livor; post fata quiescit./ Tum 
suus ex merito quemque tuetur honos./ Ergo etiam, cum me 
supremus adederit ignis,/ Vivam, parsque mei multa superstes 
erit. 


AMORURI 
ELEGIA I, 15 


Pizmă amară, de ce-mi arunci vina că-n lene-mi trec 
anii/ Şi că al meu meşteşug nu e de nici un folos?/ Că pe-a 
strămoşilor urme nu merg, cât am vârsta de oaste,/ Nici nu 
râvnesc în război lauri de biruitor,/ Că înţelesul temeinic al 
legii nu caut să-l aflu/ Şi că în for al meu glas nu-mi irosesc în 
zadar./ E trecător ce-mi ceri tu: a mea tintä-i o veşnică faima,/ 
Voi ca să-mi fie pe glob numele pururi slăvit./ Va vietui al 
Meoniei bard cât Tenedos şi Ida,/ Cât înspre mări Simois 
apele-şi va răpezi./ Va vietui şi Ascreus cât struguri în vita s-or 
coace,/ Cât sub al coasei tăiş darul Cererei-o cădea./ Fiul lui 
Battus va fi pe tot globul cinstit de asemenea,/ Nu prin talent, 
ci, mai mult, prin meşteşug strălucit./ Al lui Sofocle coturn 
fără moarte va fi, şi Aratus/ Tot aşa, cât s-or roti luna şi 
soarele-n slăvi./ Cât va fi sclavul mişel, tatăl aspru, pohoata 
vicleană/ Şi curtezana cu nuri, fi-va Menandros cântat./ Ennius 
cu-arta lui simplă şi Accius cu-a lui barbatie,/ Nu se vor teme 

de timp numele-acestora-n veci.// Cine nu ştie pe Varron 
şi-întâia catargă, pe care/ Iason aduse din zari lâna de aur cu 
el!/ A lui Lucretius înaltă cântare atunci doar pieri-va,/ Cand 
in strafunduri de hau lumea se va pravali./ Tityr si-al campului 
rod şi, cu luptele sale, Eneas/ Se vor citi, pe pământ Roma cât 
va stapani./ Cupido cat va avea al sau arc si-a sa facla ca 
arme,/ Armoniosul tau viers fi-va, Tibule, citit.// Gallus va fi-n 
răsărit şi-n apus cunoscut va fi Gallus,/ Şi cunoscută va fi 
draga-i Lycoris cu el./ Pier, dar, cu vremea şi stânci, şi al 
plugului fier ce trudeşte,/ Numai cântările sunt nepieritoare în 
veac./ Plece-se dar poeziei şi regii, şi-a lor maretie,/ Plece-se-al 
Tagului mal cu-aur în undele lui./ Placă mulțimii nimicuri; pe 
mine bălaiul Apollo/ Să mă adape mereu dintr-al Castaliei 
val./ Mirtul de-a-pururi verde să prindă-al meu păr şi acela/ 
Care-i de dor chinuit, stihul să-mi soarbă din plin./ Pizma în 
viata te paşte, o dată cu moartea se stinge,/ lar preţuire pe 
drept numai atunci vei primi./ Astfel, chiar când voi fi fost 
mistuit de văpaia din urmă,/Voi mai trăi, dăinuind în ce-am 
avut eu mai bun." 


Elegia lui Ovidiu transfigurează, cum vedem, elogiul 
poeziei în raport cu profesiunile lucrative. Poetul optează 
pentru cultivarea artei întrucât aceasta aduce glorie şi 
nemurire, pe când profesia de ostaş, politician sau jurist sunt 
folositoare, dar efemere. Argumentarea pentru ofium, nu pen- 
tru negotium, o susţine însă prin fopos-ul catalogus poetarum 
în care evocă scriitori greci şi latini care vor învinge timpul 
prin creaţia lor literară. Scriitorii greci — cinci la număr —, 
scriitorii latini — şapte la număr — sunt selectați pentru valoarea 
perenă a operei lor. Ovidiu, în evocarea sa, apasă, prepon- 
derent, pe ideea nemuririi poeților, nu pe specificul lor literar, 
cunoscut în mediul cultural greco-latin. Epitetele şi sintagmele 
care individualizează scriitorii sunt rare şi comune. Homer e 
bard al Meoniei, Hesiod este poetul din Ascra, Calimah este 


10 Versiunea românească realizată de Maria Valeria Petrescu (vezi 
Ovidiu, Heroide, Amoruri, Arta iubirii, Cosmetice, Bucureşti, Editura 
Minerva, 1997). 

fiul lui Battus. Numai Sofocle şi Menandru sunt definiti prin 
detalii literare — coturnul tragic la primul şi personajele 
comediei la celălalt. Scriitorii latini sunt evocati, de asemenea, 
pentru triumful lor asupra vremii, şi epitetele prin care sunt 
caracterizați au tot un profil ornant, general, referential, 
adecvat însă artei clasice şi unui receptor heteroclit. Numai 
Vergiliu şi Gallus sunt individualizati prin personajele operei 
lor. 

În finalul poemului, ca o concluzie logică a evocării 
marilor poeţi greci şi latini, Ovidiu cere patetic ca regii şi aurul 
să recunoască importanţa şi prioritatea poeziei în viaţa socială 
şi formulează un antologic testament literar. 

Eminescu a cunoscut, fără îndoială, acest poem şi a 
valorificat, în mod creator, topos-ul catalogus poetarum, in 
poemul Epigonii. Eminescu a modificat însă substanţa, expre- 
sia artistică şi viziunea asupra lumii. Putem înţelege mai bine 
relația dintre unitate şi creație dacă disociem, comparativ, 
elementele novatoare, specifice, ale poemului eminescian fata 
de elegia ovidiană. Selectăm, dintre acestea, ipostaze semnifi- 
cative: 1. Ovidiu elogiază scriitorii pentru gloria lor nemu- 
ritoare, Eminescu însă laudă antecesorii pentru valoarea lor 
civică şi estetică, vizionară. 2. Ovidiu utilizează topos-ul 
independent, autonom, Eminescu îl asociază cu fopos-ul 
antitezei dintre generaţiile de creatori. 3. Ovidiu caracterizează 
poeţii prin epitete ornante, convenționale, terne, Eminescu 
însă prin sintagme individualizante, expresive, revelatorii. 
4. Ovidiu este un poet clasic, patronat de Apollo, cultivând, 
nestrămutat, credința în nemurirea artei. Eminescu este însă un 
romantic cu o infrastructură filosofică tragică, pesimistă, exis- 
tentialä. 

Această analiză comparativă poate să fie amplificată, 
dar nu schimbă concluziile formulate, anume că Eminescu a 
cultivat emulatia creatoare în raport cu modelul şi a realizat un 
poem nou, superior prin substanţă şi prin expresie, luminat de 
altă concepţie despre artă şi lume. 

Topos-ul catalogus poetarum este transfigurat şi in 
elegia IV, 16 din Pontica. Prezentăm, acum, textul latin si 
traducerea sa literara. 

PONTICA 
EPISTOLA XVI 


Invide, quid laceras Nasonis carmina rapti?/ Non solet 
ingeniis summa nocere dies./ Famaque post cineres major 
venit: et mihi nomen/ Tunc quoquem quum vivis adnumerarer, 
erat;/ Quum foret et Marsus, magique Rabirius oris,/ 
Iliacusque Macer, sidereusque Pedo;/ Et, qui Junonem 
laesisset in Hercule, Carus,/ Junonis si non jam gener ille 
foret;/ Quique dedit Latio carmen regale Severus;/ Et cum 
subtili Priscus uterque Numa;/ Quique vel imparibus numeris, 
Montane, vel aequis/ Sufficis, et gemino carmine nomen 
habes;/ Et qui Penelopae rescribere jussit Ulyssem,/ Errantem 
saevo per duo lustra mari;/ Quique suam Troezena, imper- 
fectumque dierum/ Deseruit celeri morte Sabinus opus;/ 
Ingeniique sui dictus cogomine largus,/ Gallica qui Phrygium 
duxit in arva senem;// Quique canit domitam Camerinus ab 
Hercule Trojam;/ Quique sua nomen Phyllide Tuscus habet;/ 
Velivolique maris vates, cui credere possis/ carmina caeruleos 
composuisse Deos;/ Quique acies Libycas, Romanaque praelia 
dixit;/ Et Marius, scripti dexter in omne genus;/ Trinacriusque 
suae Perseidos auctor; et auctor/ Tantalidae reducis 
Tyndaridosque, Lupus;/ Et qui Maeoniam Phaecida vertit; et 
una/ Pindaricae fidicen tu quoque, Rufe, lyrae;/ Musaque 
Turrani, tragis innixa cothurnis;/ Et tua cum socco Musa, 
Melisse, levis:/ Quum Varus Gracchusque darent fera dicta 
tyrannis;/ Callimachi Proculus molle teneret iter;/ Tityrus 
antiquas et erat qui pasceret herbas;/ Aptaque venanti Gratius 
arma daret;/ Naidas a Satyris caneret Fontanus amatas;/ 
Clauderet imparibus verba Capella modis./ Quumque forent 
alii, quorum mihi cuncta referre/ Nomina longa mora est, 
carmina vulgus habet;/ Essent et juvenes, quorum quod inedita 
cura est,/ Appellandorum nil mihi juris adest;/ Te tamen in 
turba non ausim, Cotta, silere,/ Pieridum lumen, praesi- 
diumque fori;/ Maternos Cottas cui Messallasque paternos/ 
Maxima nobilitas ingeminata dedit./ Dicere si fas est, claro 
mea nomine Musa,/ Atque inter tantos, quae legeretur, erat./ 
Ergo submotum patria proscindere, livor,/ Desine; neu cineres 

sparge, cruente, meos./ Omnia perdidimus: tantummodo vita 
relicta est,/ Praebeat ut sensum materiamque malis./ Quid 
juvat exstinctos ferrum dimittere in artus?/ Non habet in nobis 
jam nova plaga locum. 


PONTICE 
EPISTOLA IV, 16 


Pizmaşule, pe Naso cel mort de ce-l mai sfâşii?/ Căci 
moartea nu-i mai strică poetului nimic./ Ba faima lui ajunge 
mai mare după moarte./ Şi eu aveam un nume cu viii când 
eram./ Poeti erau pe-atunce şi Marsus şi Rabiriu,/ Si Macer 
iliacul şi Pedo cel divin,/ Şi Carus care-n Hercul ar fi jignit pe 
Iuno/ De n-ar fi fost eroul chiar ginerele ei;/ Şi cel ce 
preamărit-a pe-ai noştri regi, Severus;/ Şi cei doi Priscus, 
Numa, poetul cel subtil,// Şi tu ce-ai scris, Montane, şi epice 
poeme/ Şi elegii (cu-aceste un nume ţi-ai făcut)./ Poeți erau 
Sabinus, ce-l puse pe Ulise/ Să-i scrie Penelopei, când rătăcea 
pe märi/ Si care, mort deodată, lăsă neisprăvită/ Poema lui, 
Trosminul, şi calendarul lui;/ Si Largus, care-aduse în Galia 
pe-Anthenor/ S-al cărui nume-nseamnă ,,fecund“; poet era/ Si 
Camerinus, care cântă Troia surpată/ De Hercule, şi Tuscus, al 
Filidei poet;/ Şi cântărețul mării, cäruia-ti vine-a crede/ Ca 
versurile zeii marini i le faceau;/ Si cel ce-a pus in versuri 
razboaiele-africane,/ $i Marius, in stare sa scrie orisice,/ Si cel 
ce Perseida a scris, Sicilianul,/ $i Lupus cu Elena si Menelau 
al sau;/ Si cel ce-n limba noastra intoarse Feacida,/ Si Rufus, 
care cântă pe lira lui Pindar;/ Şi Muza lui Turaniu ce si-a-ncal- 
tat coturnii,/ Şi Muza ta, Melissus, cu „socul” cel usor./ lar 
Varius şi Gracchus puneau pe scenă regii/ $i Proculus în urma 
lui Calimah păşea./ La genul cel bucolic se întorcea un 
Passer,/ Şi Gratius da arme la vânătorii săi/ Cânta, pe-atunci, 
Fontanus naiadele iubite/ De satiri, şi Capella distihuri 
mânuia./ Erau şi alții încă, dar să-i înşir aice/ N-am timp: 
poporul are doar versurile lor./ Erau şi alţii, tineri: pe-acestia, 
fiindca/ N-au publicat nimica, n-am dreptul să-i numesc./ Nici 
peste tine, Cotta, n-aş îndrăzni a trece,/ Tu, pavăza dreptăţii şi 
stea între poeti!/ Mesalla de pe tata şi Cotta de pe mamă,/ Esti 

nobilă odraslă din nobili sträbunici/ Aveam pe-atunci un 
nume printre poeţii iluştri;// De mi-i iertat a spune, eram citit 
pe-atunci./ Pribeag, să nu mă sfâşii, Invidie cruntatä/ Si 
jalnica-mi cenuşă să nu mi-o zvarli în vânt!/ Tot am pierdut! 
Viaţa mi-a fost lăsată numai/ ca să-mi nutresc durerea, să sufăr 
că mai sunt!/ De ce sä-mplânti jungherul în trupul care 
moare?/ Nici nu mai ai tu unde jungherul să-l împlânți.”! 


Această elegie IV, 16 din Pontica transfigureazä 
aceeaşi temă ca elegia I, 15 din Amores, analizată mai sus. 
Are, în centrul său, topos-ul catalogus poetarum Romanorum. 
În prolog, poetul afirmă puterea gloriei literare, care nu poate 
fi întunecată de pizmaşi, iar în epilog sugerează, prin imaginea 
trupului istovit de răni, starea tragică provocată de exil. 

Evocarea poeților contemporani — peste 30 la număr — 
reprezintă un „compendiu literar“ care dă seama despre 
efervescenta spiritului creator de la Roma. Nu s-au păstrat 
operele acestor scriitori, dar, prin evocarea lui Ovidiu, cu- 
noaştem astăzi numele lor. Reluăm pe cei caracterizați printr-o 
sintagmă revelatoare. Rabirius este elocvent, Macer cântă 
Ilionul, Pedo este sideral, Carus a scris despre Heracle, 
Severus a preamărit regi, Sabinus a pus pe Ulise să scrie 
Penelopei, a lăsat neterminate operele sale Traezena şi Fasti, 
Largus mută pe Antenor în Gallia, Camerinus cântă ruinele 
Troiei, Tuscus este poet al Filidiei, erau vestiți şi poeţii mării 
şi poeții războaielor africane, Marius este un poliscriptor, 
Trinacrius a scris Persiada, Lupus a scris despre Menelau şi 
Elena, alt poet a tradus Feacida, Rufus cântă pe lira lui Pindar, 
Turanus este poet tragic, Melissus, poet comic, Varus şi 
Gracchus aduc pe scenă tirani, Proclus rivalizează cu Calimah, 
Passer este bucolic, Gratius cinegetic, Fontanus cântă naiade, 
Capella scrie distihuri. Erau şi alti poeți străluciți, vârstnici sau 
tineri, dintre care Ovidiu aminteşte numai pe nobilul Cotta, 
„pavăză a forului şi lumină a muzelor”. În acest sobor de 
poeţi, Ovidiu era vestit şi citit de mulțime. 


1! Versiune românească publicată de Teodor Naum (v. ediţia Ovidiu, 
Triste şi Pontice, Bucureşti, Editura Univers, 1972). 

Ovidiu evocă lumea literară latină pentru a ilustra gloria 
şi prețuirea artei contra căreia pizmaşii nu au putere. Gloria şi 
perenitatea artei este, pentru poetul exilat, o consolare a vieţii 
sale îndurerate. Aflăm că poeții Romei cultivau genul liric, 
epic, dramatic, că abordau teme istorice, mitologice, erotice, 
rivalizând cu Pindar sau Calimah, şi că erau celebri la Roma. 
Poemul lui Ovidiu e important pentru istoria literară latină şi 
pentru sociologia artei. 

Eminescu a cunoscut, incontestabil, această elegie a lui 
Ovidiu, dar a valorificat-o într-un mod superior. La nivel 
referential, disociază, în „scripturile române”, generații opuse 
valoric, caracterizează poeții prin sintagme figurate originale, 
memorabile şi, dincolo de aceste fapte de istorie literară, 
proiectează condiția umană în orizont metafizic, apăsând pe 
destinul tragic al omului în univers. 

Privind comparativ elegia Pontica IV, 16 a lui Ovidiu şi 
poemul lui Eminescu, observăm că nu elementele imitative, ci 
elementele emulative, creatoare au pondere semnificativă. 
Relevăm câteva: 1. Ovidiu se referă numai la contemporanii 
săi, nu şi la predecesori, 2. Poeţii contemporani cu Ovidiu sunt 
glorificati, nu vituperati, 3. Sintagmele care caracterizează 
poeţii sunt, la Ovidiu, frecvent referentiale, constatative, fara 
avânt poetic, pe când la Eminescu sunt valorizante şi încărcate 
de fervoare poetică, 4. Atitudinea fata de lume a lui Ovidiu e 
clasicizantă, luminată de gloria artei, în timp ce la Eminescu 
este romantică, umbrită de viziunea tragică asupra existenţei. 

Ovidiu, în viaţa sa de exil, descoperă izvoarele artei 
tragice, transfigurând în ipostaze varii durerea existenţială, dar 
universul său imaginar, cu puternice seisme psihice, nu este 
susținut de o infrastructură filozofică generată de aspirația spre 
absolut. Versul final al poemului ovidian: non habet in nobis 
iam nova plaga locum (,,nu are loc în trupu-mi acum o rană 
nouă“) este antologic, simpatetic, dar nu universal, căci nu se 
înalță la un altruism filozofic existențial. 

Pe baza incursiunii comparative de mai sus, referitoare 
la valorificarea unui topos literar celebru, putem formula 
următoarele concluzii: 

1. Receptarea poeziei lui Ovidiu în opera eminesciană 
s-a întrupat în poeme remarcabile. Eminescu a scris poezia 
Epigonii, aşa cum scrisese mai înainte Speranța”, marcat de 
lectura creației marelui poet latin. Poetul român nu imită, ci 
metamorfozează modelul într-o poezie cu valoare estetică 
superioară. Poemul Epigonii, prin mesaj şi stil, reprezintă o 
capodoperă a literaturii romantice româneşti şi europene. 

2. Prin poemele create în relaţie cu opera lui Ovidiu, 
Eminescu pune în circulaţie, în literatura română, topoi lite- 
rari, cunoscuti din antichitate pana azi, imbogatind astfel lirica 
românească şi poezia romantică din veacul său cu piese 
antologice. Poetul român cultivă concordante analogice, inno- 
bilându-le cu geniul său, depăşind însă imitatiile conven- 
tionale din literatura românească anacreontica sau paşoptistă, 
promovând emulatia şi fantezia si un limbaj poetic revolu- 
tionar. 

3. Întoarcerea marilor creatori la izvoarele literare 
greco-latine este benefică. Eminescu a înțeles sistemul de 
valori antic şi funcţia lui catalitică în cultura modernă. Omul 
modern se redescoperă pe sine în spiritualitatea clasicismului 
greco-roman, luminat de Jogos, ethos si pathos şi, totodată, 
descoperă o stea polară care poate să-l călăuzească în haosul 
existenţei diurne. 


12 Traian Diaconescu, JJ motivo della speranza in Ovidio ed 
Eminescu, in ,,Atti del Convegno Internazionale „Mihai Eminescu”, 
Venezia, 18-20 maggio 2000, Iasi, Editura Universităţii „Al. I. Cuza”, 
2001, p. 225-231. Vezi si idem, Motivul sperantei la Ovidiu si Eminescu, 
în „Convorbiri literare”, an CXXXIV, nr. 4, aprilie 2000, p. 17-18. 


Eminescu şi Ovidiu 
Metamorfoza unei imagini literare 


Traian DIACONESCU 


A trecut aproape un secol şi jumătate de când Maiorescu 
observa, pe bună dreptate, că Eminescu excelează prin 
„iubirea şi înţelegerea artei antice”. Acest adevăr spiritual a 
fost cercetat adesea, dar nu sub forma unei monografii a 
relațiilor marelui nostru poet cu antichitatea greco-latină. S-au 
scris, fără îndoială, studii şi articole” pertinente cu această 
temă, însă incursiunile realizate nu au dezvăluit totdeauna 
dinamica proteică a receptării culturii antice în creaţia 
eminesciană. 

Poeţii latini care au influenţat, preponderent, opera emi- 
nesciană sunt Lucrețiu, Horaţiu, Vergiliu si Ovidiu’. Din opera 
lui Ovidiu, Eminescu a valorificat teme, mituri, personaje, 
imagini şi chiar a tradus un celebru distih elegiac* din ciclul 
scrisorilor pontice: Donec eris felix multos numerabis amicos/ 
Tempora si fuerint nubila solus eris. („Până vei fi fericit, 
număra-vei amici o multime/ Cum se vor întuneca vremile 


ÎT. Maiorescu, Direcţia nouă şi poezia si proza românească (1872), 
în vol. Critice, Bucureşti, Socec, 1984, p. 174. 

> Eminescu şi clasicismul greco-latin. Studii şi articole, ediţie 
îngrijită, prefaţă, note, bibliografie, indice de Traian Diaconescu, Iaşi, 
Junimea, 1982. 

? Dintre studiile recente referitoare la receptarea lui Ovidiu în creaţia 
eminesciană, v. Ştefan Cucu, Publius Ovidius Naso şi literatura română, 
Constanţa, Editura Ex Ponto, 1997, passim. 

# Traian Diaconescu, Eminescu şi arta traducerii din poezia greco- 
latină, în „Analele Universităţii Al. I. Cuza din Iaşi”, 1965 şi Emil Manu, 
Eminescu traducător: note la o traducere din Ovidiu, în „Viaţa 
Românească” 16, nr. 11, 1963, p. 175-177. 

singur rămâi”). În rândurile de mai jos vom prezenta, în 
perspectivă comparativă, o imagine ovidiană care a fost 
interferată, cu funcţii noi, într-o grefă metaforică eminesciană. 

Imaginea antologica „noi cârpim cerul cu stele şi mânjim 
marea cu valuri” defineşte artistic statutul calp al epigonilor 
din vremea lui Eminescu. Această imagine” are, surprinzător, 
punct de plecare în opera de tinereţe a lui Ovidiu. Poetul latin, 
în volumul Amores, cartea a Il-a, elegia 10, transfigurează o 
stare de suflet neobişnuită, anume, dragostea simultană pentru 
două sclave cu nuri fără seamăn. Poetul, împins ca o luntre de 
vânturi puternice, întreabă pe Venus de ce îi sporeşte chinul. 
Oare, spune poetul, nu are destulă grijă cu o singură iubită? 
După această întrebare retorică, Ovidiu scrie un distih care 
cuprinde o imagine poetică extraordinară. Această imagine a 
cucerit sensibilitatea lui Eminescu şi l-a determinat s-o valo- 
rifice, într-un context nou, în poemul său Epigonii. 

Prezentăm mai jos textul latin“ al acestei elegii şi în 
traducerea sa în limba românească’. 


ELEGIA X 
AD GRAECINUM 


Tu mihi, tu certe (memini) Graecine, negabas./ Uno 
posse aliquem tempore amare duas./ Per te ego decipior; per 
tedeprensus inermis,/ Ecce, duas uno tempore turpis amo./ 
Utraque formosa est, operosae cultibus ambae;// Artibus, in 
dubio est, haec sit an illa prior./ Pulchrior hac illa est, haec 
est quoque pulchrior illa;/ Et magis haec nobis, et magis illa 
placet./ Errant, ut ventis discordibus acta phaselos,/ Divi- 
duumque tenent alter et alter amor./ Quidgeminas, Erycina, 
meos sine fine dolores?/ Nonne erat in curas una puella 


5 D. Florea Rariste, O imagine din Ovidiu la Eminescu, in vol. 
Antichitatea si moştenirea ei spirituală, laşi, Tipografia Universităţii, 
1980, p. 217-220. 

é Textul latin a fost reprodus din vol. Ovide, Oeuvres Completes, ed. 
Nisard, Paris, Firmin-Didot, 1881. 

7 Traducerea in limba română a fost realizată de Maria Valeria 
Petrescu (v. Ovidiu, Heroide, Amoruri, Arta iubirii, Cosmetice, Bucuresti, 
Editura Minerva, 1977). 

satis?/ Quid folia arboribus, quid pleno sidera coelo,/ In 
freta collectas alta quid addis aquas?/ Sed tamen hoc 
melius, quam si sine amore jacerem./ Hostibus eveniant vita 
severa meis,/ Hostibus eveniat viduo dormire cubili/ Et 
medio laxe ponere membra toro;/ At mihi saevus amor 
somnos abrumpat inertes,/ Simque mei lecti non ego solus 
onus./ Me mea disperdat nullo prohibente puella,/ Si satis 
una potest; si minus una, duae./ Sufficiam (graciles, sed non 
sine viribus, artus;/ Pondere, non nervis, corpora nostra 
carent)/ Et lateri dabit in vires alimenta voluptas:/ Decepta 
est opera nulla puella mea./ Saepe ego lascivae consumto 
tempore noctis/ Utilis et forti corpore mane fui./ Felix, quem 
Veneris certamina mutua rumpunt!// Di faciant, leti causa sit 
ista mei!/ Induat adversis contraria pectora telis/ Miles et 
aeternum sanguine nomen emat;/ Quaerat avarus opes, et 
quae lassarit arando/ Aequora, perjuro naufragus ore bibat;/ 
At mihi contingat Veneris languescere motu,/ Quum moriar, 
medium solvar et inter opus:/ Atque aliquis nostro lacrimans 
in funere dicat/ ,,Conveniens vitae mors fuit ista tuae”. 


AMORURI 
ELEGIA II, 10 


Tagaduiai tu, Grecine, chiar tu, mi-aduc bine aminte,/ 
Că dintr-o dată-ai putea două femei să iubesti./ Numai din 
pricina ta am fost luat nearmat fără veste,/ Uite că, neruşinat, 
două femei îndrăgesc./ Sunt amândouă frumoase şi slujnice 
sunt amândouă;/ Mai iscusită c-ar fi una din ele nu stiu./ E 
mai frumoasă întâia, a doua-i şi ea mai frumoasă; Cand 
una-mi place şi cealaltă-mi place mai mult./ Cum de potriv- 
nice vânturi împinsă-i o luntre uşoară,/ Tot astfel şi-al meu 
dor tras e-n potrivnice parti./ Zână din muntele Eryx, de 
ce-mi măreşti veşnicul zbucium?/ N-aveam eu grijă de-ajuns 
pentru-o ibovnică doar?/ Ce mai pui frunze pe pomi şi pe 
cerul întins alte stele?/ Ce mai torni val după val peste 
adâncuri de mări?! Totuşi aşa e mai bine decât fără dragoste-n 
viata./ S-aibă duşmanii, doresc, traiul lor neprihanit!/ S-aiba 
duşmanii un somn în culcuş singuratic şi rece/ Şi cât e patul 

de larg sa se-ntinda pe el!/ Crudul Amor să mă smulgă din 
somnul cel leneş pe mine,// Sarcină patului meu nu vreau eu 
singur să fiu!/ Să mă-ndrăgească-o iubită precât îi e voia, iar 
dacă/ Singură nu va putea, fie şi-a doua atunci!/ Încă mă simt 
în putere, firav, însă nu fără vlagă;/ De greutate-i lipsit, nu de 
tărie-al meu trup!/ Şi puteri noi îmi va da, ca o hrană în vine, 
iubirea:/ Dintre dragute n-a fost una să mi se fi plâns./ După 
o noapte de joacă, adesea în zori am fost iarăşi/ Sprinten 
să-ncep alte trebi, zdravăn asemeni la trup./ Ce fericit 
este-acela ce cade sub steagul Venerei!/ Zeii să-mi facă-ntr-o 
zi parte de-asemeni sfârşit!/ Pieptul să-şi puie-naintea vrăj- 
maşelor arme ostaşul,/ Veşnic renume să-i dea sângele-n 
lupte vărsat;/ Cate departe zgârcitul avere, cu nava pe mare,/ 
Şi obositul talaz umple-i vicleanul gatlej;/ Dat fie-mi mie 
să-albesc sub stindardul Venerei în slujbă,/ Ca totdeauna 
luptând în bătălie să mor:/ Si lăcrimând pe mormântu-mi, 
oricine aşa să grăiască:/ „Moartea tot astfel i-a fost cum pân” 
la urmă-a trăit!” 


Distihul latin: Quid folia arboribus, quid plena sidera 
coelo/ In freta collectas alta quidaddis aquas?, în traducere 
românească filologică: „De ce adaogi frunze arborilor, de ce 
<adaogistele cerului plin, de ce «adaogi» valuri învolburate 
pe marea adâncă?” a fost prelucrat, în mod superior, de poe- 
tul român. Eminescu a valorificat nu numai ideea, ci şi 
expresia ovidiană, dar în alt context. Poetul român slăveşte 
înaintaşii din generaţia paşoptistă şi vituperează epigonii din 
vremea sa: ,, Voi credeati în scrisul vostru, noi nu credem în 
nimic”. Această idee este reluată, cu forță artistică nouă, 
peste câteva versuri: „Voi pierduţi în gânduri sfinte/ Con- 
vorbeati cu idealuri/ Noi cârpim cerul cu stele şi mânjim 
marea cu valuri”. Metaforele acestea antologice, chiar daca 
le întâlnim la Ovidiu, dobândesc, la Eminescu, vigoare artis- 
tică nouă şi forță polemică singulară. 

In ce constă miracolul transfigurării eminesciene fata 
de Ovidiu? Pentru a înţelege acest proces trebuie să coborâm 
la analiza de text. În această perspectivă disociem: 1. registru 
tematic diferit: Ovidiu cultivă tema erotică, Eminescu tema 

social-politică; 2. atitudinea fata de fapt: Ovidiu e sovaielnic 
şi concesiv, Eminescu este ferm şi incisiv; 3. expresia 
sintactică: Ovidiu utilizează o întrebare retorică, Eminescu 
propoziții vituperante; 4. mijloace morfologice: poetul latin 
foloseşte persoana a I-a singular, adresându-se unei forte 
transcendente, poetul român utilizează persoana I plural, vi- 
zând puterea imanentă a mulțimii; 5. elemente lexico-seman- 
tice: Ovidiu se referă la arbori, cer şi mare, Eminescu 
selectează numai cerul şi marea, apăsând pe înalt şi adânc şi, 
în sfârşit, 6. Ovidiu foloseşte inexpresivul verb addis, pe 
când Eminescu utilizează sugestivele metafore noi: „cârpim 
cerul cu stele şi mânjim marea cu valuri”. 

În urma acestei scurte analize comparative percepem 
mai lesne pecetea creatoare a geniului eminescian. Eminescu 
este un poet filozof din stirpea vizionarilor care „făceau 
valul să cânte şi puneau steaua să zboare”. El nu imită, ci 
metamorfozează, are harul lui Midas, de a preschimba tarana 
în aur. Ovidiu, în Amores, este un poet estet, preponderent 
ludic, retoric şi muzical, dar fără rezonantele de orgă ale cu- 
getării şi artei eminesciene. 


Eminescu — parnasian? 


Maria LUNGU-CLIVINSCHI 


Pentru o bună înțelegere a poetului sînt necesare mai 
multe referinţe la paginile sale şi la acelea ale culturii univer- 
sale. Descoperind estetica lui Ovidiu încă în timpul studiilor 
gimnaziale la Cernăuţi, în cartea lui G. Reinbeck Mythologie 
fiir Nichtstudierende, Eminescu se întoarce la frumuseţea se- 
nină antică. Nume mitologice, ca Hercule, Venus, Adonis, 
Diana, Narcis, pătrund în simbolistica eminesciană, începînd 
cu primele poeme. Mai mult, arta poetică a Metamorfozelor 
lui Ovidiu este vădită în toată creația poetului de la Botoşani. 
Ceea ce îl interesează pe Eminescu, în primul rînd, este 
începutul — haosul — acel „conglomerat inform” (denumit de 
Ovidiu, în Metamorfoze), din care s-au desprins elementele 
care au creat universul, totalitatea lumii sensibile. 

Apoi, în notele luate de poetul român în timpul cursurilor 
de istorie a filozofiei la Viena, găsim că gînditorul grec Epicur 
se entuziasmase de un vers din Hesiod („La început a fost ha- 
osul”). Ca şi Epicur şi Hesiod, Eminescu se consacră studiului 
înțelepciunii şi dezlegării tainelor universului. Primele poezii 
şi chiar imagistica Luceafărului denotă reprezentarea imaginii 
haosului. În Scrisoarea I, citim versurile: „De atunci si pînă 
astăzi colonii de lumi pierdute / Vin din sure văi de chaos pe 
cărări necunoscute”. În Luceafărul, contemplăm splendoarea 
spectacolului cosmic surprins o dată cu ivirea lui Hyperion: 
„ŞI din a chaosului văi / Un mindru chip se-ncheagă”. 

Recitind şi confruntînd textele eminesciene, remarcăm 
un alt element al naturii desprins din haos — marea — cu o 
vizibilă valoare simbolică. Marea, dar şi elementul acvatic, 
reprezintă la el un mod poetic de a sugera abisul. După ară- 
tările mitologiei greceşti, preluate apoi de Ovidiu şi de Catul 

(cf. Nunta lui Peleu şi a zeiței Thetis), Okeanos şi apele care 
scaldă uscatul sînt prezente şi ele în versurile eminesciene (cf. 
Mai am un singur dor). În spiritul tradiţiei elenice, în care 
elementul marin este atît de frecvent (cf. Odiseea, de Homer; 
Plinsul Danaei, de Simonide), imaginea mării prinde contururi 
în poezia eminesciană, precum şi în poezia parnasiană here- 
diană (în Antonio şi Cleopatra) sau gautieriană (în Poema 
femeii. Marmoră de Paros). 

Senzatiile acustice, atît de vii în opera lui Eminescu, sînt 
personificate, in bună parte, de Eol, zeul vintului la vechii 
greci. Dar foşnetele frunzelor, murmurul izvorului, şoaptele 
pădurii sînt generatoare de linişte sufletească. Eminescianul 
Eol întruchipează sensibilitatea extremă a poetului, sufletul şi 
cugetul lui vibrează, precum o harpă eoliană, la nelinistile şi 
bucuriile lumii. Imaginea lui Eol ne transpune în lumea poe- 
ziei, evidenţiată prin prezenţa „arfei”, a lirei, a muzicii de sfere 
(cf. şi Slăvită doamnă, de D.G. Rossetti), a laurului, semne 
distinctive ale lui Apolo!. După cum se ştie, acesta din urmă 
este zeul cîntecului liric, al luminii, al seninatatii, al echi- 
librului sufletesc, al artei, „patron” şi inspirator al poeţilor. 
Alături de zeul Apolo trebuie socotită şi imaginea lui Orfeu, 
legendarul cintaret trac, una din figurile mitice îndrăgite de 
Eminescu. 

În ipostaza Luceafărului eminescian, care (în lumea lui) 
rămîne „nemuritor şi rece”, senin şi detaşat de grijile terestre, 
Hyperion (etimologic: “cel deasupra mergător”) este o altă răs- 
frîngere a lui Apolo (ca şi Hyperion la Friedrich Hölderlin). 

Elementul selenic, lunar, infatisat prin Diana sau Selena, 
este şi el o reflectare a apolinicului eminescian. Diana, sora lui 
Apolo, este zeiţa lunii si zîna codrilor, codrul constituind un 
topos eminescian arhicunoscut (cf. Ce te legeni?; Revedere; 
Calin; Povestea codrului, Lacul). Surprindem imaginea nuan- 
tata gautieriană din versurile eminesciene tocmai în reprezen- 
tările poetice ale codrului. Imaginile selenice din poezia emi- 
nesciană şi din opera ovidiană converg. Astfel, citim: „Luna, 


I Cf Grigore Tănăsescu şi Andrei Nestorescu, Eminescu şi Elada, 
„Revistă de istorie şi teorie literară”, tom 18 (1969), nr. 1, p. 50 s.u. 

zîna Daciei, vine la a zeilor serbare” (în Memento mori). În 
versurile eminesciene, Diana este reprezentată „bălaie”, ca şi 
în poezia rossettiană (cf. Slăvită doamnă) şi gautieriană (cf. 
Simfonie în alb-major, La Diva). Din exemplele date transpare 
un ideal estetic concretizat în frumuseţea imaculată a femeii, 
imagine destul de frecventă în literatură de la începuturi pînă 
în timpurile moderne. Or, opera romanticului Eminescu 
anunță modernismul românesc, fie el simbolism ori parna- 
sianism. Dar Eminescu însuşi nu se consideră parnasian. O 
poezie din 1876, publicată postum, confirmă că poetul 
cunoştea doctrina Parnasului: ,, Eu nu cred nici în Iehova / Nici 
în Budha Sakya-Muni / Nici în viata nici în moarte / Nici în 
stingere ca unii... //... / Nu ma-ncintati nici cu clasici / Nici cu 
stil curat şi antic — / Toate-mi sînt de-o potrivă, / Eu rămîn ce- 
am fost: romantic”. 

Cînd se declară romantic, Eminescu se opune clasicis- 
mului rigid şi se afirmă prin cultul sentimentului şi al fanteziei 
creatoare, prin preferința pentru pitorescul naturii şi culoarea 
locală, prin valorificarea surselor de inspiraţie din cultura 
umanității, prin interesul pentru poezia populară şi tradițiile 
naționale, înclinînd spre lirism (spre deosebire de parnasieni, 
care pledau doar pentru cultul frumuseţii formale), visare şi 
melancolie. Este adevărat că Eminescu cunoştea şi doctrina şi 
operele romanticilor francezi (Lamartine, Hugo, de pildă). 
Cultura germană, prin Scoala de la Viena, este însă hotaritoare 
în desavirsirea procesului poetic eminescian. Atit romantismul 
german, cît şi filozofia lui Schopenhauer, în care poetul regă- 
seşte nu doar vederile unui cuget înrudit, dar şi căile care 
orientau către izvoarele înțelepciunii antice, consolidează ori- 
ginalitatea poeziei eminesciene. „Caracterul de eternă prezență 
a vieţii” in toate manifestările sale, scrutate atît din interior, cît 
şi din exterior, — iată esenţa esteticii lui Schopenhauer, prelu- 
ată de Eminescu şi materializată în versurile sale. „Obiectivi- 
tatea voinţei — scrie Schopenhauer — are drept formă necesară 
prezentul, punct indivizibil care taie timpul prelungindu-se la 
infinit în două direcţii şi care rămîne nezguduit, asemenea unei 
amiezi eterne pe care nici o noapte n-ar racori-o, sau întocmai 
ca soarele care arde fără încetare în timp ce nouă ni se pare că 

se cufunda în sînul nopții [...]'?. „Lumea concepută ca o clipă” 
încremenită este o temă schopenhaueriană şi greacă antică (din 
epoca lui Xenofan, Parmenide şi Zenon), care prinde viaţă în 
poezia lui Eminescu (cf. Cu mine zilele-ti adaogi, de pildă), 
reprezentînd metamorfoza concepţiilor estetice senine în 
raport cu pesimismul din opera timpurie a poetului. Dacă în 
Venere şi Madonă, din poezia de tinereţe, Eminescu redă 
chipul frumuseţii antice prin stilizarea contururilor neîntinate 
ale icoanelor creştine şi se apropie prin aceasta de estetica 
romantismului şi parnasianismului francez, versurile Glossei 
vorbesc de la sine despre „substanţa concentrată” în oricare 
din imaginile fulgurante, pe care doar ochiul poetului şi al 
filozofului le poate iscodi. În această ordine de idei, motivul 
amintirii, care face să renască cultura civilizaţiilor dispărute şi 
cele mai frumoase clipe surprinse de poet în lumea încon- 
juratoare, este şi el invocat în cugetările schopenhaueriene. 
„Prezentul — scrie Schopenhauer — e totdeauna în fata noastră 
cu tot ce închide în el: ceea ce conţine şi ceea ce este conţinut 
rămîn solide, nezguduite, precum e curcubeul deasupra cas- 
cadei. Căci viata e asigurată voinţei, şi prezentul e asigurat 
vieţii. Desigur, atunci cînd cugetăm la miile de ani care s-au 
scurs şi la miile de oameni care au trăit, ne putem întreba: 
Cine au fost aceştia? Ce au devenit? Dar n-avem în schimb 
decît să ne reamintim propria viata, să evocăm scenele ei şi să 
ne întrebăm din nou: Ce au fost toate acestea? Ce a rămas cu 
ele?” Prin urmare, efemerul lucrurilor şi contemplarea pro- 
priului trecut sînt atitudini poetice, intilnite şi în poezia 
parnasiană. În versurile eminesciene (cf. Melancolie), astfel de 
atitudini se expun printr-un alt unghi de vedere: „elementul 
spiritual se află în subtext, se simte dincolo de suprafața «ta- 


? Cf Arthur Schopenhauer, Die Welt als Wille und Vorstellung 
(Lumea ca voinţă şi reprezentare), vol. I, IV, ed. Grisebach (Reklam), p. 
363 ş.u., apud Tudor Vianu, Alecsandri, Eminescu, Macedonski, antologie, 
postfață şi bibliografie de Constantin Ciopraga, Editura Minerva, 
Bucureşti, 1974, p. 57-58. 

À Ibidem, p. 364, apud ibidem, p. 62-63. 

bloului»”*. Pe Eminescu nu îl interesează doar frumuseţea 
plastică exterioară, care constituia temelia doctrinei parna- 
siene. Poezia eminesciană aderă mai degrabă la fondul de idei 
al esteticii lui Schopenhauer şi Goethe, care conţine ideea ver- 
sului ca „un bloc rezistent”. Consecventa internă a poeziei lui 
Eminescu nu constă doar în „materia dură” a versului par- 
nasian, dar şi în expresia voluptatii şi a durerii tot de esență 
schopenhaueriană. „Pentru că ne-am convins — scrie Schopen- 
hauer — că durerea, ca durere, alcătuieşte esenţa vieţii [...].'* 
După opinia multor critici şi a lui Tudor Vianu, în special, 
Eminescu a găsit prin opera lui Schopenhauer „calea nu numai 
către vechile izvoare ale înţelepciunii indice, dar şi pe acelea 
ale stoicismului greco-roman”. 

Este adevărat şi faptul că poetul român nu şi-a sintetizat 
niciodată concepțiile estetice, aşa cum nu au făcut-o nici John 
Keats ori Anna Ahmatova, pentru că nu au simțit nevoia. 
Intrebuintind un termen al lui Jacques Derrida, Eminescu 
„diseminează” elementele conceptuale prin întreaga-i operă. 
Modernismul său constă nu în imitarea modelelor sau în 
amplele descrieri cu caracter didactic, ci în „exactitatea poe- 
tică” şi în fulguratiile ideatice. Stilul său de esenţă homerică 
scrutează tezaurul limbii, al acelui „increat”, despre care vor 
vorbi mai tîrziu Osip Mandelştam (în Silentium) sau lon Barbu 
(în Increat). Frumuseţea aparte a versului eminescian exprimă 
acel raport dintre „logos” şi „cosmos”, mai ales în sonetul 
Trecut-au anii: „Să smulg un sunet din trecutul vieții. / Să fac, 
o, suflet, ca din nou să tremuri / Cu mina mea în van pe lira 
lunec; // Pierdut e totu-n zarea tinereţii / Şi mută-i gura dulce-a 
altor vremuri”. Obişnuit să mediteze, poetul ascultă muzi- 
calitatea „vocii interioare” a limbii, aşa cum ascultă murmurul 
izvorului, al vîntului sau al pădurii: de la foşnet, şoaptă pînă la 
sonoritatea melodioasă a cornului. Pe toate le transpune în 
versu-i la fel de mlădios, dulce şi sonor. În acelaşi timp, sen- 


4 Cf Viorica S. Constantinescu, Exotismul in literatura română din 
secolul al XIX-lea, Universitatea „Al. I. Cuza”, Iasi, 1977, p. 95 ş.u. 
$ Schopenhauer, Die Welt [...], op. cit., p. 409, apud ibidem, p. 65-66. 


MIHAI EMINESCU ÎN CONTEXT UNIVERSAL 51 


timentul contradictoriu (de esenţă hegeliană) creează tensiunea 
poetică, făcînd ca versul să reziste. 

Pe de altă parte, acest romantic modern introduce pentru 
prima oară în literatura română poezia cu formă fixă (sonetul, 
glosa), care implică travaliu artistic şi concizie. Printre mij- 
loacele sale artistice, strunirea versului este evidentă: „În 
sonetul lui (Eminescu) — scrie Caracostea — nu este o astfel de 
împietrire [ca la parnasieni], ci o dinamică înstrunată, o incor- 
dare a elementelor. Cu tot caracterul lui stăpînit, sonetul acesta 
este in fond viata şi mişcare”. Toate aceste elemente estetice 
se întîlnesc şi în poezia parnasiană. Observatia lui T. Vianu 
asupra particularităţi stilului lui Eminescu, „prin care nuanța 
morală se introduce şi în pictura lucrurilor”, confirmă opţiunea 
poetului român pentru arta romantică. 

Eminescu şi Novalis. 
Idealismul magic 


Leonida MANIU 


Credinţa în puterea miraculoasă a artei de a interveni şi 
schimba cursul firesc al lucrurilor are, probabil, vârsta ima- 
ginatiei. Cântecele magice, ca şi amintirea ,,miticului poet”, 
care, cu sunetele lirei lui, mişca stâncile şi îmblânzea fiarele, 
sunt expresia nemijlocită a acestei constante a spiritului crea- 
tor, pe care subconstientul colectiv a retinut-o şi a conservat-o 
cu însuşirile ei bune si rele. De aici, din această incintă sacra, 
ea şi-a făcut simțită prezența, mai proeminent sau mai discret, 
de-a lungul tuturor epocilor literare. 

În cadrul clasicismului, care recomanda imitarea naturii 
(umane) în ceea ce aceasta are esențial şi perfect (la nature en 
perfection), un astfel de deziderat era, în parte, zădărnicit de 
imperativul respectării principiului verosimilitatii şi necesaru- 
lui sau, mai exact spus, al unei anume conformitati cu lumea 
reală. În ciuda acestui fapt nu s-ar putea nega că plăsmuirea 
clasică, în măsura în care este o creaţie a imaginației, ar fi cu 
totul lipsită de atributele idealitatii. Fără ostentatie, arta 
aceasta îşi exercita însă acţiunea ei modelatoare, propunând un 
tip uman exemplar. 

Evoluând însă pe alte coordonate estetice decât clasicis- 
mul, romantismul oferea spectacolul inedit al reductiei reali- 
tatii la eu. Graţie rigorii şi cutezantei criticismului kantian, 
acesta devine un concept cheie, veritabil centru de iradiere a 
cunoaşterii. „Sensul general al filozofiei lui Kant — scrie Hegel 
— este că determinatii ca acelea de universalitate şi necesitate 
nu se află în percepție, aşa cum a arătat Hume; aşadar, ele au 
un alt izvor decât perceperea, şi acest izvor este subiectul, eul 

în conştiinţa de sine”. Incoltind în această brazdă, ideile ur- 
maşilor lui Kant vor consolida fundamentele filozofice ale 
esteticii romantice. Sub acest aspect, şi în strânsă legătură cu 
tema abordată, merită evidenţiată îndeosebi contribuția lui 
Fichte şi Schelling. Exacerbarea eului dobândeşte la cel dintâi 
proporţii nemăsurate. Realitatea obiectivă (noneul) nu este 
decât o creaţie a eului, menită să asigure realizarea acestuia. 
„În limbajul fichtean — afirmă C.I. Gulian — eul teoretic — care 
consideră lumea drept obiectivă — nu ştie că această lume este 
creația eului practic, care şi-a creat obiectul ca un câmp de 
activitate şi totodată ca expresie a propriei sale activităţi”. Cu 
alte cuvinte, „eul este rădăcina şi coroana tuturor fenomene- 
lor”. Eliberat de greutatea materiei, beţia sau jubilatia eului 
instituie, în procesul creaţiei artistice, preeminenta subiectivi- 
tatii si a libertăţii absolute, încât, fără punctele de sprijin ale 
obiectivului şi necesarului, tendința de a se nega perpetuu va 
sfârşi adâncindu-se în neantul propriei inconsistente. 

Plecând de la Fichte, dar abolind disjunctia eu-noneu, 
Schelling admite existența puternic spiritualizată a unei reali- 
tati (natura) în afara eului. De data aceasta însă, natura şi spi- 
ritul nu mai sunt gândite ca opoziții, ci ca perechi în cuprinsul 
unei totalitäti sau idealitäti absolute, a cărei esență numai arta 
o poate sesiza şi înfăptui. „Lucrul cel mai de seamă — constată 
Ricarda Huch — era pentru romantici că înclinația lor înnăscută 
de a considera natura şi spiritul ca pe un singur tot era acum 
confirmată de Schelling şi înălţată la demnitatea de concepţie 
ştiinţifică. Schelling ştia cu exactitate ce erori catastrofale se 
pot săvârşi atunci când fenomene coexistente sunt concepute 
doar sub raportul cauza-efect; (...) El socotea natura şi spiritul, 
lumea launtrica şi cea din afară ca fenomene existente, care se 
explică reciproc”. Ca atare, ideea că „natura e spirit vizibil, 


l Hegel, G.W.Fr., Prelegeri de istoria filozofiei, vol. II, Bucuresti, 
Editura Academiei R.S.R., 1964, p. 587. 

? Gulian, C.L, Introducere în istoria filozofiei moderne, București, 
Editura Enciclopedică Română, 1974, p. 263. 

3 Huch, Ricarda, Romantismul german, Bucureşti, Editura Univers, 
1974, p. 146-147. 

iar spiritul e natura invizibilă” constituie una din constantele 
acestui mod de a gândi, cu consecinţe extrem de fecunde în 
elaborările artistice viitoare. 

În sfârşit, pentru a infatisa o imagine cât mai completă a 
conținutului de idei care au intrat în componenţa ideologiei 
romantice, trebuie să pomenim şi scrierile care au întreținut un 
interes pătimaş pentru enigmatic şi miraculos. Este vorba de 
lucrările mai vechi sau mai noi ale unor vizionari, astrologi, 
magi şi exorcizatori (Paracelsus, Boehme, Swedenborg, 
Baader, Hemsterhuis ş.a.) care, mai evident sau mai abscons, 
„se vor fi întors la cosmologia Renaşterii, la marile mituri 
neoplatonice sau la filozofia naturii a presocraticilor'”, ca si la 
„nenumăratele aluviuni de origine orientală care supravietuiau 
în ocultismul tradițional. Pe urmele lor, romanticii cred în 
existența unei forte cosmice care străbate şi leagă toate ele- 
mentele lumii materiale şi spirituale într-un întreg. Coborând 
în sine sau în inconştient, unde are loc contactul între cele 
două lumi, omul găseşte drumul, pe temeiul analogiei dintre 
micro şi macrocosmos, spre propria sa integrare în univers, ca 
şi spre dominarea acestuia prin puterea spiritului. 

Transferate şi dezvoltate în planul estetic, astfel de idei 
vor sfârşi prin a transforma imaginea lumii exterioare într-o 
simplă proiecţie a celei lăuntrice. Descătuşată din chingile rati- 
unii, „spontaneitatea creatoare şi constructivă” a noului spirit 
îşi plămădea, prin contribuția decisivă a imaginaţiei şi visului, 
structurile sale artistice inconfundabile. În felul acesta, roman- 
ticii nu au făcut decât să ilustreze, prin opera lor, comanda- 
mentul kantian de a crea firesc şi necesar precum natura. De 
aici, prestigiul pe care, în estetica acestora, îl cunoaşte geniul, 
forța spirituală capabilă să răspundă unei asemenea cerinţe şi, 
în consecință, să pună temeliile unor lumi noi. Geniul — ob- 


+ Mönch, Walter, Deutsche Kultur von der Aufklärung bis zur 
Gegenwart, Miinchen, 1962, p. 214-215 

i Beguin, Albert, Sufletul romantic şi visul, Bucureşti, Editura 
Univers, 1970, p. 23. 

ê Idem, Ibidem, p. 83. 

7 Blaga, Lucian, Zări şi etape, Bucureşti, Editura pentru Literatură, 
1968, p. 84. 

servă Novalis — „e acea facultate de a vorbi despre obiecte 
imaginare ca despre nişte obiecte reale şi de a le trata ca 
atare”. Însă singurul domeniu în care acesta se putea realiza 
integral şi superior rămânea deocamdată arta. „Spiritul vea- 
cului” opera în aceeaşi direcție, întrucât câmpul axiologic era 
dominat de o concepţie estetică asupra lumii. Astfel, — scriu 
autorii unei Istorii a Esteticii — „conceptul de imaginaţie artis- 
tică, aşa cum fusese el dezvoltat de către Kant, deschidea, 
drumul unui nou tip de speculație îndrăzneață. O noţiune este- 
tică s-a instalat la cârma metafizicii, iar estetica, la rându-i, a 
fost remodelată din punctul de vedere al metafizicii idealiste”. 
Graţie, aşadar, unei atari stări de lucruri, locul central ocupat 
de valoarea estetică în acest ansamblu, îi oferea acesteia pri- 
lejul de a veni în atingere cu tendințele celorlalte aspecte ale 
culturii şi, totodată, de a explica propensiunea spre totalitate a 
romanticilor. Lărgirea orizontului cunoaşterii, prin iniţierea în 
cât mai multe forme ale sale (mitologie, religie, ştiinţele natu- 
rii, geografie, medicină, geologie, istorie, matematică etc.), 
facilita fuziunea în simbol a lumii exterioare şi interioare, a 
celei fenomenale şi spirituale. Misterioasele relaţii şi analogii 
dintre acestea permit o continuă comunicare între sferele lor şi 
mijlocesc înlocuirea uneia cu cealaltă, întrucât toate reprezintă 
una şi aceeaşi realitate. „Omul — afirma, în acest sens, Novalis 
— este un izvor de analogii pentru univers”? 

În consecință, putem desluşi manifestările spiritului în 
fenomenele care ne înconjoară, după cum în acestea din urmă 
se pot recunoaşte concretizări ale spiritului. „Când nu puteţi — 
scrie Novalis — să faceți gândurile mijlocit (şi întâmplător) 
perceptibile, atunci să faceți dimpotrivă lucrurile exterioare 
nemijlocit (şi involuntar) perceptibile — ceea ce înseamnă că 
dacă nu puteți să faceţi din gânduri lucruri exterioare, atunci să 
faceți din lucruri exterioare gânduri. Dacă nu puteți să faceți 


& Genie ist das Vermögen, von eingebildeten Gegenständen wie von 
wirklichen zu handeln, und sie auch wie diese zu behandeln”. (Novalis, 
Werke und Briefe, II, München, Winkler-Verlag, p. 343). 

” Gilbert, Katharine Everett şi Kuhn, Helmut, Istoria esteticii, 
Bucureşti, Editura Meridiane, 1972, p. 372. 

N Apud Huch, Ricarda, op.cit., p. 147. 

dintr-un gând un suflet autonom, deosebit de voi şi deci străin 
vouă, adică venit din afară, atunci procedati în chip invers cu 
lucrurile exterioare şi preschimbati-le în gânduri. Amândouă 
operaţiunile sunt de natură ideală. Cel care le are pe amândouă 
cu desăvârşire în puterea lui este idealistul magic. N-ar atârna, 
oare, desăvârşirea fiecăreia din aceste operații de desăvârşirea 
celeilalte?”!. În felul acesta, transpunând datele oferite de 
ştiinţele particulare, ca şi de relaţiile obiective dintre acestea, 
în evenimente personale, cu secrete corespondențe între mate- 
rial şi imaterial, romanticii au căutat să refacă unitatea ascunsă 
a lumii după chipul şi capriciile fanteziei lor. „Lumea — no- 
tează Novalis, într-unul din fragmentele sale — este un trop 
universal al spiritului, o imagine simbolică a acestuia”!?. 

În consonanta cu aceste gânduri, pasul următor şi decisiv 
pe care l-a făcut Novalis, a constat în afirmarea fermă a 
credinței în puterile creatoare pe care le deține poetul. „Dar eu 
ştiu — îi scria el, printre altele, unui prieten — că există o forță 
în om care, cu grijă cultivată, poate genera o energie cu totul 
neobişnuită”!5. Altminteri spus, asistăm la proclamarea supre- 
matiei spiritului şi a capacităţii acestuia de a dispune, după 
voie, de elementele lumii sensibile. Însă, acum, nu mai avem 
de-a face cu un simplu proces de transfigurare a realităţii, 
obişnuit în arta de pretutindeni, ci cu unul mai profund, de 
descompunere şi de recompunere a ei, potrivit intensității flu- 
xului vizionar de natură ocultă, din care, peste câteva decenii, 
se va ivi atât simbolismul, cât şi suprarealismul. Astfel, arta, 
devenind instrumentul unei veritabile magii a creației artistice, 
transformă fiecare component al lumii materiale în câte o 
treaptă simbolică a unei scări care duce spre tărâmurile supe- 


i Apud Philippide, Al., Puncte cardinale europene, București, 


Editura Eminescu, 1973, p. 158. 

12 Apud Huch, Ricarda, op.cit., p. 147. 

x Apud Dilthey, Wilhelm, 7răire şi poezie, Bucureşti, Editura Uni- 
vers, 1977, p. 279. 

14 Această interpretare idealistă, a realității de către romanticii germani, 
i-a determinat pe unii cercetători ai fenomenului literar să afirme că „simbo- 
liştii (francezi n.n.) nu-i continuă pe romanticii francezi, ci pe cei germani”. 
Apud Voia, Vasile, Novalis, Bucureşti, Editura Univers, 1981, p. 318. 

rioare de dincolo. „Die Poesie ist das echt absolut Reele”. 
Treptat, idealismul transcendental al lui Kant şi mai cu seamă 
cel al lui Fichte a devenit idealism magic. 

Nemângâiat de pierderea fiinţei dragi, dar conştient de 
forța voinţei lui disperate, spiritul lui Novalis pulverizează 
învelişul material al lumii fenomenale spre a ascende în patria 
veşnică unde se află iubita. In fata ochilor inmarmuriti ai poe- 
tului, la poalele dealului în vecinătatea căruia se află mor- 
mântul Sofiei, pământul se sfarmă neputincios şi din pieptul 
lui neguros tasnesc undele cristaline ale unei eterne şi mân- 
gâietoare beatitudini. Eliberate de resturile trupeşti, corpurile 
se desfac în balsam şi eter, apoi curg amestecându-se voluptos 
cu esențe nemuritoare. Incendiat de flacăra spiritului, univer- 
sul însuşi îşi pierde consistenţa, iar prin norii de praf ai mor- 
mântului care s-a spulberat, apare chipul radios al iubitei: 
„Cum priveam în jur după ajutor, nu puteam (să merg) nici 
înainte, nici înapoi şi atârnam cu nesfârşit dor de viata 
trecătoare, stinsă: — atunci veni din depărtările albastre, din 
înălțimile mântuirii mele vechi un fior de amurg şi dintr-o dată 
se rupse cordonul naşterii — lanţul luminii. Splendoarea pă- 
mântească se retrase departe şi cu ea întristarea-mi — împreună 
se mistui mâhnirea într-o lume noua, netärmuritä — tu, însu- 
fletire a nopții, adormire a cerului, ai coborât asupra mea — 
tărâmul se ridică uşor în aer, deasupra lui plutea sufletul meu 
nou-născut, liber. Colina se făcu nor de praf — şi prin el ve- 
deam chipul transfigurat al iubitei. În ochii ei — veşnicia —, 
i-am cuprins mâinile şi lacrimile se făcură o legătură străluci- 
toare, veşnică, ce nu se poate rupe. Milenii treceau în jos în 
depărtare, ca furtuni. Pe umărul ei plângeam, pentru viaţa cea 
nouă, lacrimi încântate. Era cel dintâi, unicul vis — şi de-atunci 
simt vesnica, nestrămutata credință în cerul nopții şi lumina 
lui, iubita”!5. Declanşând, printr-un act de voință, starea de 
magie, arta poetului devine un fel de vrajă prin care el atinge 
absolutul, adică realitatea superioară, care se identifică acum 


15 Novalis Geistliche Lieder. Cântece religioase (Traducerea, notele, 
tabelul cronologic şi postfata aparţin lui Ion Constantinescu), Iasi, Editura 
Institutul European, 1999, p. 77. 

atât cu împărăția Fiintei, cât şi cu Noaptea nunţii eterne alături 
de Sofia. 

Preocupările eminesciene de ordin literaro-filozofic nu 
au poposit niciodată în sfera sau în vecinătatea ideii de 
idealism magic, cu toate că poetul nu era străin de înrâurirea 
unor gnoze şi filozofii oculte de natură platonică sau slavo- 
bizantină. În schimb, el a fost conştient şi a exaltat impresia de 
libertate absolută pe care filozofia kantiană o conferea spiritu- 
lui. „Este ciudat, — observă Eminescu — când cineva a pătruns 
odată pe Kant, când e pus pe acelaşi punct de vedere atât de 
înstrăinat acestei lumi şi vointelor ei efemere, — mintea nu mai 
e decât o fereastră prin care pătrunde soarele unei lumini nouă, 
şi pătrunde în inimă. $i când ridici ochii, te afli într-adevăr în 
una. Timpul a dispărut şi eternitatea cu fata ei cea serioasă te 
priveşte din fiece lucru. Se pare că te-ai trezit într-o lume 
încremenită cu toate frumusețile ei şi cum că trecere şi naştere, 
cum că ivirea şi peirea ta înşile sunt numai o părere (...). 

Si astfel, fantazia nu mai este reflectia astfel cum ea se 
arată ochilor într-o reală trezvie, ci ca în fantazia poetului şi a 
artistului se ridică în jur în petrificatiunea ideilor eterne, ce 
reprezintă. Dar jur împrejur sunt pânze atârnate la care 
perspectiva este aparentă, asupra căror timpul trece fără urmă, 
toate având un ce necunoscut de aranjor şi toate închipuiri ale 
unui suflet mare”'®. 

Ajuns în această zonă superioară, spiritul poate schimba 
fata lumii aproape fără să-şi dea seama, numai prin simpla 
prezență a intenției. Aflat în lună, Dan-Dionis trăieşte o expe- 
rienta de acest fel: „Odată, el îşi simți capul plin de cântece. 
Asemenea ca un stup de albine, ariile roiau limpezi, dulci, 
clare, în mintea lui îmbătată, stelele păreau că se mişcă după 
tactul lor; îngerii ce treceau surâzând pe lângă el, îngânau 
cântările ce lui îi treceau prin minte. În haine de argint, frunti 
ca ninsoarea, cu ochi albaştri, care luceau întunecat în lumea 
cea solară, cu sânuri dulci, netezi ca marmura, treceau îngerii 
cei frumoşi, cu capete şi umere inundate de plete; iar un înger, 


15 Eminescu, M., Fragmentarium (editat de Magdalena Vatamaniuc), 
Bucureşti, Editura Ştiinţifică şi Enciclopedică, 1981, p. 549-550. 

cel mai frumos ce l-a văzut în solarul lui vis, cânta din arfă un 
cântec atât de cunoscut ... notă cu notă el îl prezicea ... Aerul 
cel alb rumenea de voluptatea cântecului. Numai semnul arab 
lucea ros, ca jăratecul noaptea. 

„Asta-i întrebarea, zise Dan încet, enigma ce pătrunde 
ființa mea. Oare nu cântă ei ceea ce gândesc eu?...Oare nu se 
mişcă lumea, cum voi eu? (...) Oare fără s-o ştiu nu sunt eu 
însumi Dumne... Vum! sunetul unui clopot urieşesc — moartea 
mărei, căderea cerului — bolțile se rupeau, jumaltul lor albastru 
se despica, şi Dan se simți träsnit şi afundat în nemärginire”?. 
Corectarea creaţiei, de către temerarul erou, prin aşezarea „în 
albastra adâncime a cerului” a „doi sori şi trei luni” se înscrie 
în rândul aceloraşi fenomene miraculoase, similare celor care 
ilustrează idealismul magic al lui Novalis. „Dacă lumea — 
observa H. Sanielevici, referindu-se la nuvela Sărmanul Dionis 
— e o creatiune a eului, dacă fenomenele sunt în noi, atunci 
individul e atotputernic şi trebuie să caute realizarea dorințelor 
sale în adâncul propriului său suflet: e de ajuns să doreşti ceva 
cu intensitate, ca acel ceva să se realizeze — chiar dacă ai dori 
să te stramuti în altă epocă sau în altă planetă”. 

Fondatorul Curentului nou (1905) este cel dintâi şi, până 
în prezent, singurul critic al nostru care, apelând la filozofia lui 
Kant şi Fichte, apropie nuvela lui Eminescu de idealismul 
promovat de către scriitorul german. La o cercetare mai atentă 
însă, punctele de contact între operele celor doi mari creatori 
romantici nu se limitează numai la exemplul dat de Saniele- 
vici, întrucât un astfel de fenomen poate fi întâlnit şi în lirica 
poetului. În consecință, minus spectaculosul novalisian, acea 
avalanşă de imagini halucinante ce se rostogolesc derutant, 
desprinderea iubitei „din neguri reci” se face, ca şi la autorul 
Imnurilor către noapte, graţie forţei magice a verbului poetic: 


17 Eminescu, Proză literară (Ediţie îngrijită de Eugen Simion şi 
Flora Suteu), Bucureşti, Editura pentru Literatura, 1964, p. 53-54. 

18 Sanielevici, H., Cercetări critice şi filozofice (Text stabilit de 
Cornelia Botez. Antologie şi prefață de Z.Ornea), Bucureşti, Editura 
pentru Literatură, 1968, p. 35. 

Când însuşi glasul gândurilor tace, 
Mă-ngână cântul unei dulci evlavii — 
Atunci te chem; chemarea-mi asculta-vei? 
Din neguri reci plutind te vei desface? 


Puterea nopții blând însenina-vei 

Cu ochii mari şi purtători de pace? 
Răsai din umbra vremilor încoace, 
Ca să te văd venind - ca-n vis, aşa vii! 


Cobori încet... aproape, mai aproape. 
Te pleacă iar zâmbind peste-a mea fata, 
A ta iubire c-un suspin arat-o, 


Cu geana ta m-atinge pe pleoape, 
Să simt fiorii strângerii în braţe — 
Pe veci pierduto, vecinic adorato! 
(Când însuşi glasul) 


După o succintă prezentare, a textelor alese pentru a 
dovedi existența idealismului magic în opera celor doi poeţi, 
nu mai rămâne decât să procedăm la efectuarea câtorva 
precizări de rigoare. În ambele situaţii, energia care schimbă 
ordinea naturală a lucrurilor isi are obârşia în tensiunea lă- 
untrică generată de o mare iubire. Însă, în vreme ce la Novalis, 
resortul care o generează înfiorat de presimtiri mântuitoare 
este voința, la Eminescu, acesta este acţionat de o dorință im- 
perioasă, dar calmă, acompaniată de murmurul „unei dulci 
evlavii”. În acelaşi timp, întâlnirea cu iubita devine pentru 
poetul german o integrare într-o veşnicie mustind de o fericire 
nepământească, iar pentru poetul român, aceasta, se transfor- 
mă într-un moment binecuvântat al vieţii, încărcat cu o pleni- 
tudine sufletească specifică unor astfel de clipe, într-un cadru 
domestic, aidoma celui din poezia Singurătate: 


„Este Ea. Deşarta casă 
Dintr-o dată-mi pare plină”. 


În sfârşit, pentru Novalis, credința în realitatea lumii pe 
care a creat-o nu poate fi zădărnicită şi nici spulberată de 
nimic, întrucât este absolută. Sfidând trecerea mileniilor, el va 
rămâne pentru totdeauna alături de Sofia, în cel mai frumos vis 

al romantismului german. Eminescu, dimpotrivă, trăieşte clipa 
de beatitudine, dar nu-şi poate salva iubita din şuvoiul rece al 
trecerii ineluctabile. „Domenicul palat”, clădit dintr-un sir de 
munţi, se năruie (Sărmanul Dionis), iar iubita din sonet dispare 
„pe veci”, înghițită, probabil, de „valurile vremii”. Viziunea lui 
Novalis culminează cu imaginea unei lumi eleate şi luminoase, 
cea a lui Eminescu sfârşeşte, din pricina veşnicei „schimbări”, 
cu durerosul regret după o fericire pierdută definitiv. 

În acest context, pe o treaptă mai înaltă de generalizare, 
se poate constata că atât la Novalis, cât şi la Eminescu, apariția 
iubitei se produce în consens cu spiritualitatea celor două 
popoare: inflexibilă şi intens metafizică la germani, mai intimă 
şi mai umană la români. Din aceste raţiuni, fluxul poetic 
dobândeşte, în primul caz, forma unei revărsări imnice ca în 
psalmii ebraici, pe când în cel de al doilea, se apropie de tona- 
litatile cântecului de dor. 

Astfel, dincolo de diferentele existente intre textele exa- 
minate aici, plecând de la conceptul novalisian, putem desco- 
peri oaze de idealism magic şi în creaţia poetului nostru, fapt ce 
nu presupune nicidecum o înrâurire directă a lui Novalis asupra 
lui Eminescu. Ca şi în alte situaţii similare, la nivelul actual al 
comparatismului, cercetarea trebuie să depăşească examenul 
exagerat şi ineficient al consemnării de izvoare şi influenţe şi 
să se concentreze pe studiul structurilor literare născute dintr-o 
metafizică şi experienţă de viaţă asemănătoare”. 


Zusammenfassung 


Der Glaube an die Kraft des Geistes, den natiirlichen Lauf der 
Sachen zu ändern und ideale Welte schaffen zu kônnen, hat eine 
theoretische Bewusstheit und einen kiinstlerischen Ausdruck in 
Novalis’ Werk erhalten. Es ist die Rede von einem magischen 
Idealismus. Da Eminescu eine ähnliche philosophische Kultur und 
Lebenserfahrung hatte, gelangte er, im Raum der Kunst, zu einem 
identischen Ergebnis. 


19 A se vedea, în acest sens, şi Mircea Eliade, Despre Eminescu si 
Haşdeu, laşi, Editura Junimea, 1987, p. 18. 


Eminescu şi spaţiul virtual 


Alina PISTOL 


„Urechea te minte şi ochiul te ’nseala; 
Ce-un secol ne zice, ceilalți o deszic” 


Mihai Eminescu, Mortua est 


Trăind într-o lume acaparată de conceptele comunicării 
şi ale informaţiei — de tip expansiv, dispersiv — poziţia litera- 
turii se cere redefinită în cadrul ştiinţelor umane. A refuza 
această re-dispunere în ceea ce a devenit acum un sistem inte- 
grator comunicational ar echivala cu închiderea într-un turn de 
fildeş, din ce în ce mai puţin accesibil publicului larg, care, cu 
sau fără aprobarea noastră, preferă din ce în ce mai mult 
mijloacele de informare din spațiul virtual, mai ales cele atri- 
buibile Internetului. În aceste condiții, neexploatarea acestor 
tehnologii ar induce unui domeniu precum cel literar un sens 
tor, prin ignorarea acestei ,,idealitati computationale ca proces 
universal al gândirii”, cum o numeşte Lucien Sfez'. Trecând 
peste preconceptele generate de accesarea informaţiei deja 
prelucrate şi sintetizate în acest spaţiu comunicational în plină 
expansiune, este posibilă aprecierea Internetului şi ca dimen- 
siune în care transmiterea textului literar se poate realiza cu 
mult mai multă uşurinţă, către un receptor pentru care sunt 
astfel abolite frontierele legate de limbă, geografie, accedere la 
informație, posibilitatea interacțiunii etc. 

În aceste condiţii, se pune întrebarea: cum se raportează 
opera unui scriitor din sud-estul Europei la orizontul de 
aşteptare al cititorului secolului al XXI-lea? Actualitatea lui 


' Lucien Sfez (coord.), Dictionnaire critique de la communication, 
2-e tome, PUF, Paris, 1993, p. 922. 

Eminescu trebuie analizată mai ales din acest punct de vedere, 
pornind de la premisa că suportul comunicational şi informativ 
predilect este în zilele noastre Internetul, cartea în format 
clasic cedându-şi treptat poziția în faţa textului din spațiul 
virtual. Dincolo de concluziile alarmiste ale unor specialişti” 
care proclamă, pornind de la acest fenomen, disoluția litera- 
turii, trebuie văzute, poate pentru întâia oară, şi avantajele. 
Prin asimilarea acestui spațiu de difuzare în masă, literatura ar 
câştiga un univers receptiv mult augmentat față de cel anterior, 
beneficiind, în plus, de pe urma acestor noi „ritualuri” comu- 
nicationale ale comunităților din spațiul virtual. În acelaşi 
sens, Adrian Marino nota: „Spiritul timpului s-a schimbat. El 
este universalist, integralist, relativist, comunicativ, relationist. 
Valoarea este azi, în primul rând, ceea ce este recunoscut în 
mod public”. 

Raportandu-ne la opera lui Eminescu prin prisma acestor 
inovatii de natura tehnica si informationala, care il situeaza in 
prim-plan pe lector — în spiritul fenomenologiei’, al şcolii de la 
Konstanz ori al pragmaticii austiniene” — concluziile pot fi 
surprinzătoare. Intereseazä, în acest caz, modul în care creaţia 
marelui scriitor român devine accesibilă cititorului de pretutin- 
deni şi, implicit, cum o receptează acesta în contextul comuni- 
cational creat de Internet. 

Un astfel de demers poate porni de la observatia lucida 
că Eminescu era, până nu demult, prea putin cunoscut citi- 
torilor străini, cu toată aprecierea sa din România. O prima 
cauză este aceea a lipsei traducerilor (mai ales în limba 
engleză, cvasi-utilizată la nivel internațional), aşa cum ar fi 
cerut-o opera unui scriitor emblematic, care să-l circumscrie în 
mod autentic într-un plan al valorilor universale. lată un singur 


? Maurice Blanchot, Spațiul literar, traducere de Irina Mavrodin, 
Editura Univers, Bucureşti, 1980; Albert Léonard, La crise du concept de 
littérature en France au XX-e siécle, Librairie J.Corti, 1974 s.a. 

“Adrian Marino, Pentru Europa. Integrarea României. Aspecte ideo- 
logice si culturale, Editura Polirom, Iasi, 2005, p. 75. 

4 H. R. Jauss, Pour une esthétique de la réception, Gallimard, Paris, 
1978. 

$ J.-L. Austin, Quand dire, c'est faire, Le Seuil, Paris, 1970. 

exemplu: dacă prima traducere a unui text literar românesc 
apărea în Statele Unite in 1885 — Legendele sau basmele 
românilor (,,Roumanian Fairy Tales Holt”) de Petre Ispirescu 
— abia în anii '70, în secolul următor, cititorii americani aveau 
să ia contact cu primele traduceri din EminescuS, ca si cu 
antologiile care să-i conţină textele”, după ce se întâlniseră cu 
scriitori precum Slavici, Take Ionescu, Panait Istrati, Ion 
Creangă, Liviu Rebreanu, I. L. Caragiale, Mircea Eliade, 
Eugen Ionescu sau Tristan Tzara. Într-un articol din „Cahiers 
roumains d’études litteraires”*, un cercetător de la East Texas 
University, Thomas A. Perry, explică acest fenomen prin ape- 
titul americanilor pentru exotic, fapt ce-i face să guste mai 
mult textele folclorice. Abia în anii '60 ai secolului al XX-lea 
s-ar poate vorbi despre un interes real al acestora față de 
poezia românească cultă. Deşi, după aceea, vor apărea şi alte 
traduceri” din opera lui Eminescu, accesul la acestea este 
limitat, prin tirajul redus şi prin numărul nesemnificativ de 
exemplare existente în biblioteci, în condiţiile în care, spre 
exemplu, poetul fusese tradus în franceză cu mult înainte". 
Astăzi, dificultățile de această natură sunt abolite în cazul 
traducerilor (mai ales în engleză) postate pe site-urile dedicate 
literaturii, de pe Internet, la care poate avea acces oricine, fiind 
depăşite astfel obstacolele enumerate mai sus. 


ê The Last Romantic: Mihai Eminescu, translated by Roy MacGregor- 
Hastie, University of Iowa Press, 1972; Mihai Eminescu, Poems,Romanian- 
English bilingual edition, translated by Leon Levitchi and Andrei Bantas, 
foreword by Aurel Martin, Editura Minerva, Bucuresti, 1978; idem, Poems, 
English version by Corneliu M. Popescu, preface by Andrei Brezianu, 
Editura Eminescu, Bucuresti, 1978 etc. 

7 Donald Eulert, 46 Romanian Poets in English, Junimea-Wizard, 
1974. 

8 Thomas A. Perry, The Americans and Romanian Literature, în „Ca- 
hiers roumains d’études litteraires”, nr. 3/1975, p. 44-52. 

” Spre exemplu: Selected works of Ion Creangă and Mihai Eminescu, 
Editura Minerva, Bucureşti, Distributed by Columbia University Press, 
1991; Poems and Prose of Mihai Eminescu, Kurt W. Treptow (ed.), Oxford 
and Portland, 2000; Mihail Eminescu, Poems. English translation by Peter 
Mamara, Globusz Publishing, New York-Berlin, 2001. 

10 Vezi Mihai Eminescu, Poésies. Trad. par S. Pavés, Ed. Bucovina, 
Suceava, 1945. 

Mult blamata „cultură a link-ului” este astfel pusă în 
slujba cititorilor de pretutindeni. Un scenariu în care, să pre- 
supunem, un tânăr din Japonia sau din Australia intră, din 
curiozitate, pe un site literar, accesează, printr-un hazard, un 
link care îi permite lectura textului eminescian (fie şi tradus în 
engleză), şi se declară cucerit de acesta, este cât se poate de 
plauzibil, integrându-se în cel mai autentic şi mai surprinzător 
mod idealului unei „cetăţi a literelor”, în care valorile literare 
se găsesc într-un echilibru axiologic, circulând eliberate de 
exacerbările naţionaliste sau de ordin critico-bombastic şi tre- 
zind ecouri în conştiinţa unor noi categorii de receptori. Opera 
eminesciană îşi poate astfel afla avataruri interpretative, 
asigurându-şi un nou destin, în sensul grefării sale pe menta- 
litatea unui cititor dintr-un alt spațiu cultural, geografic sau 
istoric, pentru ca: „În privinţa aceloraşi texte, diferiți lectori 
propun decodări care variază în funcție de natura implicatiei 
lor, ea însăşi legată de ceea ce culturile lor construiesc drept 
rol de lector”. Argumentele sunt identificabile, spre exem- 
plu, pe www.Amazon.com, cea mai mare librărie virtuală din 
lume, care funcționează din 1995. Interesează, în acest caz, 
comentariile cititorilor la una dintre traducerile poeziilor lui 
Eminescu, Luceafărul — The legend of the Evening Star”. Un 
anonim, semnat simplu „A reader” („Un cititor”), îşi fixează 
recomandarea lecturii sub titulatura imperativă „You must 
read this!” („Trebuie neapărat să citiți această carte!”) şi îl 
compară pe Eminescu cu Blake sau Shakespeare, cu toată 
rezonanța latină a versului, pierdută prin traducere. Un 
oarecare Ajder Teodor din Yokohama, Japonia, îi proclamă 
genialitatea, implicit şi absenţa notorietății, raportându-se la 
creația sa ca la un univers care încorporează o viziune ce 
transgresează secolele, deschizând porțile către „viziunea 
paradisului”. Un american, William Cross, apreciindu-i muzi- 
calitatea şi frumuseţea structurii profunde a versului, face 


LE. Katz, „A propos des medias et de leur effets”, în Technologies et 
symboliques de la communication, Colloque de Cerisy, PUG, Grenoble, 
1990, p. 275. 

'2 Mihail Eminescu, The legend of the Evening Star. In English by 
Adrian George Sahlean, Prospero Press, SUA, 1997. 

profeția transformării sale într-o comoară reală pentru orice 
viitoare colecţie de poezie. Cu toate că opiniile acestora nu 
sunt ale unor critici avizaţi, ele exprimă totuşi o perspectivă 
autentică, proaspătă, spontană asupra creației acestui poet pe 
care abia acum îl descoperă şi de care se declară captivati. Pe 
de altă parte, acest nou tip de comunitate — cea a forumului — 
permite cu adevărat un schimb fecund de opinii, impresii, care 
augmentează orizontul receptiv al cititorului concret”. Ei isi 
pot astfel confirma sau infirma convingerile căpătate în urma 
lecturii, hic et nunc, fapt imposibil în vremurile anterioare, 
când lectura se desfăşura ca un act individualist, solitar, în 
absenţa unui feed-back imediat. 

Impresii comparabile celor de mai sus se regăsesc şi pe 
site-urile dedicate lui Eminescu sau poeziei româneşti, în 
general. Se constituie într-un plus al acestora şi faptul că aici 
sunt postate şi opiniile unor exegeti, pregătind astfel lectorul 
sau orientându-i percepția într-un sens convergent, fapt util 
mai ales cititorilor străini, care iau pentru întâia oară contactul 
cu opera eminesciană. Ele creează adevărate comunități de 
cititori şi de scriitori, cu reguli proprii de accesare, de dialog 
sau de postare de comentarii. La acest nivel, ierarhia valorilor 
literare se cuantifică în numărul de accesări ale fiecărui text 
sau autor în parte, criteriu care evaluează în termeni reali actul 
receptării. Spre exemplu, pe cel mai activ site literar româ- 
nesc, www.agonia.ro, pagina web dedicată lui Eminescu 
cuprinde, alături de biografia sa, un număr total de 275 de 
texte — texte publicistice (Icoane vechi şi icoane nouă, Teoria 
Statului, Paralele economice), poezii, proză, corespondenţă. 
Dintre acestea, numărul record de afişări îl deține Sărmanul 
Dionis (3745), urmat de Cu gândiri şi cu imagini (1237) şi 
Călin Nebunul (1092). În comparaţie cu acestea, Luceafărul 
are 554, Doina — 979, Memento mori — 923 sau La steaua — 
377, foarte mult fiind lecturată şi corespondența cu Ion 
Creangă sau cu Veronica Micle. 


15 Vezi Gerald Prince, Dicţionar de naratologie. Trad. de Sorin 
Pârvu, Institutul European, Iasi, 2004. 

Pe alte site-uri de specialitate, Eminescu este prezentat 
atât din perspectivă biografică, cât şi prin opera sa, textele 
fiind accesibile atât în română, cât şi în engleză — o cale 
deschisă amatorilor de literatură de pretutindeni: www.ici.ro, 
www.poezii.biz, www.romanianvoice.com. Pe acesta din 
urmă (care conţine texte literare româneşti, culte sau populare 
în şapte limbi, fotografii, piese muzicale etc.), figurează şi 
Eminescu, alături de creaţiile altor 49 de poeţi (distribuiți în 
secțiunile „Clasici” şi ,,Contemporani’’), cu un număr de 94 de 
poezii, care pot fi accesabile de către vorbitorii de română, 
engleză, franceză, germană, suedeză, portugheză, spaniolă. O 
astfel de inițiativă se circumscrie unei politici culturale lău- 
dabile, de mediere a contactului cu literatura română a unui 
cititor din orice colt al lumii, el devenind abia acum, prin 
această modalitate, un nume referential pentru literatura uni- 
versală. De o asemenea receptivitate nu se bucurase creaţia 
eminesciană anterior, cu toată circulaţia traducerilor şi a lucră- 
rilor de critică la care au avut acces cititorii străini. Este, de 
altfel, unul dintre efectele exponentiale ale „satului global” 
prefigurat de către Marshall McLuhan", în contextul căruia, 
prin referință la textul literar, dificultățile ce tin de distanţe 
(geografice, istorice, dezvoltare economică) sau diferenţe (de 
limbă, cultură, mentalitate) sunt abolite, atât la nivelul emita- 
torului initial (scriitorul), cât şi la acela al receptorului (citi- 
torul universal). Prin existența acestor mijloace moderne prin 
care opera eminesciană este pusă la dispoziţie oricărui utili- 
zator de Internet poate fi depăşit handicapul literaturii române, 
prea puţin cunoscută până acum. Până astăzi, pentru străini, 
literatura română era cunoscută numai prin nume precum 
Dimitrie Cantemir, Eugen Ionescu, Tristan Tzara ori Panait 
Istrati, ale căror cărți au fost editate în limbi de circulaţie 
internaţională. Unicul „risc” asumat în acest caz este ierarhia 
pe care o poate configura publicul prin receptarea unei dimen- 
siuni literare necunoscute lui, până în acel moment, şi care se 
poate contrapune evaluării exegetice. Însă activarea discutii- 


14 Marshall McLuhan, War and peace in the Global Village, Bantam 
Books, New York, London, Toronto, 1968. 

lor, schimburile frecvente de opinii nu pot avea decât un efect 
benefic, în sensul circumscrierii creaţiei eminesciene în acest 
univers al post-post-modernismului. Aceste tehnici moderne de 
difuzare a actului literar pot elimina inclusiv acele neajunsuri 
declanşate de mentionärile lapidare, insuficiente, ale lui 
Eminescu in dictionarele (mai ales recente) de istorie literara, pre- 
cum Histoire de littérature européenne. Lettres européennes”. 
In acest caz, existenta unor site-uri dedicate exclusiv lui 
Mihai Eminescu îşi demonstrează oportunitatea, satisfacand 
apetenta oricărui receptor pentru toate palierele operei şi vieții 
poetului, sub egida accesibilităţii. Este cazul site-ului 
www.mihai-eminescu.net, printre altele, care îşi delimitează 
ariile informaționale în domenii precum: Cărţi online, Adevăra- 
tul Eminescu, Recenzii, Imagini, Arhivă. Dincolo de aspectele 
cvasi-cunoscute, reiterate aici, se pune accentul pe categoria 
„recuperărilor”, prin evocarea unor aspecte mai puţin cunos- 
cute atât din viata, cât şi din opera, cum ar fi articolele sale de 
orientare politică, relațiile cu contemporanii sau concordantele 
insolite între anumite poezii şi experienţele sale reale. 
Eminescu nu lipseşte nici din cea mai amplă enciclopedie 
online, Wikipedia, articolul referitor la acesta fiind disponibil 
în nu mai putin de 23 de limbi. Informaţia oferită pe aceasta 
cale este amplă, pornind de la biografie şi ajungând până la 
reproducerea textelor sale sau a unor citate reprezentative de 
critică. Articolul menţionat constituie şi un util instrument de 
lucru pentru cel care îşi propune o aprofundare a aspectelor 
abordate, furnizând, la final, o listă cu legături (link-uri) către 
alte site-uri ce îi reproduc textele (inclusiv în traducere), bio- 
grafia, fotografiile sau alte articole din revistele culturale 
online, referitoare la poet. De remarcat este aici consistenţa şi 
structurarea conţinutului în aşa fel, încât un cititor străin se 
poate familiariza cu aspectele esenţiale ale operei şi vieții lui 
Eminescu într-un mod net superior celui în care se regăsesc în 
enciclopediile sau dicționarele de literatură ce îi sunt accesibi- 
le în prezent, în librării, în format clasic. De o calitate 


15 Annik Benoit-Dusausoy, Guy Fontaine (ed.), Histoire de littéra- 
ture européenne. Lettres européennes, De Boek, Bruxelles-Paris, 1992. 

excepțională la nivelul realizării şi a calității documentelor 
incluse se bucură şi site-ul bilingv (romano-englez) 
www.mihaieminescu.ro, inaugurat în 2000 de către Fundaţia 
Culturală Libra, care îşi delimitează ariile tematice in: 
Biografie, Opera (selectiv), Critice (cu texte aparținând lui 
Titu Maiorescu, George Călinescu, Tudor Vianu, Garabet 
Ibrăileanu, Edgar Papu, C-tin Noica, Serban Cioculescu, Ion 
Negoitescu şi Romul Munteanu), Mărturii (pagini despre poet, 
semnate de Titu Maiorescu, I. L. Caragiale, Iacob Negruzzi, 
loan Slavici etc.), Scrisori (către Titu Maiorescu, Veronica 
Micle, Vasile Burlă, loan Al. Samurcaş), Bibliografie (cu 
titluri cuprinse în patru pagini ample, coperţile unor titluri 
putând fi vizualizate), Link-uri şi Arhiva Media (la nivelul că- 
reia poeziile lui Eminescu se regăsesc în interpretarea — audio 
sau video — a unor mari artişti sau scriitori: Emil Botta, Olga 
Tudorache, Ovidiu Iuliu Moldovan, Valeria Seciu, Leopoldina 
Balanuta). 

Cea mai amplă arhivă de documentaţie se regăseşte însă 
pe www.eminescu.petar.ro, care cuprinde in format digital 
integrala Operei, inițiată de Perpessicius, în 16 volume (peste 
15 000 pagini). Abordarea acesteia este complexă, pe mai 
multe nivele — lexical, statistic, semantic, textul putând fi coro- 
borat cu un fundal sonor adecvat sau cu imagini, fotografii. 
Motivarea acestui demers se constituie, din partea realizato- 
rilor săi, într-o recunoaştere a faptului că „asistăm la naşterea 
unei noi forme de civilizaţie care nu mai stă sub semnul 
providential al textului tipărit, ci al celui virtual. (...) Mihai 
Eminescu este semnul nostru de alianţă cu această nouă lume. 
De aceea, transpunerea operei sale pe suport electronic traduce 
o înţelegere şi o nevoie a omului modern de a comunica cu 
timpul său”. 

Punând acest instrument în slujba unei politici active a 
culturii române, Internetul poate provoca, utilizat în mod 
adecvat, integrarea treptată a valorilor autohtone în circuitul 
universal, printre care îl situăm, pe o poziţie privilegiată, pe 
Mihai Eminescu, creditând selecţia noastă critică şi sedimen- 
tarea impresiilor receptării operei sale pretutindeni în lume. 
Or, înseşi versurile vizionare ale lui Eminescu vorbesc despre 

o fereastră magică deschisă spre lume, în care sunt amprentate 
toate lucrurile: „Magul priivea pe gânduri în oglinda lui de 
aur,/ Unde-a cerului mii stele ca ’ntr "un centru se adun./ El în 
mic priveşte-acolo căile lor tăinuite/ Şi cu varga zugrăveşte 
drumurile lor găsite” (Egipetul). 


Abstract 


This article considerates Mihai Eminescu’s work in a new 
perspective: that of the Internet sites related to him. The analyse of 
the sites dedicated to Eminescu and of his translated texts is a new 
approach which may reveal, in our opinion, today’s possibilities of 
universalizing his perception around the world. This point of vue 
does not underestimate the global phenomena of the Internet, rather 
it tries to impose the idea of his advantages: a Romanian poet not 
so much translated before might become as known and appreciated 
everywhere as it is in his own country. 


Epistolarul de dragoste la Eminescu şi Kafka 
Bogdan ROMANIUC 


Deacuma-fi voi scrie mai des, deşi 
sărmanele foi scrise sunt departe de-a 
plăti o singură imbräfisare a ta — 
dulcea mea copilă. 

EMINESCU 


Ne flagelăm unul pe altul cu scri- 
sorile astea dese. Astfel nu obținem o 
prezenţă, ci o insuportabilă combina- 
tie între prezenţă şi absenţă. 

KAFKA 


Termenul „epistolar” desemnează un gen aparte şi greu 
de definit, fie că este vorba despre un roman epistolar, fie că 
este vorba despre publicarea unei corespondențe private, cu 
sau fără acordul expeditorului sau al destinatarului. În cazul 
romanului epistolar, scrisoarea reprezintă o mărturie a auten- 
ticitatii textului literar care, de multe ori, pendulează între 
realitate şi ficţiune, în timp ce o scrisoare privată, scrisă fără 
intenția de a fi publicată, are cu totul alte caracteristici. Într-un 
roman epistolar destinatarul este unul imaginar, invizibil, o 
prezență fantomatica. 

De-a lungul secolelor, corespondența s-a impus ca o 
practică socială ce promovează individualismul şi grija faţă de 
sine. Este greu de realizat o ierarhie a scrisorilor, după motive 
(am putea spune că sunt atâtea tipuri de scrisori câte motive 
există pentru a le scrie), după maniera în care sunt scrise sau 
după efectele pe care acestea le au asupra cititorului. La fel de 
dificil este să stabilim care sunt scrisorile „adevărate”, „au- 
tentice”, şi care nu. De obicei, scopul scrisorii este acela de a 
umple un gol, de a acoperi o distanță între expeditor şi des- 

tinatar. Scrisoarea poate fi astfel considerată o conversație in 
absenţă, o adevărată destăinuire şi chiar o „despuiere în fata 
fantomelor”, aşa cum o va numi Franz Kafka. Dacă în Evul 
Mediu corespondenţa privată nu beneficia de un serviciu 
poştal rapid şi securizat, pentru Kafka, în secolul al XX-lea, 
intervine un alt obstacol, şi anume fantomele: „Să scrii scrisori 
înseamnă să te despoi în fata fantomelor, şi asta aşteaptă ele cu 
aviditate. Sărutările scrise nici nu ajung acolo unde sunt 
trimise, ci sunt absorbite pe drum de fantome. Şi tocmai prin 
această hrană se şi înmulțesc ele atât de nemasurat”', scrie 
Kafka la începutul lui aprilie 1922. 

Distanţa a fost dintotdeauna cel mai mare obstacol pentru 
corespondenţi, de aici şi grija pentru ca scrisorile să ajungă la 
timp şi în siguranță la destinatar. Apariţia drumurilor de fier a 
reprezentat un progres enorm în evoluţia serviciului poştal. 
Scrisorile vor fi de acum înainte expediate din gări, pentru a 
ajunge mai repede la destinație: „Am venit la gară şi-ţi scriu în 
restaurantul gării ca să primeşti scrisoarea mâne deja şi să nu 
te mâhnesti in zadar”, îi scrie Eminescu Veronicăi in 13 fe- 
bruarie 1882. Vina pentru întârzierea scrisorilor o au ,,functio- 
narii diabolici” de la poştă, cum îi numeşte Kafka, sau „purtă- 
torii de scrisori”, în cazul lui Eminescu. 

Întotdeauna corespondența autorilor celebri, alături de 
jurnalele intime, a reprezentat o atracţie pentru cititori. Ne sunt 
cunoscute scrisorile lui Flaubert, ale lui Kierkegaard, ale lui 
Friedrich Nietzsche, scrisorile lui Kafka sau cele ale lui 
Eminescu. Un loc aparte în cadrul genului epistolar îl ocupă 
scrisorile de dragoste, pentru că, în acest context, raporturile 
epistolare se schimbă, iar scrisoarea dobândeşte un statut cu 
totul special. Scrisoarea are rolul de a-i apropia pe cei doi 
îndrăgostiți: „lubito, azi mi-ai făcut un dar minunat şi scri- 


! Franz Kafka, Scrisori către Milena, în Opere complete, vol. 6, tra- 
ducere şi note de Mircea Ivănescu, Bucureşti, Editura Univers, 2000, p. 
246. 

? Dulcea mea Doamnă / Eminul meu iubit, Corespondenţă inedită 
Mihai Eminescu — Veronica Micle, Scrisori din arhiva familiei Graziella şi 
Vasile Grigorcea, prefaţă de Christina Zarifopol-Illias, Iasi, Editura Polirom, 
2000, p. 200. 

soarea ta de dimineaţă m-a atras spre tine ca o mână”. Acest 
tip de lectură transpune cititorul într-o situație care-i convine, 
aceea de voyeur, dorind să descopere omul din spatele scriito- 
rului sau scriitorul din spatele omului. Ocazia de a pătrunde în 
sfera privată a autorului îi oferă celui care citeşte o plăcere 
aparte. Unele dintre scrisorile marilor autori au doar impor- 
tanta documentară, aducând informaţii despre viata lor perso- 
nala, despre epoca in care au trait sau despre oamenii pe care 
i-au întâlnit, în timp ce altele au chiar o valoare literară. 
Totuşi, sunt foarte puţine acele scrisori care pot fi încadrate în 
ceea ce numim „literatură epistolară”. Pentru a accede la sta- 
tutul literar, scrisorile trebuie să creeze cititorului aceeaşi 
plăcere pe care i-o provoacă de obicei literatura. Spre deose- 
bire de jurnale sau memorii, în scrisori avem de-a face cu o 
altfel de deschidere a eului sau, dimpotrivă, întâlnim poate, 
uneori, aceeaşi „poetică a spontaneităţii””. 

Ceea ce dă valoare scrisorilor este în primul rând perso- 
nalitatea celui (celei) care le scrie şi nu cantitatea de informaţii 
pe care ele o aduc. Există multe scrisori celebre care nu au fost 
niciodată trimise destinatarului sau care n-au fost scrise pentru 
un destinatar real. Asemenea texte au doar aparenţa unor 
scrisori „autentice”, căci falsul expeditor s-a folosit de forma 
epistolară pentru a transmite unui public dinainte stabilit ideile 
sale. În principiu, „adevăratele” scrisori sunt cele pe care 
expeditorul le trimite unui destinatar real, la o adresă care 
există în realitate. De multe ori însă, aceste scrisori aşa-zis 
„adevărate”, sau „autentice”, trec în sfera literaturii, unde nu 
mai reprezintă „adevărul”, ci „adevărul minciunilor”, cum ar 
spune Mario Vargas Llosa. Scrisoarea, cel mai liber spaţiu de 
exprimare în scris, va pune întotdeauna sub semnul întrebării 
limitele literaturii: „À ceci pres, peut-âtre, que tout fictive 
qu’elle soit, la lettre circule dans la réalité, multiplie les effets 
de réel et qu’avec elle, sans y paraitre, la fiction contamine le 


* Franz Kafka, Corespondenţă (I), traducere de Radu Gabriel Pârvu, 
Bucuresti, Editura Rao, 2005, p. 292. 

* Roland Barthes, citat de Eugen Simion in Fictiunea jurnalului 
intim, vol. 1, Editura Univers Enciclopedic, Bucuresti, 2001, p. 19. 

monde concret: nous sommes dans un entre-deux ou celui qui 
écrit est bien, comme tout écrivain, son propre assureur, mais 
a l’égard de personnes et de faits réels qu’il entraîne dans son 
réve a leurs risques et perils. [...] La lettre s’impose a notre 
croyance au moment même où elle nous ment”. 

Corespondenta unui scriitor ne ajută să-i înțelegem mai 
bine opera şi să fim martorii procesului său creator, de la 
început şi până la sfârşit, fie că este vorba despre o poezie sau 
despre un roman. Una dintre problemele cele mai interesante 
pe care le pune corespondenţa este aceea de a şti dacă trebuie 
sau nu să ne încredem în spusele scriitorului în ipostaza sa de 
corespondent. Dacă acest corespondent se numeşte Mihai 
Eminescu sau Franz Kafka, lucrurile devin poate şi mai com- 
plicate. 

Până în vara anului 2000, existau doar 18 scrisori ale lui 
Mihai Eminescu adresate Veronicăi Micle, desi unii emines- 
cologi susțin că, dacă s-ar fi păstrat, corespondența lui Emi- 
nescu cu Veronica „ar fi însumat cel mai mare număr de 
scrisori adresate unei singure persoane”. Cele 18 scrisori (din 
care câteva sunt contestate) nu ofereau prea multe informații 
documentare, referitoare la opera eminesciană sau la relația 
poetului cu Veronica Micle, ba mai mult, acestea au repre- 
zentat punctul de plecare pentru numeroase interpretări, care s- 
au dovedit până la urmă a fi false. Cel mai cunoscut caz este 
cel al lui Octav Minar, autorul volumului Cum a iubit 
Eminescu, în care apar mai multe scrisori false, puse pe seama 
lui Eminescu. Apariţia, în 2000, a volumului Dulcea mea 
Doamnă / Eminul meu iubit a reprezentat un adevărat eveni- 
ment editorial. Cele 93 de scrisori ale lui Mihai Eminescu 
către Veronica Micle au atât o valoare documentară, cât şi una 
literară. Scrisorile din arhiva familiei Graziella şi Vasile 
Grigorcea au fost date spre publicare de Anna Maria 
Grigorcea-Messeri, strănepoata Veronicăi Micle, şi au un ca- 


5 Pierre Dumayet, într-un interviu acordat revistei Le magazine 
litteraire, nr. 442, Les correspondances d’écrivains, mai, 2005, p. 34. 
6 Stree bra te à A f A ¥ 
Dimitrie Vatamaniuc, în prefata la Eminescu in corespondenţă, 
Vol. 1., Editura Muzeului Literaturii Române, Iasi, 1997. 

racter privat, intim, iar cititorul, aşa cum spune Christina 
Zarifopol-Illias în prefața ediţiei, este stânjenit de sentimentul 
că tulbură „intimitatea bine ascunsă şi îndelung păstrată a unor 
oameni cât se poate de vii”. Dacă intenţia Veronicăi Micle, 
destinatara scrisorilor eminesciene, a fost aceea de a păstra 
aceste scrisori ca pe nişte „preţioase documente de familie”, în 
cazul lui Felice Bauer lucrurile au stat cu totul altfel. 

Cu cinci ani înainte de a muri, Felice Bauer, femeia de 
afaceri atât de îndrăgită de către Kafka, vinde scrisorile 
kafkiene editorului scriitorului. Scrisorile pe care Franz Kafka 
i le-a trimis logodnicei sale vor fi grupate într-un volum de 
peste 750 de pagini. Relaţia lui Kafka cu Felice rămâne în 
primul rând una epistolară, cei doi întâlnindu-se, de-a lungul 
celor 5 ani cât a durat legătura lor, doar de câteva ori. Se ştie 
că relaţia lui Franz Kafka cu femeile a fost una cât se poate de 
specială. Kafka şi-a dorit întotdeauna o femeie emancipată şi 
mai puţin cochetă, căci în spatele cochetăriei vedea un gol, 
ceva care îl speria de fiecare dată. Trebuie amintit faptul că 
scriitorul nu agrea deloc reprezentările feminine din epoca sa. 
În ceea ce priveşte sexualitatea, Kafka a văzut-o mereu ca o 
datorie şi mai putin ca o adevărată dorință erotică. El nu i-a 
ascuns lui Felice faptul că îi este teamă că nu o doreşte 
îndeajuns sau că nu o va putea avea niciodată: „De fapt, teama 
mea — probabil, ceva mai grav n-are cum să fie spus şi auzit — 
este aceea că nu te voi putea avea niciodată. Că în cel mai 
fericit caz mă voi limita la a-ți săruta ca un câine inconștient- 
credincios mâna lăsată în voia mea într-un moment de confu- 
zie, ceea ce n-are să fie un semn de dragoste, ci doar unul de 
disperare a animalului condamnat la mutenie şi veşnică 
îndepărtare. Că voi sta lângă tine şi că, aşa cum s-a mai întâm- 
plat, voi simți alături răsuflarea şi viata trupului tău, dar in 
fond voi fi mai departe de tine decât sunt acum în odaia mea. 
Că n-am să fiu niciodată în stare să-ţi conduc privirea şi că o 
voi pierde realmente când te vei uita pe geam sau iti vei pune 
fata-n palme. Că trec pe lângă toată lumea, aparent legat de 
tine cum ne ținem de mână, şi că nimic din asta nu-i adevărat. 


7 În prefața volumului Dulcea mea Doamnă / Eminul meu iubit, p. 8. 

Pe scurt, că rămân exclus de tine pentru totdeauna, deşi te 
apleci spre mine atât de mult încât te pui în perico*, îi scrie 
Kafka lui Felice în aprilie 1913, la şase luni de la începutul 
corespondenței lor. Kafka nu a format un cuplu cu Felice 
Bauer, un cuplu în adevăratul sens al cuvântului, ci a rămas 
mereu în defensivă, într-o continuă eschivă. Scrisorile către 
Felice reprezintă, în marea lor majoritate, un monolog tulbu- 
rător al unui om singur, cuprins de angoasă şi disperare, care 
încearcă să-şi conserve întreaga existență prin scris. Ceea ce 
frapează în corespondenţa kafkiană este o obsesie a detaliilor, 
iar dovada afecțiunii sale pentru Felice constă poate tocmai în 
această grijă pentru detaliu: , [ubito, numai särutäri şi multu- 
miri pentru descrierea camerei tale. Mai lipseşte doar peretele 
din spate...” sau „Mai scrie însă, iubito, unde eşti, cum esti 
îmbrăcată şi ce se vede-n jurul tău când îmi scrii". Pentru 
Kafka, la fel ca şi pentru Borges, această „arheologie minu- 
tioasa” este de fapt o formă de iubire. 

Nici Kafka, nici Eminescu nu dau vreun semn că scri- 
sorile lor s-ar dori vreodată deschise şi citite de către altcineva 
ca literatură, aşa cum se va întâmpla de altfel. Acest lucru 
demonstrează încă o dată faptul că scrisorile lor au un caracter 
exclusiv privat. E greu de spus că cei doi scriitori, deja celebri 
la vremea în care au scris aceste scrisori, nu au avut nici o 
intenție literară. Ceea ce impresionează cu adevărat în scri- 
sorile eminesciene, aşa cum bine observa Adriana Babeti, este 
: „efectul de apă vie, de frison întremător pe care-l vor fi simțit 
multi, poate chiar când credeau că literatura, fie ea sub forma 
unor scrisori de dragoste strict private, şi-a pierdut forţa”!!. 
Spre deosebire de scrisorile kafkiene, mai mult „curteneşti”, 
scrisorile eminesciene sunt, am îndrăzni să spunem, ,,corpo- 
raliste”, scrisori alcătuite din „corpurile (din litere) ale unui 
bărbat şi ale unei femei ce se iubesc şi îşi scriu pe la sfârşitul 


8 Franz Kafka, Corespondenţă (II), traducere de Radu Gabriel Pârvu, 
Editura Rao, Bucureşti, 2006, p. 175. 

” Ibidem, p. 299. 

10 Ibidem, p. 325. 

ll Adriana Babeti, Arahne şi pânza, Editura Universităţii de Vest, 
Timişoara, 2002, p. 244. 

secolului trecut zeci de scrisori”. Dacă opera eminesciană 
îmbină iubirea „corporalistă” cu „iubirea curtenească”"”, în 
ipostaza sa mai umană, cea de corespondent, Eminescu caută 
nu atât spiritul, cât mai ales feminitatea, căci pentru el femeia 
este, întâi de toate, „carnea suavă cu-ncheieturi”. Întâlnim 
astfel în scrisorile poetului către Veronica imagini de o 
plastică senzualitate, semnalând o trăire violentă a senzatiei de 
trup: „Am să te omor desmierdându-te, hoato si nebuno ce 
eşti” (5 ianuarie 1880), „tu om... cu gurita dulce şi caldă şi cu 
picioruşele reci” (14 ianuarie 1880), „aş vrea să pun mâna pe 
tine, să te sărut... pe umărul tău cel alb şi rotund şi frumos. Dar 
trebuie să-mi pun pofta-n cui...” (17 februarie 1882), „te sărut 
pe gât şi după cap şi pe obrajii amândoi şi... pe gură şi 
manutele şi la coate şi pe umăr” (26 martie 1882), ,,ti-as 
muşca degetele să fii aici” (6 iunie 1882), „îţi sărut mâinile 
tale mici şi genunchii tăi cu gropite şi gura ta cea dulce şi 
părul şi ochii şi coatele şi toată, toată te sărut” (iunie 1882) sau 
„te-aş mânca de vie, strengarito” (5 iulie 1882). Dar toate 
acestea se petrec doar în închipuire, căci ceea ce sărută poetul 
este doar bucata de hârtie, care va prinde viaţă în mâinile 
iubitei: ,,Deacuma-ti voi scrie mai des, deşi sărmanele foi scri- 
se sunt departe de-a plăti o singură fmbrätisare a ta — dulcea 
mea copilă. Am sărutat cel puţin această foaie care va intra în 
mânile tale cele mici, de la cari[-]şi aşteaptă toată fericirea”!*. 
Nu întrezărim nici o urmă de jenă, nici o reținere, nici o teamă 
de ridicol sau de faptul că scrisorile ar putea fi citite şi de 
altcineva, ci numai o dorință a cărei tensiune creşte mereu. 
„Rareori — spune Adriana Babeti — am descoperit în scrierile 
confesive cu destinatar real, cum sunt aceste epistole expediate 
de un bărbat femeii dragi (nu soră sau soţie, nu mamă sau 
prietenă, ci iubită) un corp atât de expus în toată fragilitatea şi 


2 Ibidem, p. 250. 

15 Ortega y Gasset, Notă despre iubirea curtenească, in Studii 
despre iubire, traducere de Sorin Mărculescu, ediţia a III-a, Editura 
Humanitas, Bucureşti, 2006, p. 166. 

+ Dulcea mea Doamnă / Eminul meu iubit, ed. cit., p. 33. 

vulnerabilitatea lui. Poate doar la câțiva autori din secolul 
douăzeci”"”. Unul dintre aceşti autori este şi Franz Kafka. 
Kafka, spune Elias Canetti, este un poet în sensul flau- 
bertian al cuvântului, căci pentru el nimic nu este trivial, cu 
condiţia să fie şi exact. Ceea ce frapează în scrisorile către 
Felice sunt plângerile continue ale lui Kafka despre dezo- 
lantele sale stări fizice. S-ar putea spune chiar că nu există 
scrisori în care Kafka să nu se plângă. În perioada corespon- 
dentei cu Felice, Kafka îşi întrerupe jurnalul, ceea ce îl face pe 
Elias Canetti să creadă că scrisorile către Felice nu sunt decât 
o prelungire a jurnalului kafkian, cu singura diferență că 
acestea îl motivează mai mult pe scriitor, care poate astfel să-i 
scrie unui destinatar real, deşi avem de-a face mai mult cu un 
monolog, decât cu un dialog propriu-zis. Vorbind despre 
talentul epistolar al femeilor, pe care îl consideră mult superior 
celui masculin, Cristian Badilita scria: „Cum se explică oare 
geniul epistolar al femeilor? Un bărbat, oricât de bun mânuitor 
al condeiului, nu va zămisli în veci şi pururi o scrisoare de fru- 
musetea şi prospetimea uneia zămislite de o femeie. Bărbatul 
scrie în general făcând abstracție de sufletul destinatarului. 
Nu-l interesează şi nu se adresează decât spiritului, minții 
acestuia. Un bărbat nu scrie decât scrisori inteligente, anodin- 
descriptive sau de afaceri. Cu femeia e altceva, femeia pune 
într-o scrisoare măcar un pic din viața ei. De aceea scrisorile 
feminine sunt spontane, vii, directe, chiar atunci cînd cuvintele 
«dau pe dinafară» sau când sunt alcătuite din prostii epocale şi 
banalitati plângăcioase. Mai direct se poate spune: femeile nu 
vorbesc niciodată singure; bărbaţii nu vorbesc niciodată cuiva. 
Ei se interoghează steril numai pe ei înşişi, dispretuindu-si 
inconştient orice posibil interlocutor. Numai femeile ştiu să 
dialogheze, să comunice, să împărtăşească din şi prin scris. 
Numai ele ştiu să scrie fără să înşele”!€. Pentru Cristian 
Badilita literatura epistolară „nu are nimic de a face cu litera- 


15 Arahne şi pânza, ed. cit., p. 255. 
16 Cristian Bädilitä, Tentaţia mizantropiei. Stromate, jurnal, Editura 
Polirom, Iasi, 1999, p. 68. 

tura”. Egoismul „epistolar” al bărbaţilor, despre care amin- 
teste Badilita, este foarte vizibil şi în scrisorile kafkiene, care 
nu sunt scrise doar dintr-o simplă satisfacție, ci dintr-o nece- 
sitate mai mult scriitoricească decât amoroasă: „Să mă semnez 
cu «al tău»? Nimic n-ar fi mai fals. Nu, eu sunt al meu şi 
veşnic legat de mine, iar cu asta trebuie să-ncerc s-o scot la 
capăt”!5, îi scrie Kafka lui Felice în 11 noiembrie 1912. Scri- 
sorile kafkiene sunt în serviciul operei: „nici în prezenţa ta nu 
m-aş putea elibera de romanul meu, ar fi grav dacă aş putea 
face asta, căci, scriind, mă mențin în viaţă, mă prind de barca 
în care stai tu, Felice. Este destul de trist că nu voi reuşi să mă 
urc în ea. Dar înțelege, iubită Felice, că, în momentul în care 
voi înceta să scriu, am să rămân fără tine si voi pierde totul”!”. 
Imposibilitatea de a scrie, de care Kafka se plânge mereu în 
scrisori, înseamnă sfârşitul oricărui tip de relaţie umană, con- 
ducând la izolare. Pe de altă parte, lipsa scrisorilor îl aruncă în 
cea mai cumplită singurătate. Pentru Kafka (la fel ca şi pentru 
Eminescu) scrisorile iubitei reprezintă o inepuizabilă sursă de 
energie, de „sănătate” şi de „lumină”, care îi alimentează scri- 
erile, iar perioada cea mai productivă din punct de vedere 
literar este cea a corespondenței cu Felice: acum sunt scrise 
Verdictul, America şi Metamorfoza. 

Kafka are nevoie doar de un destinatar, pe care îl ţine 
însă mereu la distanță. Corespondenta nu mai are rolul de a 
acoperi o distanță, ca în cazul lui Eminescu — pentru care 
scrisorile sunt întâlniri, imbratisari, sărutări, mângâieri, alinturi 
sau „nebunii” promise —, iar scrisorile kafkiene mai mult înde- 
părtează decât apropie. Kafka a întâlnit-o pe Felice doar de 
câteva ori şi atunci, după cum mărturiseşte chiar el, şi-au 
vorbit „în cel mai protocolar mod cu putință”. Cele mai lungi 
scrisori pe care i le scrie lui Felice sunt cele în care încearcă 
să-i demonstreze că nu este făcut pentru căsătorie, nici pentru 
paternitate, că ar fi ultimul bărbat pe care o femeie şi l-ar putea 


17 Ibidem, p. 69. 

18 Corespondenţă (1), ed. cit., p. 226. 
'9 Idem, p. 13-14. 

% Idem, p. 333. 

dori ca prieten şi cu atât mai putin ca sot. Scrisoarea din 8 iulie 
1912 este punctul culminant al acestor încercări repetate de a o 
înspăimânta pe Felice: „Eu nu sunt om... Tu nu cunoşti, Felice, 
literatura pe care o au unii în minte. Ea zburdă permanent, ca 
maimutele prin vârfurile copacilor, in loc să meargă pe pă- 
. Autoportretele kafkiene ne înfăţişează un om timid, 
bolnăvicios şi neputincios, ipohondru, „un om nefericit, tăcut, 
trist, rigid, aproape disperat”, un om obsedat de „mania 
persecuției”, care trăieşte în două schimburi, cel de zi (,,activi- 
tatea fantomatică” de la birou) şi cel de noapte (al literaturii). 
Este însă greşit să credem că scrisorile către Felice alcătuiesc 
un „spectacol impudic”, deşi cititorul simte o anumită jenă în 
momentul în care pătrunde în universul intim al acestui scri- 
itor, pe care Elias Canetti îl considera un adevărat poet: „Il y a 
des poétes — trés rares, certes — qui sont si enticrement eux- 
mémes que toute appréciation qu’on oserait porter sur eux 
semblerait de la barbarie. Franz Kafka est un poète de la 
sorte”. Este vorba despre acea sensibilitate aparte a poeţilor, 
care, aşa cum spunea Keats, „îşi pot atinge sufletul cu mâi- 
nile”. 

„De obicei, scrie Adriana Babeti, un bărbat îndrăgostit 
care scrie vrea să-şi cucerească destinatara nu doar cu volutele 
retorice ale unui stil, ci şi prin prezenţa concretă în text a unui 
întreg repertoriu de figuri ale seducţiei. Or, un fizic erodat de o 
boală umilitoare, departe de a fi atrăgător, riscă să fie de două 
ori depreciat: o dată prin propria suferință şi, mult mai dure- 
ros, de percepţia celuilalt. Nici o jenă sau teamă aici. Probă 
mai mult ca sigură a unei intimitäti totale””*. Eminescu isi 
expune, la fel ca şi Kafka, fără nici cea mai mică reţinere, un 
corp bolnav, slăbit, a cărui destrămare este uneori descrisă cu 
minutiozitate: „dureri reumatice am început a simți în pi- 
cioare” (octombrie 1879); „mi se îmflă piciorul şi se coace”, 
„hu mi-am venit în fire căci iarăşi am trei găuri la picior 


21 Idem, p. 234-235. 

22 Idem, p. 211. 

23 Elias Canetti, L'autre procès. Les lettres à Felice, în La 
conscience des mots, Le Livre de Poche, Albin Michel, Paris, 1984, p. 118. 

(decembrie 1879); abia mă târâiesc pe picioare, că nu mai pot 
nici să mä-ncalt”, „sentimentul meu vecinic e acel penibil al 
unei mușcături a cărei dureri ard şi nu-ncetează nicicând” 
(ianuarie 1880); „bubele mele ameninţă a se redeschide şi a 
mă rearunca în acea mizerie morală, care era de vină la tăcerea 
mea” (iulie 1882). 

Imaginea iubitei, aşa cum reiese din scrisorile celor doi, 
este cea a unei ființe „vii”, „luminoasă”, „veselă”, „sănă- 
toasă”, in contrast cu ,,tristetea” şi oboseala fizică şi psihică a 
celui ce scrie: „Am atâtea de expiat fata de tine, şi desigur vina 
mea cea mai mare este însăşi natura mea. Este că un om greoi, 
nepractic, lipsit de toate a îndrăznit a iubi o floare drăgălaşă ca 
tine, făcută pentru a trăi în lumină şi în veselie. Tristetea 
caracterului meu se reflectă şi asupra ta şi, fără a voi, neno- 
rocesc eu singur pe unica ființă care-o iubesc din toată inima şi 
cu toată sfințenia'”5, scrie Eminescu în aprilie 1882. Scrisorile 
eminesciene sunt spovedanii, mai mult sau mai puţin poetice, 
dar, de cele mai multe ori, de o mare sinceritate. Nimic nu este 
căutat, ci spontan, amestecând latura umană a poetului cu 
farmecul timpului în care aceste scrisori au fost scrise. Poate 
că cititorul, care pătrunde „prin efractie” în universul intim al 
poetului, citeşte cele 93 de scrisori ca pe un „roman de 
dragoste”. Pentru cei doi îndrăgostiți din secolul al XIX-lea 
(Eminescu şi Veronica) această corespondenţă era însă una 
trăită, asemenea unui schimb de vieţi. „Îţi spun ceea ce si mie 
poate că îmi ascund”, pare a spune expeditorul acestor scrisori 
de dragoste, uneori prea siropoase şi pline de naivitate, alteori 
grave, de o dureroasă tristeţe: „Această oboseală sufletească 
mă face adeseori să nu ştiu ce să scriu. Stau uneori ceasuri 
întregi cu condeiul în mână fără ca nimic, absolut nimic să-mi 
vie în gând, ba m-am surprins că deseori nu pot urmări o idee 
în gir”, Scrisoarea iubitei poate să fie „binevenită” sau să 
„doară”, să fie veselă sau să „respire un ton de amărăciune”, 
iar cea pe care o scrie poetul este ori prea scurtă, ori „ursuză şi 


woo A 


monotonă”, în funcție de stările sufleteşti ale expeditorului. Si 


25 Dulcea mea doamnă / Eminul meu iubit, ed. cit., p. 146. 
2 Idem, p. 169. 

pentru Kafka scrisoarea este fie un lucru „de cea mai îmbu- 
curătoare greutate”, cu dimensiuni „impunătoare” ale hârtiei, 
percepută de multe ori ca o fiinţă vie („Scrisoarea ta este 
drăguță, caldă şi adevărată”), fie reprezintă doar o „amăgire” 
care poate îmbolnăvi, „o insuportabilă combinație între pre- 
zentä şi absență”, o flagelare reciprocă. Scrisoarea care îl 
aşteaptă pe Kafka dimineaţa la birou îi uşurează calvarul func- 
tionäresc din fiecare zi. 

De multe ori scrisorile sunt însoțite de fotografii. Pentru 
Eminescu fotografiile Veronicăi nu fac decât să întregească 
comoara acelor „dulci rămăşiţe ale fericirii şi nefericirii”. 
Fotografiile nu-l pot mulțumi pe poet, fiindcă ele nu reuşesc să 
înlocuiască prezenţa femeii iubite. Pentru Kafka însă fotogra- 
fiile au un „efect miraculos”, ele fac ca scrisorile să aibă un 
destinatar real, dar în acelaşi timp îl scutesc pe timidul cores- 
pondent de „spaima” întâlnirilor fata în față, aşa cum au fost 
cele câteva vizite scurte, atât de minuţios plănuite, atât de mult 
visate, pe care scriitorul le face la Berlin pentru a o vedea pe 
Felice. 

Multe dintre scrisorile eminesciene, la fel ca majoritatea 
celor kafkiene, sunt scrise în schimbul de noapte, în starea de 
veghe, de insomnie, după programul obositor de la „moara de 
palavre” (ziarul Timpul) sau după munca de la „biroul îngro- 
zitor” (în cazul lui Kafka). Scrisoarea „de noapte” fie că pune 
capăt unei zile obositoare, fie că precede lucrul la o poezie, la 
o povestire sau la un roman. Numai atunci când somnul o ră- 
peşte pe iubita culcată între pânze albe de in, numai când în 
jurul patului ei se face linişte, corespondentul, împărțit între „a 
scrie pentru tine” şi „a scrie pentru mine”, îşi poate vedea 
liniştit de fantasmele sale: „în acest moment tu dormi dusă, în 
patutul tău aşternut desigur c-o fină pânză de in, iar eu mă uit 
în lumânare şi gândesc la tine. Dormi şi nu te trezi, draga mea 
Nicutä, că eu te păzesc tocmai de aici” sau „dau o raită în 


27 Corespondenţă (1), ed. cit., p. 267. 
28 Idem, p. 277. 
? Dulcea mea doamnă / Eminul meu iubit, ed. cit., p. 161. 
30 
Idem, p. 115. 

gând în jurul patului tău şi poruncesc să fie linişte. Iar dupa ce 
am făcut ordine acolo şi eventual am alungat un betiv de pe 
Immanuelkirchstrase, mă întorc la scrierile mele sau poate ma 
duc chiar la culcare, fiindcă acum e mai multă ordine şi-n 
mine”. 

Chiar dacă se întâlnesc pe drum ori sunt furate, sau 
expediate la întâmplare, de către vreun funcționar diabolic de 
la poştă, chiar dacă ajung cu întârziere la destinaţie, sărutările 
pierzându-se uneori pe drum, chiar dacă cuvintele oferă „doar 
o vagă idee despre fericire”, scrisorile celor doi îndrăgostiți, de 
la sfârşitul secolului al XIX-lea şi respectiv începutul secolului 
al XX-lea, sunt mărturii vii ale unor legături umane, indiferent 
dacă ele sunt sau nu literatură, dacă „eu, corespondentul”? 
este acelaşi cu „eu, romancierul” sau „eu, poetul”. 


Résumé 


Le genre épistolaire posera toujours en question les limites de 
la littérature. Les lettres des écrivains célébres représentent une 
grande attraction pour ceux qui veulent entrer dans l’intimité de 
l’auteur aimé, en découvrant l’homme caché derrière l’écrivain et 
l’écrivain derrière l’homme. Si on parle des lettres d'amour, les 
choses deviennent plus intéressantes. Chacun veut savoir comment 
ont-ils aimé Flaubert, Eminescu ou Kafka. 

Nous connaissons presque cent lettres de Mihai Eminescu 
adressées à Veronica Micle et plus de six cents lettres kafkaïennes 
écrites pour Felice Bauer. La correspondance pose des problèmes 
divers, mais le plus important est si on peut avoir confiance en 
écrivain quand il est dans la situation de correspondant. On a 
essayé dans cet article d’établir l’intention littéraire de l’expéditeur 
et le rôle de la lettre dans la correspondance des écrivains, la 
dernière vue comme un échange de vies. 


3 Corespondenţă (1), ed. cit., p. 232. 
3? Idem, p. 300. 


L storie literară şi culturală 


Sansa de a fi reactionar 
Theodor CODREANU 


La întrebarea dacă Eminescu a fost sau nu ,,reactionar” 
răspunsurile s-au dat de multă vreme, încă din timpul vieţii 
scriitorului, când presa ostilă gândirii sale a hotărât că publi- 
cistul are toate păcatele unui gânditor potrivnic „progresului” 
etc. De atunci încoace, destui antieminescieni i-au pus poe- 
tului fel de fel de etichete prăpăstioase. Fireşte, una dintre cele 
mai culpabilizante este aceea de reactionar. După moartea 
poetului, acuzaţia pare să fi culminat în anii proletcultismului, 
dar mai cu seamă în perioada postdecembristă, când bătălia 
ideologică s-a încins din nou împotriva curentului național din 
cultura română. În anii '50, un Ovid. S. Crhomălniceanu, de 
pildă, în vremea ferventei îndoctrinări comuniste, vedea o ne- 
norocire a culturii româneşti în faptul că „poetul național” s-a 
întâmplat să fie „pesimist” şi „reacţionar”. Acuzele au fost 
perpetuate, după 1989, de către Z. Ornea şi de comilitoni, de 
astă dată fiind antrenați în dispută şi o parte a tinerilor inte- 
lectuali, indoctrinati pe diverse căi. Să nu ne mire faptul, 
fiindcă imitatorii noştri au putut găsi fapte similare în culturi 
de prestigiu. La Universitatea Stanford, nu cu multi ani în 
urmă, au fost excluşi din programa anului întâi Dante, 
Shakespeare, Montaigne, Cervantes sub pretextul că sunt... 
reactionari! Jean-François Revel observa că în locul acestora 
au fost preferaţi Franz Fanon, Che Guevara „şi alți farisei 
revoluționari, pe cât de puerili, pe atât de efemeri”’. În fata 
postmodernistei political correctness, nu poţi decât să te 


l Jean-François Revel, Revirimentul democrației, Ed. Humanitas, 
Bucureşti, 1995, p. 32. 

bucuri că Eminescu se găseşte printre ,,reactionari” de talia lui 
Shakespeare şi Cervantes. 

De regulă, cei care s-au ridicat în „apărarea” lui Emi- 
nescu au căutat să demonstreze contrariul, anume că poetul 
n-a fost ,reactionar”. Fireşte, textele ziaristului sunt proba- 
toare în acest sens şi a relua polemica mi se pare a ne bate 
gura degeaba. De aceea, mai profitabil ne este a transforma 
„defectul” în supremă calitate, de o actualitate stringentă, 
acum şi pentru viitor. Şi nu e vorba de a ne hazarda în cine ştie 
ce speculaţii. Eminescu ne-a îndrumat el însuşi către o 
asemenea soluţie, ,,reactionand”, la rându-i, la acuzaţiile din 
paginile Românului. Poetul confirmă cu mândrie că este un 
reactionar şi că menirea unui adevărat intelectual in fata 
politicii oficiale şi a realitatilor crude din tara este să reactio- 
neze împotriva „progresului” dezastruos asumat de liberalis- 
mul roşu, considerându-se el însuşi un liberal, dar unul 
deopotrivă „conservator”, în sensul viziunii organice despre 
lume spre care l-a condus ontologia arheului (vezi, în acest 
sens, cartea mea Modelul ontologic eminescian, Editura Porto- 
Franco, Galaţi, 1992). „Progresiştii” sans rivages pariază pe o 
accelerare a ritmului de „dezvoltare”. Cu cât acesta este mai 
intens, cu atât se crede că e spre binele omenirii, iar politi- 
cienii îşi fac un titlu de glorie în a fi „ultra-progresişti”, 
precum Caţavencu. Dar atât Caragiale, cât şi Eminescu au 
văzut, unul dezastrul şi celălalt comicul grotesc, din optimis- 
mul lui Caţavencu. 

„Progresiştii” cu orice pret — iarăşi vorba lui Caragiale — 
sunt negustorii de „trufandale”, cele care par să aducă nişte 
câştiguri imediate, dar cu marfă proastă, contrafăcută. Emi- 
nescu dă exemplul grădinarului care sileşte cireşele să se 
coacă răsucindu-le cozile. Într-adevăr, cireşele par coapte şi 
gradinarul îi poate înşela pe cumpărători. Dar, atrage atenția 
poetul, acele cireşe sunt pierdute pentru viata, sâmburii lor nu 
vor mai putea incolti şi rodi, căci şi-au pierdut arheul. lată 
nenorocirea adusă de „progresul cu orice preţ”. Recent, într-o 
emisiune televizată, Dan Puric, unul dintre cei mai lucizi şi 
mai profunzi artişti-intelectuali pe care-i avem, atrăgea atenția 
că omul „progresist” va voi să accelereze în aşa fel evoluţia, 

încât va dori ca perioada de dezvoltare a copilului în burta 
mamei să fie scurtată de la nouă luni la trei! Atunci, desigur, 
vom păşi în era avortonilor! 

„Progresiştii” nu văd decât „ruşinea de a fi reactionar”, 
dar nu şi geniul de a fi reactionar, spre binele umanității. 
Julien Benda vorbea, în anii ’30 ai secolului trecut, despre tra- 
darea intelectualilor. Oare unde este „trădare”, la Eminescu 
sau la iresponsabilii lui acuzatori care ne conduc din utopie în 
utopie? Observ la unii dintre aceştia o dedublare schizofrenică 
a gândirii, chiar la inteligente cu totul remarcabile. Ma gân- 
desc, în primul rând, la Virgil Nemoianu, care a ţinut mortis să 
se prenumere printre cei ce vad în Eminescu un „reacţionar”, 
în sensul cel mai rău al cuvântului, de unde şi somatia că a 
sosit vremea să ne despärtim de Eminescu! Dar miezul gân- 
dirii sale cu privire la ritmurile progresului coincide cu poziția 
lui Eminescu! 

Virgil Nemoianu este autorul unei interesante teorii a 
secundarului, care dezvoltă, cu mijloace proprii, deconstruc- 
tivismul american şi european. Nota originală a lui Virgil 
Nemoianu e că nu mai distinge o falie între resorturile artei 
tradiționale şi ale celei moderne şi postmoderne. La el, să 
zicem, estetica nu e premodernă, iar poetica moderna şi 
postmodernă, ci statutul ei „ontologic” ar fi să se opună, prin 
definiție, istoriei şi progresului — datele esenţiale care caracte- 
rizează modernitatea. Arta e din capul locului reacționară, 
antidemocratică, antimodernistă şi tocmai de aceea ,,postmo- 
dernă” sau „transmodernă” prin excelență. Calea deschisă de 
Nemoianu e deosebit de îndrăzneață şi ar putea interesa în cel 
mai înalt grad. Fără s-o ştie, Virgil Nemoianu dezvoltă o idee 
nonliberală, aparent conservatoare, de găsit şi la Eminescu şi 
prefigurată in intuitiile filosofiei nonhegeliene ale lui Jon 
Heliade Rădulescu, cel din Echilibrul între antiteze. De altfel, 
Eminescu a tins către o antitetică (vădit antihegeliană), cu pre- 
cedente în Kant, care dobândeşte o remarcabilă continuitate 
transmodernistă în gândirea lui Ştefan Lupaşcu. Paradoxal, 
Nemoianu e mai aproape de teoria socio-politică a lui Emi- 
nescu prin grija cu care încarcă termenul reacfionar de 
potentialitati pozitive. Gândirea modernă, fie ea liberală sau de 

orientare marxistă şi neopozitivistă, a discreditat, fără drept de 
apel, conţinutul cuvântului reactionar. Repet, el a devenit o 
etichetă ruşinoasă, încât nimeni nu putea fi încântat nici pe 
vremea lui Eminescu şi nici în a noastră, să fie numit 
reactionar. În anii proletcultismului, Eminescu ar fi fost trimis 
la Canal pentru etichetarea ca ,,reactionar”. Ba, am spus că 
adversarii de ieri şi de azi ai lui Eminescu şi-au făcut un titlu 
de glorie în a-l discredita pe poet cu această etichetă desca- 
lificantă. De la Ştefan Zeletin până la loan Petru Culianu şi 
Alexandru George, în general, cultura critică din epoca ma- 
rilor clasici, de orientare maioresciană şi eminesciană, este 
pusă la zid ca „reacționară”, opunându-se progresului capita- 
list al României moderne, deci sincronizării rapide, de care 
avea nevoie ca de aer. Ba, loan Petru Culianu acuza, în bloc, 
literatura română că e reacționară, începând chiar cu primul 
roman valoros — Ciocoii vechi şi noi de Nicolae Filimon şi 
până la Slavici, Rebreanu, Marin Preda. Argument: Filimon a 
discreditat ,parvenitul”, singurul tip social progresist, con- 
structor de capitalism, luând, în schimb, partea boierimii 
conservatoare şi reacționare, înrădăcinată în tradiţie şi imobilă. 
Se conturează, altfel spus, o antiteză între factorul dinamic, 
cosmopolit, capitalist (Dinu Păturică) şi imobilismul national 
întrupat de Banul C.’. 

Virgil Nemoianu contrazice o asemenea viziune unila- 
terală şi consideră că arta, cultura, în genere, sunt factori de 
reacțiune, de obstaculare în calea progresului: „Progresul 
deplin, nestânjenit şi linear reprezintă drumul cel mai scurt 
spre stagnare şi moarte. Această tendință este împiedecată, 
întârziată şi, de fapt, contracarată de reacția unor gesturi 
creatoare”. Sublinierea precaritätii conceptului de progres în 
istorie este o atitudine tipic postmodernistă, or, Culianu se 
dovedeşte un reprezentant al modernismului înalt. Nemoianu 
pariază pe un paradox: cu cât ritmul istoriei este mai rapid, cu 


? Joan Petru Culianu, Mircea Eliade, 1978, trad. rom. de Florin 
Chiritescu şi Dan Petrescu, Editura Nemira, Bucureşti, 1995, cap. 
Duşmanii capitalismului, p. 169-174. 

3 Virgil Nemoianu, O teorie a secundarului, 1989, trad. rom. de 
Livia Szász Câmpeanu, Editura Univers, Bucureşti, 1997, p. 210. 

atât lumea se apropie mai mult de stadiul entropic, al omo- 
genizarii in dezordine. In acest cadru, cultura, conservatoare si 
reacționară, are un efect negentropic, putând întârzia dezas- 
trul. Aceasta ar fi cea mai înaltă menire a artei, încât epitetul 
depreciativ reactionar se încarcă brusc cu sensuri pozitive. 
Dar este exact încărcătura pe care o dădea Eminescu terme- 
nului, când răspundea la acuzaţiile adversarilor din presă: 
„Maniera noastră de-a vedea e pe deplin modernă: pentru noi 
statul e un obiect al naturii care trebuie studiat în mod indi- 
vidual, cu istoria, cu obiceiurile, cu rasa, cu natura teritoriului 
său, toate acestea deosebite şi neatârnând câtuşi de putin de la 
liberul arbitru al indivizilor din cari, într-un moment dat, se 
compune societatea. De aceea, daca tendentele şi ideile 
noastre se pot numi reacționare (s. n.), epitet cu care ne grati- 
fică adversarii noştri, această reacțiune noi n-o admitem decât 
în înțelesul pe care i-l dă fiziologia, reacţiunea unui corp 
capabil de a redeveni sănătos contra influențelor stricăcioase a 
elementelor străine introduse înlăuntrul său”. Pe o poziţie 
similară se posta Caragiale, cel ce şi-a bătut joc de acel voi 
progresul cu orice pret catavencian. Conservatorismul pro- 
gresist (lon Heliade Rădulescu) este, în definitiv, o atitudine 
transmodernă, pe care o susține şi Virgil Nemoianu. 

Urmează, însă, o lovitură de teatru, fiindcă, în pofida 
propriei teorii, Virgil Nemoianu îl etichetează pe Eminescu de 
„reacționar”, în sensul cel mai rău al cuvântului, şi ne somează 
la despărțirea de Eminescu!. Oare de ce o asemenea contra- 
dictie în termeni? E vorba de o lepădare de propria doctrină şi 
de o cădere în ideologie, prin definiţie partizană? Aşa ar fi, 
dacă, în realitate, teoria nemoianiană n-ar musti, din capul 
locului, de ideologie. Teoria secundarului are o ţintă precisă: 
de a discredita majoritatile în favoarea minorităților, fiind un 
tipic simptom de political correctness. 

Aparent, Virgil Nemoianu propune depăşirea dialecticii 
de tip hegelian, funcțională în imaginarul modernist al istoriei 


4M. Eminescu, „Timpul”, 17 august 1879. 
5 Virgil Nemoianu, Despărțirea de eminescianism, în „Astra”, nr. 
7/1990. 

ca progres, în favoarea unei antitetici cu o destul de veche 
tradiţie în gândirea românească, de la Dimitrie Cantemir şi lon 
Heliade Rădulescu până la Eminescu, Blaga şi Ştefan 
Lupaşcu. El pare a tine cont de maxima-cheie a gândirii emi- 
nesciene: Antitezele sunt viata. Virgil Nemoianu particulari- 
zeaza antitezele spre a le generaliza doctrinar: pentru el, 
antitezele fundamentale în istorie sunt principalul şi secun- 
darul. Principalul ar tinde către omogenizare, entropie, con- 
fundându-se, în societăţile moderne, cu majoritatea națională, 
pe când secundarul produce efectul antientropic, identifi- 
cându-se cu minoritatea de orice fel, inclusiv cu individualul 
care, de regulă, se plasează în opoziție. Miză cel putin dublă la 
Virgil Nemoianu, căci ţinta era să se stimuleze disidentele in 
țările Estului, iar în Occident — legitimarea politicii corec- 
turilor, având în centru ascensiunea diverselor minorități. În 
partea bună a teoriei sale, Nemoianu consoneaza cu antitetica 
lui Ştefan Lupaşcu, dar fără a pătrunde, din păcate, în com- 
plexitatea arhitectonică a celor trei materii. În orice caz, el 
admite coexistenta antitezelor într-o reacțiune reciprocă bene- 
fică: „Principalul şi secundarul coexistă. Principalul domină 
secundarul. Secundarul ia poziția antagonista fata de principal. 
O anume dinamică a transformării, dependenţei şi confirmării 
reciproce este şi ea sesizabilă. Toate aceste relaţii par derutan- 
te, în ciuda abundenței lor, şi ne putem pune întrebarea daca 
angrenajul lor nu este atât de inextricabil, încât orice încercare 
de a descurca itele s-ar dovedi iluzorie”*. 

Într-adevăr, există o mare doză de risc în încercarea să 
descâlceşti taina antitezelor, fiindcă în ele zace „diferența 
ontologică”, marea cruce dintotdeauna a ontologiei. Virgil 
Nemoianu, însă, are curajul să se aventureze între antitezele 
sale, cum îi stă bine unui veritabil filosof, chiar cu riscul de a 
cădea în ideologie, în sensul de a tine partea uneia dintre ele. 
Decizia sa, sugerată încă din titlul lucrării, e de a paria pe 
secundar. Din această clipă, el alunecă din filosofie în ideo- 
logie, deşi continuă să rămână într-o bună speculație erudită, 
vecină cu filosofia. La gânditorii de geniu, precum Eminescu 


6 Virgil Nemoianu, O teorie a secundarului, op. cit., p. 207-208. 

sau Lupaşcu, o asemenea cădere nu e posibilă, fiindcă anti- 
tetica însăşi s-ar prăbuşi. Demersul lui Nemoianu rămâne 
interesant prin miza finală, pariul secundarului. ÎL vom urmări 
pornind de la actul hermeneutic în jurul romanului Doctor 
Faustus de Thomas Mann. 

Adrian Leverkiihn ar întrupa secundarul, iar Serenus 
Zeitblom — principalul. Cu această identificare, Virgil Nemo- 
ianu răstoarnă atât interpretarea curentă a romanului, cât şi 
intenţiile auctoriale. De regulă, Adrian Leverkiihn este catalo- 
gat ca spiritul demonic al romanului. Nu, zice Virgil Nemo- 
ianu, adevăratul diavol este Serenus Zeitblom, căci el 
reprezintă principalul, omogenul, mişcarea entropică, comuni- 
tatea germanică interbelică. Din contră, Adrian Leverkiihn e 
secundarul, marginalul, neobişnuitul, alienarea, reacţiunea”. 
Principalul, adică poporul german, devine demonul nazist: 
„Ceea ce a dus la ororile istorice a fost marginalizarea, 
înfrângerea şi sacrificarea lui Adrian, nu afirmarea, munca sau 
ideile sale'*. 

Leverkiihn simbolizează disonanta care se ridică împo- 
triva consonantei, aceasta din urmă fiind infernul. Thomas 
Mann a intenționat să prezinte invers lucrurile, dar instinctul 
,reactionar” al artistului a schimbat voinţa auctorială. 

Interpretarea lui Virgil Nemoianu este, fără îndoială, 
dintre cele mai ingenioase, dar nu mai puțin ideologică, în 
pofida aparentelor. El vrea să demonstreze că o comunitate 
națională, prin consonanţa în specific, în tradiţie este „nazistă” 
prin definiţie şi că o salvează întotdeauna „secundarul”, pro- 
ducând disonanta în sânul ei. Dacă Virgil Nemoianu s-ar fi 
menţinut în logica antitetică, el ar fi rămas consecvent până la 
capăt. Teoria secundarului devine, însă, o armă de luptă îm- 
potriva nationalului. Acum se-ntelege de ce autorul se dezice 
de propria teorie şi-i refuză lui Eminescu statutul de ,,reac- 
tionar” în sensul pozitiv al cuvântului. El produce o răsturnare 
similară ca în cazul romanului Doctor Faustus, demonizându-l, 
de astă dată tocmai pe „secundar”, pe gazetarul Eminescu, din 


7 Ibidem, p. 69. 
8 Ibidem. 

pricină că întrupează nationalul. Într-adevăr, Eminescu sim- 
boliza arheul românilor, dar din poziţia de marginalizat, 
împreună cu poporul român, ignorat şi disprețuit de o pătură 
minoritară, numită de poet „pătură superpusă”. Cu alte cu- 
vinte, Eminescu sesizase o situaţie cu totul aberantă în socie- 
tatea românească: națiunea profundă era tratată ca ,,minori- 
tate”, batjocorită de o oligarhie care nu-şi cunoştea decât 
măruntele interese de grup, într-o corupție generalizată. lată, 
fără îndoială, o foarte încurcată necorelare a antitezelor, pentru 
care Eminescu a găsit o denumire emblematică: antiteze mon- 
struoase. A sparge echilibrul antitezelor şi a înclina balanța 
partizană către una dintre ele e o tranşare pur ideologică, 
având consecinţe catastrofale pentru antiteza anihilată. În 
antitetica lui Ştefan Lupaşcu se atrage serios atenția asupra 
primejdiei, cum o face, altminteri, şi Eminescu. Nu numai 
majoritatile pot avea tentatia eliminării minorităților (cu con- 
secinte precum cele din Germania lui Hitler), ci şi acestea pot, 
la rându-le, mutila majorități. Comunismul a fost o ilustrare a 
acestui tip de antiteză monstruoasă, căci minoritarul partid 
comunist (de 1000 de membri!) a ajuns să distrugă o naţiune 
întreagă. Postmodernista „politică a corecturilor” îşi merită 
numele de „neocomunism american”, fiindcă pune sub semnul 
întrebării dreptul la existenţă a națiunilor, precum altădată 
internationalismul proletar. Iar globalismul actual, conceput, 
în mintea unora, împotriva națiunilor, declarate entități anacro- 
nice, se fundează pe aceeaşi aberaţie ideologică a răsturnării 
raportului dintre majoritate şi minoritate, în care cea din urmă 
să dicteze şi să-şi supună majoritätile. În cazul în speță, 
companiile transnationale, minoritare, desigur, au puterea şi, 
deci, legitimitatea de a dicta majoritatilor nationale politica 
lor, care nu trebuie să mai fie națională, adică spre beneficiul 
majorității cetăţenilor, ci pentru prosperarea nemărginită a mi- 
noritatilor financiare şi economice transnationale. Daca acest 
tip de globalism se concepe in postmodernitate, trebuie spus, 
cu tot cinismul, ca societatea romaneasca a fost, cel putin din 
secolul fanariot până astăzi, un bastion de postmodernitate în 
Europa, fiindcă întotdeauna diverse minorităţi economice 
(care s-au nimerit, câteodată, să fie şi etnice) au dominat gro- 

sul naţiunii. Ba, în Ardeal, aceasta a fost regula de după 1400 
încoace: minoritatea maghiară a jucat rolul de ,,majoritate” 
oprimantă. Nu mai vorbim de Basarabia căzută, la 1812, sub 
stăpânire rusească, unde minoritatea rusofonă s-a substituit 
națiunii române. 

Desigur, e la fel de rea şi o lume în care majoritatea stri- 
veşte minoritățile. Concluzia e că o istorie normală înseamnă 
întotdeauna echilibrul antitezelor, iar orice mutilare a uneia 
dintre ele înseamnă oprimarea vieții. Suprematia principalului 
înseamnă imperialism, iar supremaţia secundarului — dicta- 
tură. Infernul nu e majoritatea, cum crede Virgil Nemoianu, 
fiindcă oricând minoritatea poate fi infernul şi invers. 

Dacă admitem că modernismul a adus supremaţia majo- 
ritatilor (care e şi cutuma democraţiei), iar postmodernismul 
pe cea a minorităților, depăşirea ambelor forme de oprimare 
nu poate fi decât transmodernista, căci numai transmoder- 
nismul se fundează pe antiteticä — pe care o întrevăd ca 
filosofie a viitorului. 

Astăzi, singura reacțiune validă împotriva omogenizării 
planetare în favoarea diversitatilor o pot da națiunile, iden- 
titatile culturale, altfel spus, şi identitățile individuale. E de 
învăţătură că, după ce a trecut prin iluziile postistoriei (adică 
ale postmodernismului), Francis Fukuyama a scris lucrarea 
Construcția statală: guvernare şi ordine mondială în secolul 
21, carte în care-şi schimbă doctrina, spre transmodernism, 
susținând nevoia întăririi statelor naţionale şi părăsind euforia 
slăbirii acestora propovăduită de ideologii postmodernitatii. 
Într-o lume transparentă, iar nu opacizată, realul are întot- 
deauna cel putin două fete. Națiunea, rasa, religia etc. există 
întrucât mai există cel puţin o naţiune, o rasă, o religie etc. 
Rasismul e rău fiindcă nu respectă echilibrul antitezelor, cum 
s-a petrecut şi în ţara democrației, America. Dar a nega 
existența raselor sau a dori dispariţia lor în speranța unui meti- 
saj generalizat, zicând că nu există decât omul, e tot o spargere 
de echilibru, la fel de abominabilă. Un asemenea demers s-a 
încercat la nivelul ONU imediat după al doilea război mon- 
dial, ca reacție la rasismul lui Hitler. Atunci, savanții s-au 
adunat şi au decis că nu există specific de rasă, ca şi cum cu o 

aberaţie poți îndrepta altă aberaţie. La comanda UNESCO, în 
1959, Claude Lévi-Strauss a scris studiul Race et histoire, in 
care s-a străduit să demonstreze că diferenţele dintre oameni 
nu tin cu nimic de rasă, ci sunt doar de ordin istoric, geografic 
şi sociologic. Dar onestitatea ştiinţifică îl obligă, pe acelaşi 
Claude Levi-Strauss, să se revizuiască şi să recunoască 
diversitätile rasiale şi etnice. În 1971, tot UNESCO îl invită să 
conferentieze contra rasismului. De astă dată, savantul a 
scandalizat forurile internaționale ideologizate, Claude Levi- 
Strauss fiind acuzat de „erezie”, că ar fi „reintrodus lupul în 
turma de oi”, cum se exprimă Alain Finkielkraut. Nu, lupul în 
turma de oi îl introduc întotdeauna ideologii, cei care ignoră că 
antitezele sunt viata. 

Naţiunile nu sunt creaţii artificiale ale modernităţii, de la 
romantism încoace, cum acreditează ideologii postmoderni- 
sunt arheale, în planul creator al logosului divin. În duminica 
cincizecimii, Duhul Sfânt s-a pogorât ca limbi de lumină şi 
apostolii au putut propovădui creştinismul în toate limbile pe 
care, până atunci, nu le cunoşteau. Primejdia dezordinii din 
Turnul Babel nu mai era acum, sensul lumii inversându-se de 
la opacitate la transparenţă, la lumea-lumen, într-o splendidă 
armonie a diversitatilor, care constituie esența creştinismului. 
Nu a cunoscut antichitatea sentimentul naţional? Dimpotrivă, 
patria a fost o valoare fundamentală a vechii Europe (şi nu 
numai) de vreme ce i s-au dedicat epopei de măreţia Odiseei 
sau a Eneidei. Ithaca este simbolul iubirii de patrie, care nu se 
stinge nici după zeci de ani. Ovidiu a simțit nostalgia Romei 
până la moarte, iar Dante a tânjit, din exil, după Florența sa 
dragă. În atare privinţă, cei vechi ne erau superiori, cu atât mai 
mult cu cât iubeau fără ideologia patriei. Abia în timpurile 
moderne, când sentimentul patriotic a decăzut la rangul de 
ideologie naționalistă, ființa națională s-a văzut în mare pri- 
mejdie. Din acest punct de vedere, Eminescu era un „anti- 
naționalist”, căci mărturisea că iubeşte patria sans frases, 
naționalitatea vorbită iar nu trăită fiind apanajul demagogilor 
fulgerati în Scrisoarea III şi în articole. Fidel gândirii anti- 
tetice, de esenţă transmodernă, Eminescu sublinia necesitatea 

echilibrului, în marginile adevărului, dintre national şi cosmo- 
polit, pretenţia celui din urmă de a suprima ce e naţional 
însemnând imposibilitatea de existență a cosmopolitismului 
însuşi. Acesta este un semn al gândirii paradoxale specifice 
ethosului transmodern: „cosmopolit sînt şi eu — mărturiseşte 
Toma Nour; aş vrea ca omenirea să fie ca prisma, una singură, 
strălucită, pătrunsă de lumină (aceasta e lumea-lumen!, n.n.), 
care are însă atâtea colori. O prismă cu mii de colori, un 
curcubeu cu mii de nuanțe. Naţiunile nu sînt decât nuanțele 
prismatice ale Omenirei, şi deosebirea dintre ele e atât de 
naturală, atât de esplicabilă cum putem explica din împrejurări 
asemenea diferenţa dintre individ şi individ. Faceti ca toate 
aceste colori să fie egal de strălucite, egal de poleite, egal de 
favorizate de Lumina ce le formează şi fără care ele ar fi 
pierdute în nimicul neesistentei, căci în întunericul nedreptatii 
şi a barbariei toate naţiunile îşi sunt egale în abrutizare, în 
îndobitocire, în fanatism, în vulgaritate; ci când Lumina abia 
se reflectă în ele, ea formează colori prismatice. Sufletul omu- 
lui e ca un val — sufletul unei naţiuni ca un ocean”. 

E aici o splendidă gândire antitetică a lumii ca lumen 
(altminteri, poetul scrie cuvântul Lumină cu majusculă, do- 
vadă că are conştiinţa transparenţei spirituale), aşa cum se 
prefigurează în teologia Părintelui Stăniloae. De aceea, nu este 
productiv să lauzi cosmopolitismul, eliminând din ecuație 
specificul naţional, pledând împotriva identității, precum o fac 
gânditori postmodernisti ca Guy Scarpetta’? sau Leon 
Wieseltier'!, urmaţi cu zgomot de epigonii lor din România. E 
vorba, în definitiv, de o gândire în antiteze monstruoase, fiind 
ca şi cum ai lăuda omenirea ca întreg (cosmopolitism), dar ai 
ucide individualul, deşi crezi că militezi pentru libertatea 
individului. Aceste slăbiciuni ale gândirii se manifestă sofistic 
întotdeauna, fiindcă, aşa cum am atras atenţia în alte locuri, e 


° M. Eminescu, Opere, VII, Proza literară, studiu introductiv de 
Perpessicius, Editura Academiei, Bucureşti, 1977, p. 180. 

19 Guy Scarpetta, Elogiu cosmopolitismului, 1981, trad. rom. de 
Petruta Spanu, Editura Polirom, Iasi, 1997. 

Il Leon Wieseltier, Împotriva identităţii, 1996, trad. rom. de Mircea 
Mihăieş, Editura Polirom, Iasi, 1997. 

la mijloc nu doar o ciupeală la cântarul adevărului, ci e vorba 
de falsificarea însăşi a cântarului. Niciodată, atâta vreme cât 
va dura omenirea, naţiunile nu vor dispărea, deşi unele dintre 
ele vor dispărea inghitite de altele. Ernest Gellner, celebrul 
teoretician al naţiunilor, care nu poate fi bănuit de nationalism, 
spunea în 1983 că „nu trebuie să ne aşteptăm la sfârşitul epocii 
naţionaliste”"?. Dar putem spera la slăbirea acuitatii conflic- 
tului nationalist, în sensul armoniei prismatice a diversitatilor 
nationale, după speranţele eminesciene. Aşadar, nu nationa- 
lism sovin, nu internationalism şi cosmopolitism, ci transna- 
tionalism in ethosul transmodernitatii. Nu o ideologie care 
profetizează şi propovaduieste dispariţia naţiunilor este lucra- 
tivă în condiţiile globalizării, căci aceasta ar duce la biruința 
omogenizarii în defavoarea diversitatilor. Lumea, sub apa- 
rentul ritm înzecit al progresului, şi-ar intensifica opacitatea, 
după spusa lui Eminescu, şi ne-am trezi, în pofida aşteptărilor, 
la o „egalitate” în „întunericul nedreptatii si a barbariei”. 

Aşadar, avem nevoie de reactionari ca Eminescu aşa 
cum avem nevoie de aer. 


Résumé 


Parmi les adversaires d’Eminescu, l’épithète réactionnaire a 
développé une carrière prolongée. L’ accusation était fréquente dans 
les pages du journal Românul, dirigé par C. A. Rosetti, mais elle a 
été assumée et déployée, après la mort du poète, par les détracteurs 
ou par les idéologues aux penchants de gauche. L’accusation est 
revenue avec énergie au fil des années de la prolétarisation, mais 
d’une façon surprenante et après 1989 également, de la part de ceux 
qui avaient surmonté l’ancien internationalisme communiste, deve- 
nus d’un coup „democrates” et Européens”. Dans une recherche de 
la revue Flacăra (1949), Ovid S. Crohmălniceanu affirmait: „Nous 
faisons partie du nombre restreint de peuple n’ayant pas la chance 
d’avoir une figure centrale de la poésie qui ne soit point prisonnière 
d’une conception réactionnaire, vu son génie... Nous avons la tâche 


12 Ernest Gellner, Națiuni si nationalism, trad. rom. de Robert 
Adam, Editura Antet, Oradea, 1997, p. 180. 

d'envisager dans la lumière du marxisme-leninisme ce qui tient a 
l’égarement, à l’abandon au combat”. 

Ceux qui ont „defendu” Eminescu ont cru bon d’argumenter 
que l’accusation était injuste et que le poète n’avait pas été 
réactionnaire. Mais ils ont laissé de côté l’avis du poète qui s’était 
nimbe de gloire d’être. réactionnaire! 

Une surprise extraordinaire c’est le fait que le choix du poète 
est fondé même sur la réhabilitation de la notion de libéralisme, au 
nom duquel il avait été attaqué. Le véritable libéral est réactionnaire, 
au sens de réagir contre les formes maladives de la politique et de la 
société. Loin d’avoir été un abandon du combat, tel que le pensait 
Crohmălniceanu, mais d’une manière fausse, l’attitude réactionnaire 
du publiciste du journal Timpul, a représenté la plus importante lutte 
de la culture critique roumaine pour l’orientation du pays vers la 
civilisation moderne. De nos jours, le mot réactionnaire commence 
à être perçu même avec le sens donné par Eminescu, aux penseurs 
tels Virgil Nemoianu (Une théorie du secondaire) et Jean-François 
Revel (Le revirement de la démocratie). Le monde est dégoûté par 
les révolutionnaires qui ont apporté tous les maux à l’humanité 
durant les deux derniers siècles. 


Eminescu şi apriorismul românesc 


George POPA 


La primul lor contact uimit cu lumea, illo tempore, 
arhaicii au formulat, în mituri exemplare, concepțiile originare 
ale omului despre viaţă, despre destinul nostru în lume. În 
felul acesta, s-a constituit apriorismul unui anumit popor 
cuprinzând ideile-forta, tiparele matriciale care vor guverna şi 
vor modela universul creaţiilor sale culturale. 

Triada superlativă a poeziei româneşti Miorița, Meşterul 
Manole, Luceafărul îşi are rădăcina în literatura populară. 
Având tematici diferite, dar plecate de la o viziune ancestrală 
comună, apare logic să existe înrudiri între ele în cadrul acelei 
viziuni unitare. În cele ce urmează ne vom ocupa succint de 
unele constante care solidarizează creaţiile poetice la care ne 
referim. 


1. O caracteristica fundamentală este deschiderea cos- 
mică. Este răspunsul omului la condiția sa de finitudine şi, 
consecutiv, necesitatea eliberării metafizice. În acest sens, pe 
de o parte, acțiunea celor trei poeme se desfăşoară pe vectorul 
nemărginirii, fiind vorba atât de sublimul matematic, precum 
şi de cel dinamic; şi anume, o dinamică apoteotică în Mioriţa, 
o dinamică dramatică în Luceafărul şi una tragică în balada 
Meşterului Manole. Pe de altă parte, pe orbite cosmice se 
plasează de asemenea diversele înțelesuri. În toate cele trei 
creaţii nu este vorba de tematici mărunte, anecdotice, circum- 
stantiale, ci de fiecare data ni se prezintă o problemă existen- 
tiala majoră, şi anume, destinul ființei alese. 

Astfel, eroul baladei vrâncene apare ca un prinț al naturii, 
a cărui nuntă, însemnând preschimbarea morţii într-o supra- 
existență perenă, este serbată de întreaga natură antrenată pe 

acest mai înalt plan ontologic; Meşterul Manole este creatorul 
unui lăcaş al misterul divin, iar luceafărul este eonul de sus, o 
făptură originară care ar voi să refacă prin iubire unitatea 
primordială. 

Astfel, acţiunea celor trei poeme este puternic tensionată, 
având loc între polul pământesc şi polul ultim — ceresc. Este 
fapta deschiderii metafizice a lui homo cosmicus. 


2. Energia care motivează şi pune în dinamică metafizica 
triadei este factorul inițiator al Creaţiei, şi anume, iubirea — 
sub diferite hipostaze. Astfel, într-o atmosferă de afecţiune, de 
cea mai pură, mai „înduioşătoare” esenţă, cum afirma Jules 
Michelet, are loc viaţa de fiecare zi a eroului din balada 
vrânceană şi amenințarea sa de către ceilalți doi păstori, afec- 
tiune dusă până la lacrimile de sânge ale oilor şi iluminarea 
vizionară a mioarei „năzdrăvane”. Pe de altă parte, hierofania 
cu mireasa lumii, actul mistic de transvaluare ontologică a 
morţii, realizează un monism mitic viata-postviata. 

În balada Mesterului Manole, credinţa, iubirea de Dum- 
nezeu ale unui domnitor, manifestate prin ambiția de a dedica 
divinității o construcție sacră neasemănătoare alteia, este pusă 
în balanţă cu sublimitatea sacrificiului Anei, iubirea soției lui 
Manole fiind mai puternică decât încercările cerului de a o 
întoarce din cale. Astfel, aici divinitatea se află în dilemă — ai 
se ridica sau nu mănăstirea — dilemă pe care nu cerul o re- 
zolvă, ci iubirea figurii feminine celei mai harismatice din 
literatura noastră. 

În Luceafărul, iubirea se desfăşoară sub două hipostaze 
în dinamică antitetică: pe de o parte, iubirea pământească pur- 
tând la împlinire norocul, fericirea muritorilor într-un feeric 
peisaj al naturii, — de cealaltă parte, iubirea celestă a lui 
Hyperion, care vrea să refacă statutul ontologic preludic, 
pierdut atunci când, impulsionat de kama, de iubire, Unul a 
creat lumea. Dar încercarea nu a fost o reușită, astfel că lumea, 
acest alter ego al Unului, este menită în mod fatal, din prima 
zi, dezagregării, pieirii — Sein zum Tode, după cunoscuta for- 
mulă a lui Martin Heidegger, care repetă un adevăr formulat 
încă din antichitatea sumero-babiloneană. 

Căci aici se află drama creaţiei, a cauzalitatii: fiintarea de 
model cauzal, adică orice naştere poartă în ea germenul morții, 
şi doar Unul, cel care este nenăscut, care îşi este propria cauză 
— causa sui — nu cunoaşte moarte. Or, Hyperion, increatul, în- 
cearcă să restabilească tot prin iubire, şi anume, prin unirea cu 
o făptură creată, momentul premergător genezei, să reinstau- 
reze Ajunul, cei doi redevenind substanță din substanţa divină: 
„Când ființele se-mbină,/ Când unesc pe tu cu eu,/ E lumină 
din lumină,/ Dumnezeu din Dumnezeu.” 

În ce priveşte Cătălina, iubirea ei nu a putut sui până la 
condiţia hyperionică, astfel că fata de împărat se întoarce la 
Cătălin, la omonimul întru destin, — se întoarce la propria ei 
natură, care însemnează încântare şi pieire. De subliniat faptul 
că nu atât Demiurgul este cel care se opune pasiunii luceafă- 
rului folosind drept argument dragostea împlinită a celor doi 
pământeni, ci — mai sus — acţionează destinaţia pe care legile 
eterne au stabilit-o din zorii Creaţiei: noroc şi moarte pentru 
„micul eu” al omului, nenoroc si nemoarte pentru eonul onti- 
citätii primordiale. 


3. Semnificativ este raportul cu religia în cele trei poeme. 
În balada vrânceană se observă că, deşi este vorba de un 
moment destinal-limită când, în pragul trecerii dincolo de 
viata, de obicei omul invocă divinitatea, în mod paradoxal, 
aici acest apel nu are loc. Aşa cum notează Mircea Eliade, 
lipsesc şi satul şi cimitirul şi biserica. Acest lucru dovedeşte, 
pe de o parte, că în Mioriţa moartea reală nu are loc, iar pe de 
altă parte, că geneza baladei este precreştină, suind din stra- 
turile geto-dacice, ancestralitate autohtonă care credea că omul 
nu moare, ci doar „schimbă locuința”. Este vorba nu de o 
anumită religie, ci de o religiozitate cosmică şi anume sacra- 
litatea Naturii şi a morții reunite într-o integralitate centrată de 
ființa omenească. „Numai marii poeţi, sau vizionari ca 
Nietzsche, sau câţiva rari filozofi mai sunt capabili să sesizeze 
misterioasa şi paradoxala unitate între viață şi moarte”, scrie 
Mircea Eliade. Ilustrul gânditor scoate în evidență de ase- 
menea înaltul înţeles etic al baladei, şi anume: considerând 
moartea o unire transfiguratoare cu restul lumii, românul 

„impune un sens absurdului”, faptă depăşind infinit tanguirile 
existentialiste moderne şi postmoderne. 

Dacă în Mioriţa divinitatea este ignorată, în balada arge- 
şeană ea este întreit depăşită de către om, şi anume: 

e aşa cum am menționat, cerul dezlantuit nu poate opri pe 
Ana din drum, fiind astfel întrecut de iubirea umană; 

* apoi, pentru a se putea duce la capăt construcția Casei 
Domnului a fost nevoie de douăsprezece morţi — pret mai sân- 
geros decât în multe din ritualurile sacrificiale care au loc în 
religiile primitive, aşa încât balanţa etică a jertfelor înclină şi 
de această dată în favoarea omului; 

e în al treilea rând, actul zidirii proiectează fapta umană 
la începuturi, o repetare a cosmogoniei, cum afirmă M. Eliade. 
Creatorul uman îşi dăruieşte sieşi, puterii sale demiurgice de a 
crede şi făuri, fapta gândirii şi a mâinilor sale, faptă care nu 
este o construcție de rând, ci o capodoperă. Mai mult — un 
unicat — „Mănăstire-naltă/ Cum n-a mai fost alta.” 

Şi în Luceafărul, Dumnezeu se delimitează de condiţia 
umană, restabileşte distanța ireductibilă imanent-transcendent, 
pune în cursă ordinea originară care constă în două antiteze 
ontice, şi anume, aşa cum am amintit, pe de o parte, noroc 
plătit cu moarte pentru făptura secundă, care este omul, pe de 
altă parte, nenoroc/nemurire pentru increat, pentru Hyperion. 
Refuzând acestuia statutul de muritor, Creatorul refuză un 
nonsens în raport cu ordinea divină, nonsens cu posibile ur- 
mări funeste. Este ca şi cum îngăduind unei „forme dintâi” să 
abdice de la eternitate, Fiinţa supremă şi întregul sistem ce- 
resc, s-ar afla ameninţaţi cu un Gôtterdämmerung. Această 
atitudine față de dumnezeire, unitară în cele trei poeme, 
mărturiseşte conştiinţa creatorului de artă că omul este cel 
care a relevat lumea divină, astfel că tot el o interpretează 
prin imaginarul sau. 

4. Un alt numitor comun care reuneşte cele trei poeme 
este constituit de fenomenologia ontologică trifazica de 
model zalmoxic, regăsită şi la ceilalți doi zei traci, Orfeu şi 
Dionysos, fenomenologie constând din viață, urmată de 
moarte inifiatica, aceasta purtând la renaştere pe un nivel de 
fiintare superior. Astfel, în Mioriţa, prin taumaturgia mitului, 


104 STUDII EMINESCOLOGICE 


eroul moldovean parcurge cele trei momente, fenomenologia 
încheindu-se prin contopirea cu totalitatea firii înveşnicită; 
Meşterul Manole reînvie în durata eternă a faptei sale crea- 
toare, edificiul sacru; iar luceafărul, după experimentarea că- 
derii în lumea efemeră, renaşte la o nouă certificare a condiţiei 
sale nemuritoare. În realitate, Demiurgul este propria conşti- 
ință a lui Hyperion, intrată o vreme în eclipsă la chemarea 
fiicei pământului, fascinată de mirajul strălucitoarei făpturi 
cereşti. Că în concepția românului ordinea dintâi nu poate fi 
eludată, o dovedeşte şi destinul feciorului de împărat din 
basmul Tinerețe fără bătrâneţe şi viata fără moarte. 


5. Fundamental este de asemenea şi faptul că toate cele 
trei poeme poartă către înălțimi: balada vrânceană sfârşeşte 
deasupra munţilor in pirotihnia facliilor miilor de stele; 
poemul eminescian se termină de asemenea la polul ceresc, iar 
actul icaric al lui Manole este o „cădere în sus”, pe vectorul 
suişului mănăstirii. Această înaripare, acest elan ascensional 
constituie una din componentele apriorismului primordial 
românesc, aşa cum a intuit Eminescu, luând drept simbol al 
înălțării muntele şi astfel scriind consonant cu spiritul Mio- 
ritei: „Este muntele tată al poporului nostru. Acesta e cântarul 
cu care-şi cântăreşte patimile şi faptele... căci nu-s culori 
destule în lume să-nveşmânte / A munţilor Carpatici sublime 
idealuri”. 

Încă din poezia de tinereţe, Amicului F.I. apare evocarea 
muntelui îngemănat cu destinul geniului: substanță de lumină 
pură, muntele va fi lăcaşul poetului dincolo de viata: 


...Dar dacă gândul zilelor mele 
Se stinse-n mintea lui Dumnezeu, 
Si dacă pentru sufletul meu 

Nu-i loc aicea, ci numa-n stele: 


Voi, când m-or duce îngerii săi 
Palida-mi umbră în albul munte, (s.n.) 
Să-mi pui cununa pe a mea frunte, 

Si să-mi pui lira de căpătăi. 

Este semnificativ faptul că definirea destinului geniului, 
acela de a fi un străin în lume, — un spațiu nemărginit al 
gândirii pure neaflat în planul eternității demiurgului — este 
formulată sus pe creste, într-un fabulos peisaj montan din 
postuma Povestea magului călător in stele. În felul acesta, 
muntele devine metafora geniului. Aceeaşi metaforă în tabloul 
dramatic postum Mureşanu: în zori lumina căută anume pe 
genii, care sunt munţii, culmile spirituale ale naturii, iar raza 
aurorei aprinde flacăra care scrie: 


În lumea adormită, lumina cînd răsare... 

Cu raza-ntâi atinge al geniilor munţi (s.n.) 
Si-apoi abia in lume s “arată zâmbitoare, 

O maiestate mândră în car de foc, un soare |... 
Si capete de genii cind ard, cînd se inspiră... 
Profeti-s plini de vise ai albei diminefi... 

Cu raza zilei albe ei geniul şi-l aprind. 


Tot în Povestea magului călător în stele apare ideea că 
muntele este măsura activă, operaţională a binelui, astfel că 
magul nu coboară niciodată de pe munte, pentru ca răul să nu- 
şi facă loc în lume. Pe de altă parte, ,,Cine-enigma lumii 
voieste s'o descuie,/ Acela acel munte pe jos trebui să-l suie. ” 
Pentru că numai suişul pune aripi gândurilor sale: „Aripe ca să 
ştie ce e desärtäciunea:/ Să treacă ale lumii curs mizer şi 
meschin,/Ca pasu-mi vietii-mi toate să-l ducă ‘ntelepciunea,/ 
...94 n-ascult decât glasu-adevărului senin.” 

Simbol al eternității gândirii sublime, de neatins de către 
efemeridele din văile lumii, apare muntele şi în postuma O, 
fe-nsenină întuneric rece: 


Dar deasupra-astei mulțimi pestrite 
De gânduri trecătoare, vezi departe 
Munţii de vecinici gânduri ridicând 
A lor trufaşă frunte către cer : 

Cu nepăsare ei privesc la toate 
Efemeridele ce trec în vale 
Cântând, vuind, certându-se şi toate 
Aspirând la un lucru, care 'n veci 
Nu poate fi al lor — eternitatea. 

Prin urmare, nu spațiul desfăşurat molcom şi şovăitor pe 
orizontală, inducând ,,resemnare”, „pasivitate”, constituie 
catalizatorul culturii noastre. Orizontala de la deschiderea ba- 
ladei vrâncene este doar punct de plecare, locul de unde îşi ia 
zborul vertical neofiintarea eternizată a eroului moldovan. 

În lirica populară este exprimat cu simplitate augustă 
sentimentul inaltarii la români având drept simbol muntele: 
„Sus în vârful muntelui/ Unde-i drag sufletului”. De acolo, de 
pe înaltele culmi, dorul aspiră la integrare cosmică: ,, Vine-mi 
dorul câte-dată / Să mă sui pe munţi de piatră, / Să mă uit la 
lumea toată”. Este vorba de acei munţi „jumătate-n lume 
jumătate-n infinit”, despre care Eminescu vorbeşte în episodul 
Dochia din Memento mori, acolo unde, pe culmi inaccesibile, 
afirmă Vasile Pîrvan, geții, care erau monoteişti, îşi adorau 
zeul în temple având o singură deschizătură în vârf, spre cer. 
Iar pentru Agatârşi, o ramură a Tracilor, zeul pe care îl adorau 
era muntele. 


Evocarea munților o întâlnim de asemenea în lirica lui 
Lucian Blaga. În poezia Munte vrăjit, este vorba de „vremea 
înaltă” care säläsluieste pe munte, energie cosmică purtând 
visul şi gândul spre cer; în poezia Dafi-mi un trup, voi, mun- 
tilor, are loc strigătul adresat munţilor de a-i dărui poetului 
aripi pentru a străbate nemărginirea, iar în poezia Munţi si 
nori, tensiunea ascensională se încheie cu nazuinta munţilor 
către începuturi. Cele trei poeme suitoare dau mărturie încă 
odată de altitudinea metafizică a liricii filozofului-poet din 
Lancrăm. 

De asemenea, lon Barbu, în poeziile sale de extremă 
distilare spirituală, evocă în repetate rânduri munţii ca 
simboluri ale suişului sacru (cuvântul sfint este un leitmotiv 
barbian, ca şi la Eminescu), înältare ce poartă către „mântuit 
azur”, către „eter”, la „cămara Soarelui”, la „raiurile divul- 
gate”, spre „grădinile de îngeri”, sub „corn de rai”, acolo unde 
începe „mirarea în Dumnezeu”. De mare frumuseţe este ideea 
munţilor ca închinători ai constelatiei planetare, din poezia 
Paznicii: 

Cadelnitare în cor a munților, 
Din zece Lune în rampă, 

O foarte cerească şi amplă 
Matanie a Fruntilor. 


În mod semnificativ, Coloana nemărginirii este cea care 
încheie istoria vieţii umane povestită tot zalmoxic de Brâncuşi 
la Tg. Jiu, nemărginire unde inspiratul sculptor îşi inaltase şi 
Pasărea măiastră. 

Astfel, solidar cu structura zalmoxică, muntele, metaforă 
interactivă cu geniul, constituie apriorismul matricial definind 
şi energizând în mod originar şi original deschiderea cosmică 
a spiritualității româneşti. 


Satul românesc — tara lui Eminescu 


George ENE 


Săteanul e lipsit de orice protecţie şi e lăsat pradă la 
bunul simţ şi bunul-plac al diferitelor categorii de 
funcționari administrativi şi judecătoreşti si la 
discretia proprietarului, arendaşului, a speculantului 
de la tara, la care e nevoit a se adresa în caz de 
trebuință. 

(Eminescu X, p. 245) 


Analiza operei lui Eminescu din această perspectivă re- 
leva, în esenţă, o viziune bipolară asupra satului românesc: o 
abordare realistă, dinamică, preponderent critică, de pe poziția 
jurnalistului implicat în schimbarea socială; cealaltă, poetică şi 
mitică, pe care o întâlnim în special în creaţia sa artistică, im- 
pregnată de romantism, armonioasă şi statică, sublimată, decu- 
pată parcă din basm. În cele două ipostaze, înspre şi dinspre 
istorie, sătenii se zbat eroic pentru a-şi asigura existenţa, lup- 
tand fie cu greutățile vieţii de ţăran, fie apărându-şi bunurile, 
libertatea şi identitatea. 

În evaluarea noastră ne vom referi mai ales la prima, în 
intenția de a evidenția contribuţia autorului la dezbaterile de 
idei privind soluţionarea crizei economico-sociale, acutizate 
în contextul modernizării şi emancipării României, cu deose- 
bire după câştigarea independenţei de stat. 

Încă de la primul contact cu opera eminesciană retin 
atenția cunoaşterea creaţiei populare şi a problematicii satului 
în istoricul şi complexitatea ei, apetenta deosebită pentru 
subiect precum şi convingerea că aşezările rurale trebuiau 
apreciate şi protejate ca vetre spirituale autentice, în jurul că- 

rora pulsa o viata arhaică şi se perpetuau valori definitorii ale 
comunității. 

În peregrinările „de-a lungul şi de-a latul pământului ro- 
mânesc”, Eminescu observă atent realitățile satului, mai ales 
în vremea revizoratului şcolar în judeţele laşi şi Vaslui, pe 
care le aprofundează ulterior în calitate de ziarist, când asistă 
la confruntările parlamentare asupra unor subiecte de interes 
pentru mediul rural sau se informează din presă şi din scrierile 
unor economişti, sociologi, etnografi, statisticieni, istorici şi 
medici cu privire la problematică. 

Eminescu nu acordă atenție specială configurației satelor, 
arhitecturii, infrastructurii, mediului geografic, cât locuitorilor, 
lipsurilor, nevoilor şi aşteptărilor acestora, relațiilor cu apara- 
tul administrativ, atitudinii lor fata de şcoală, biserică, armată, 
față de prezent, trecut şi viitor, fata de valorile şi interesele 
naționale. 

La Eminescu satul, ca expresie geografică şi etnografică, 
se confundă adesea cu țărănimea, cu poporul, cu tara: 
„Țăranul este unic şi adevărat popor românesc” (XIII, p. 58). 
Aspectul este confirmat de majoritatea exegetilor operei sale: 
S. Puşcariu, D. Murăraşu, Perpessicius, A. Z.N. Pop, Al. 
Oprea, D. Vatamaniuc, V. Nichita ş.a. 

Nu întâmplător, iubirea de tara este la Eminescu „iubire 
de moşie”, „iubire şi credință în şi pentru geniul poporului 
românesc” (Perpessicius, în Eminescu, Opere, VI, 1963, p. 
18). 

În articolele pe care le publică in cotidianul conservator 
„Timpul”, manifestă preocupare pentru analiza a numeroase 
aspecte de ordin politic, economic, social, cultural, juridic, is- 
toric etc., referitoare la lumea satelor, face evaluări pertinente 
privind evoluţia situaţiei din mediu, în contextul amplelor 
reforme declanşate după Unire. Sesizează o multitudine de ris- 
curi cu cauzalitate diversă, adeseori în stare latentă, pe care le 
supune atenţiei factorilor decidenti şi opiniei publice, în scopul 
cunoaşterii lor şi determinării unor intervenţii preventive, opor- 
tune. 

Frecventa si atitudinea cu care abordeaza subiectele ex- 
ced, in mod evident, obligatiilor de redactor, ulterior de redac- 

tor-şef, explicându-se prin „puterea şi căldura convingerilor” 
sale despre valoarea şi rolul important al țărănimii în viata 
românească, contrastând cu tratamentul degradant şi ofensator 
acordat deseori acestei clase de către putere şi administraţie. 

Dincolo de constanta poziţiei exprimate în decursul acti- 
vitatii sale jurnalistice, identificăm mai multe campanii de 
presă în favoarea ţăranilor, iniţiate de el pe marginea dez- 
baterii unor proiecte de reglementări şi măsuri referitoare la 
populaţia rurală, precum noua Lege a tocmelilor agricole, 
recompensarea văduvelor de război, efectuarea recensămin- 
telor pentru stabilirea dărilor directe şi indirecte către stat, 
reorganizarea învățământului rural ori pentru dezavuarea unor 
acte de corupţie sau a altor ilegalităţi. 

În esenţă, constată discriminarea economică si socială a 
ţăranului, menţinerea lui într-un cadru juridic semifeudal, cu 
obligarea la clacă, dijmă, impunerea monopolului de către 
marii proprietari, executarea manu militari a plăţii datoriilor, 
aplicarea de sancţiuni corporale etc. 

La 27 de ani, în decembrie 1877, la circa o lună şi juma- 
tate de la angajarea la „Timpul”, Eminescu publică un studiu 
amplu, intitulat Icoane vechi şi icoane nouă, cu privire la 
situaţia politico-socială din România în vremea războiului 
ruso-romano-turc, în cuprinsul căruia surprinde ameninţări 
care afectau grav siguranța satului românesc in general, a tärä- 
nimii în special. 

Analiza atentă a documentului relevă că Eminescu era nu 
numai un fin cunoscător al evenimentelor, deprins să le deter- 
mine cauzele, contextul, specificul şi consecințele, dar şi un 
spirit practic, interesat să le anticipeze evoluţia şi să le con- 
trapund, la modul teoretic, măsuri de control si corecție. Ca 
rezultat, spre exemplu, critică lipsa de reprezentativitate a Par- 
lamentului României, pe motiv că nu includea niciun exponent 
al ţărănimii, deşi era cea mai numeroasă clasă socială, 
constituind 75% din populaţia țării. Remarcă afectarea gravă a 
sătenilor prin participarea la război, invocând pierderile umane 
(circa 10 000 de morţi, răniți şi dispăruţi — cf. N. Adăniloaie, 
2003, p. 692), diminuarea catastrofală a mijloacelor de muncă 
şi rezervelor alimentare strategice şi ale populaţiei din cauza 

rechizitiilor făcute pentru armatele rusă şi romana, dislocarea 
sătenilor din zeci de aşezări în timpul muncilor agricole ş.a. 

Insistă asupra faptului că lipsa industriei constituia o 
cauză importantă a subdezvoltării economiei naționale, a 
productivității scăzute din agricultură şi a concurenței inegale 
exercitate de mărfurile străine asupra articolelor autohtone 
manufacturate. În opinia sa, era necesar ca România să devină 
o naţiune industrială „măcar pentru trebuintele interne”, pentru 
modernizarea agriculturii, pentru reducerea poverii fiscale de 
pe umerii ţăranului, care, altfel, era nevoit să suporte la ne- 
sfârşit consecinţele stării de fapt. 

Ataşamentul fata de țărănimea identificată de el constant 
cu poporul rezidă din înţelegerea superioară a meritelor 
istorice ale acestei clase, prioritare fiind în concepția sa asigu- 
rarea nevoilor populației şi ale statului, conservarea tradițiilor 
şi crearea unei culturi spirituale remarcabile — „izvor curat ca 
lamura şi mai preţios ca aurul al poeziei noastre populare” 
(mss. 2291, f. 8). 

Cu privire la ultimul aspect, sunt binecunoscute apreci- 
erile şi preocupările sale constante vizând valorificarea creaţiei 
populare, motivațiile atitudinii exprimate, implicarea in cule- 
gerea de materiale, opera sa de inspiraţie folclorică, integrarea 
acestor valori în scrierile sale literare şi politice, problematică 
asupra căreia Perpessicius a atras în mod deosebit atenţia (în 
Eminescu, Opere, VI, 1963, p. 9-20). 

Eminescu califică la superlativ țărănimea, considerând-o 
a fi „cea mai numeroasă, cea mai importantă, cea mai conser- 
vatoare şi [...] cea mai nobilă parte a poporului românesc” 
(XIII, p. 56). 

Ca motivaţie reținem, între altele, un comentariu succint 
pe marginea aprecierilor sale: 

„În el (în popor — n.n.) sunt elementele acelea cari au 
determinat soarta ţării [...] in rezăşimea lui aflăm nume cari 
au stat adesea fata în față cu cei mai puternici regi ai pă- 
mântului; în el există şi azi ceea ce cu sute de ani înainte a fost 
mare, generos şi viteaz în ţările române. Unul şi acelaşi în 
limbă, în datini, în dreptul consuetudinar, pretutindenea distin- 
gându-se prin o adâncă blandete de caracter şi prin multă 

inteligență [...] acest popor păstrează în caracterul său 
neatinsă unitatea originară preesistenta ramificatiunilor şi 
despărțirii lui” (sublinierea îi aparține lui Eminescu; XIII, p. 
56). 

Publicistul constată că decăderea satului românesc s-a 
produs, în principal, ca efect al reformelor „pripite”, inspirate 
de modele occidentale nepotrivite cu starea de înapoiere în 
care se afla România, dar şi ca rezultat al „exemplelor de 
neorânduială”, date de politicieni interesați mai mult de căpă- 
tuire, de distrugerea adversarilor, decât de rezolvarea pro- 
blemelor sociale, precum şi din cauza nedreptatilor făcute 
țăranilor prin umilinte, persecuții, maltratări, prin „lipsa de 
dreptate şi prin pierderea încrederii în stat”, angrenarea în 
mişcări de sorginte demagogică şi prin „descompunerea ve- 
chilor şi dreptelor vederi de cuviinţă şi de echitate” (XIII, p. 
125). Aprofundând cauzele, sesizează un cerc vicios în care se 
zbătea țărănimea: 

„Fără îndoială, sărăcia e un izvor de rele fizice şi morale, 
dar e tot atât de adevărat că relele morale sunt la rândul lor 
cauze ale decadentei economice”. 

Neregulilor enumerate le adaugă diminuarea rolului reli- 
giei şi tradițiilor comunităţilor locale, pierderea conştiinţei 
juridice a poporului, ca urmare a discreditării obiceiului pă- 
mântului, după introducerea legislației moderne, lipsa ori 
nerespectarea criteriilor de valoare şi merit în ocuparea 
funcţiilor, ignorarea vieţii de stat şi a responsabilitatilor 
sociale de către reprezentanți ai puterii ş.a. 

Consideră că inexistenţa la români, până la 1818, a unui 
cod penal şi civil scris, nu constituia o dovadă de primitivism, 
ci „un înnăscut spirit de echitate şi solidaritate” (XII, p. 
125), o curăţenie a moravurilor, o expresie a influenţei pe care 
o exercita comunitatea sătească asupra individului prin inter- 
mediul dreptului consuetudinar. Publicistul explică virtuțile şi 
statornicia poporului prin dezvoltarea „organică” şi conserva- 
rea principiilor „abituale”, prin forţa exemplului celor investiti 
cu putere, care „din neam în neam” vegheau la respectarea 
modelului juridic şi moral al comunităţii. 

Pentru a demonstra costurile mari, economice si sociale, 
ale modernizării societăţii româneşti, Eminescu recurge la date 
statistice oficiale ori conţinute în lucrările unor specialişti con- 
sacrati precum D. Martian, I. Strat, C. Istrati, A.V. Millo, V.I. 
Agappi, I. Ghica, A.D. Xenopol s.a., cu privire la demografie, 
economie, finanțe şi învățământ. Exemplifică, între altele, 
creşterea cu 34% a cheltuielilor statului în perioada 1876- 
1880; diminuarea continuă a sporului populației, mai accen- 
tuată după războiul de independenţă; închiderea a 902 şcoli 
(de la 2812 în 1876 la 1910 în 1880); sporirea galopanta a 
datoriilor României (în 1876, la 581 731 475 lei); creşterea 
fără precedent a dărilor către stat (comunele rurale înregistrau 
datorii între 10-20 000 franci, fiecare) şi a dobânzilor la sume- 
le împrumutate de țărani cu ocazia diverselor tocmeli agricole 
(între 84,90% şi 300%) dezechilibrarea gravă a balanței de 
plăți ca efect al creşterii exagerate a importurilor ş.a. 

Referindu-se la recensămintele agricole efectuate din 
cinci în cinci ani, dezvăluie că, dincolo de sporirea fiscalitatii, 
urmăreau exprimarea relaţiilor de putere în raporturile cu 
plătitorii de taxe şi impozite, mai ales cu cei din opoziție. Din 
aceste cauze, le califică extrem de sever: „operă de banditism 
administrativ”; prilej de „abuzuri, arbitrariu şi sete de bani” 
(XI, p. 251); „brigandaj oficial” care pustia ţara asemenea 
„roiurilor de lăcuste şi armatelor de invazii” (XIII, p. 139). 

Avea în vedere, mai ales, abuzurile şi ilegalitatile grave, 
comise cu ocazia recuperării datoriilor către stat: sechestrările 
de persoane, scoaterea la vânzare silită a unor bunuri interzise 
de lege (fânețe, vii, provizii alimentare, animale din gospo- 
dărie, materiale de construcţii, haine, aşternuturi, vase ş.a.) şi 
chiar a forţei de muncă umane. Despre aceste fapte ia cunoş- 
tinta din presa locală şi din mediile unor politicieni, conside- 
rându-le „mezaturi neomenoase şi infame” (XIII, p. 181). 

Eminescu denunță faptul că țăranul făcea obiectul unei 
exploatări fără precedent, argumentând astfel: întreținerea „pă- 
turii superpuse” se traduce (pentru el — n.n.) în „bir plătit în 
sute de forme”, „puterea de care dispune nu poate suporta 
greutatea ce i se impune, fără nici o compensație”; „cheltuieşte 
din puterea lui vitală mai mult decât poate restitui, de aceea 

falimentul puterilor lui: morbiditatea, mortalitatea [...] . Azi 
sunt zeci şi iarăşi zeci de mii de oameni cari, sub o formă sau 
alta, trăiesc din aceeaşi pungă a ţăranului [...]. Două din trei 
parti din viata sa trebuie să cheltuiască pentru a susţine statul 
şi societatea care nu-i dă nici o compensație” (XII, p. 321- 
323). 

Pe fond, recomandă factorilor competenţi ca, după întoc- 
mirea registrelor de cadastru, pentru stabilirea corectă a cuan- 
tumului dărilor, să ţină seama de calitatea terenurilor agricole, 
forța de muncă existentă, factorii climatici, precum şi de justa 
valorizare a produselor, astfel încât țăranul să nu rămână pradă 
mulțimii de mijlocitori ai muncii sale. 

Pentru modificarea Legii tocmelilor agricole, devenită 
cauză de litigii între țărani, proprietari şi stat, Eminescu pro- 
pune studierea atentă a relaţiilor dintre capital şi muncă de 
către o comisie parlamentară şi identificarea de soluţii prac- 
tice, concordante, acceptate de părţile implicate. 

Luând deschis apărarea populaţiei de la sate, atrage 
atenția că „era lovită din toate părțile”; că „lenea care i se 
impută ţăranului [...] e o fabulă convenită” (XII, p. 120); că, 
în stabilirea prețului produselor, agricultorul era întotdeauna 
dezavantajat de către intermediari, că țăranii erau puternic 
prejudiciati de concurenţa inegală făcută de produsele agricole 
importate. 

Între cauzele majorării continue a dărilor directe şi indi- 
recte enumeră: neevaluarea costului reformelor, incapacitatea 
de gestionare corectă a resurselor, încercarea guvernelor de 
suplinire a pierderilor înregistrate prin favorizarea clientelei 
politice (plata de pensii „reversibile”, încredințarea preferen- 
tiala a unor afaceri ale statului, acordarea de salarii exagerate 
comiltonilor, mult mai mari decât lefurile miniştrilor), acte de 
corupție (concesiuni „vinovate”, manopere bancare „fraudu- 
loase”, jocuri „neruşinate” de bursa ş.a.). 

Eminescu califică sugestiv efectele negative ale sporirii 
taxelor şi impozitelor, asemănându-le cu cele ale „sacrificării 
găinii care făcea ouă de aur” din dorința de îmbogăţire dintr-o 
dată. Între acestea menţionează: scăderea producţiei agricole, 
arendarea moşiilor statului în condiții de subevaluare, sără- 

cirea populaţiei, şi, pe cale de consecință, deprecierea severă a 
calității vieţii, neîncrederea în reforme şi în conducători, 
demoralizarea, stări permanente de agitaţie şi revolte în mediu, 
confirmate de studiile publicate de specialiştii în domeniu, 
precum C. Corbu, I. Ilincioiu ş.a. 

În altă ordine de idei, reclamă extinderea birocraţiei la 
sate, înmulţirea necontrolată a ,,postulantilor”, faptul că func- 
tionarii publici erau folosiţi frecvent ca agenţi electorali. În 
1880, potrivit aprecierii lui A.V. Millo din cuprinsul mono- 
grafiei sale Țăranul, numărul lor depăşea cifra de 40 000, fiind 
mai mare decât efectivul armatei permanente. În context, 
Eminescu condamnă incapacitatea funcţionarilor publici de a 
rezolva problemele pentru care erau angajaţi, invocând nece- 
sitatea mai bunei gospodăriri a satelor. Cu privire la birocratie, 
care devenise un subiect intens dezbătut în epocă (sunt 
cunoscute punctele de vedere exprimate de I.H. Rădulescu, 
B.P. Hasdeu, I. Ghica, T. Maiorescu, Th. Rosetti ş.a. cu privire 
la subiect), Eminescu dezvoltă o teorie sociologică întemeiată 
pe ipoteza că aspiraţia spre servicii plătite de la bugetul de 
stat devenise „epidemică ”, apropiindu-se de idealul parapo- 
nisitului lui Alecsandri „de a face din toţi românii funcţionari 
ai statului” (XI, p. 193). 

În seria abordărilor sale critice, rezumă expresiv lipsa de 
autoritate a administraţiei: „Azi, (Vodă — n.n.) porunceşte câi- 
nelui, câinele pisicei, pisica şoarecelui, iar şoarecele de coadă 
îşi atârnă porunca (X, 22). De asemenea, dezavuează forma- 
lismul şi paralelismul unor instituții ale administraţiei de stat, 
faptul că activitatea unora (prefecturi, subprefecturi) se redu- 
cea la întocmirea şi transmiterea de corespondenţă către 
primării. Din punctul său de vedere, administraţia trebuia să 
fie o ştiinţă menită să asigure „bunăstarea populației”, „să 
gândească pentru ceilalți”, „să pună în cumpănă dările comu- 
nale”, „să fie părinte al populaţiei rurale”, „să judece când 
scade populaţia, de ce scade; când dă îndărăt producția, de ce 
dă, când e un drum de făcut, pe unde să-l facă; când e o şcoală 
de înfiinţat, unde s-o aşeze cu folos” [...] „e autoritatea care, 
cu vorbă bună, poate convinge pe țăran că trebuie să aleagă de 
primar în sat pe cel mai harnic, mai de treabă şi mai cuminte 

roman; vede dacă notarul şi învățătorul ştiu carte şi dacă popa 
îşi vede de biserică ş.a.m.d.” (X, p. 26). 

Eminescu dezvăluie numeroase acte de corupție la sate, 
care tulburau încrederea țăranilor în stat şi în justiţie. Refe- 
rindu-se la corupția politică, menționează expres: falsificarea 
alegerilor prin influenţă, promisiuni, amenințări, bătăi; prote- 
jarea rudelor şi simpatizantilor politici în cazul neachitării la 
termen a dărilor către stat; scutirea acestora de muncă în fo- 
losul comunității şi de rechizitii; intervenţii pentru prevenirea 
arestării unora care au săvârşit infracțiuni; înlocuirea functio- 
narilor insubordonati ori nesiguri politic ş.a. 

Ia apărarea țăranilor, susținând necesitatea protejării şi 
sporirii averii lor, ca premise de emancipare. În acest sens 
invocă, între altele, o judecată celebră potrivit căreia „omul are 
pe atâta dreptate şi egalitate pe câtă avere are; iar cel sărac e 
totdeauna sclav şi totdeauna neegal cu cel ce stă deasupra lui” 
(X, p. 31). 

De multe ori, atitudinea sa este radicală: „Astăzi ţăranii 
au ajuns aşa încât trei-patru case trebuie să puie mână de la 
mână ca să înjghebe un plug, 5-6 ani cată să treacă până când 
vom avea alte instrumente vii de muncă, iar până atunci 
munca întreagă a natiei va fi paralizată — şi toate acestea 
pentru ce? Pentru ca un om sau doi să se îmbogăţească din 
vânzarea aceasta de viaţă şi de muncă omenească, pentru ca 
criminali de rând să trăiască în lux şi în desfătări, pe când 
soldaţii noştri mureau de goliciune şi foame pe câmpiile ninse 
ale Bulgariei, pe când ţăranii noştri lăsau care şi boi întroienite 
în drum şi-şi luau lumea-n cap” (X, p. 223). 

În mai 1882, în plină dezbatere a proiectului de modi- 
ficare a Legii tocmelilor agricole, Eminescu îi apără pe țăranii 
din Vlasca şi Ilfov, sosiți la Bucuresti pentru a cere improprie- 
tărirea pe moşiile statului, ridiculizând acuzele guverna- 
mentale de implicare a lor în „conspiraţiune”. Sătenii au fost 
respinşi la barierele capitalei de către jandarmi, bătuți, arestați, 
interogati şi intimidati, fără a se tine cont de faptul că, în 
demersul lor, au fost manipulati de politicieni. Pe fond, 
Eminescu îi avertizează pe oamenii politici că lumea satelor 
era pe cale să se revolte, nemaiputând suporta creşterea 

dărilor către stat, nedreptatile si vexatiunile de tot felul, pro- 
misiunile neonorate: 

„Au văzut o sumă de oameni împroprietăriți fără drept, 
fără să fie coborâtori de clăcaş, au auzit fägäduintele ce le 
făceau roşii pe cand imblau după deputatie, ori fi auzit citindu- 
li-se circularele Rosetti, au fost framantati de agenţi adminis- 
trativi cari, după cum mărturiseşte d. Nic. lonescu, fac propa- 
gande şi din toate astea au tras concluzia că toţi au dreptul de a 
avea pământ şi s-au pornit spre Bucureşti să ceară împlinirea 
fagaduintelor. Românul nu-i târziu la minte şi nu-l duci de nas 
numai cu vorbe [...] Ei, mări tagmă patriotică, nu cunoaşteţi 
pe român, nu l-aţi cunoscut nicicând, şi, prieteneşte vorbind, 
să vă păzească sfântul ca să-l cunoaşteţi vreodată. Rar îşi arată 
arama pe fata, dar când şi-o arată, atunci s-a sfârşit cu d-alde 
voi” (XIII, p. 115). 

Eminescu acuză consecințele negative ale schimbărilor 
guvernamentale, deosebit de frecvente la sate, subliniind că 
lipsa de continuitate în administraţie constituia nu numai o 
cauză importantă a disfunctiilor mecanismului statului, dar şi 
un risc major de insecuritate socială: 

„Cine nu ştie că îndată ce ministeriul se schimbă, de la 
comuna rurală până la populata capitalei, consiliile comunale 
se dizolvă şi se numesc primari după chipul şi asemănarea mi- 
nistrului. Administraţia? Se dizolvă consiliile judeţene, se 
schimbă prefectii şi subprefectii în acelaşi chip. Justitia? 
Urmează acelaşi exemplu. Si administrația şi justiția se 
conferă numai pro forma în numele Domnitorului; în realitate 
ele nu mai sunt ale ţării, ci ale partidului de la putere. Miile de 
funcționari de prin toate celelalte ramuri ale serviciilor publice 
toți amovibili şi la discretia guvernului, tremurând pentru exis- 
tenta lor la orice zvon de criză ministerială” ... (XI, p. 88). 

Polemic, dar şi neprovocat, Eminescu critică constant 
abuzurile şi ilegalitatile administraţiei, ale marilor proprietari, 
şi „arendăşia fanariotă”, alăturându-le efectelor dezastruoase 
ale secetei şi celorlalte greutăţi cu care se confrunta țărănimea, 
conturând o amplă şi tristă imagine a amenințărilor care afec- 
tau satul românesc. Pe fond, reproşează autorităţilor rea 
credință şi neimplicare în soluționarea problemelor ţărănimii, 

exprimate prin continuarea politicilor economice, financiare şi 
juridice defavorabile, reamintindu-le, totodată, rolul ei major 
în viata comunității: 

„Când toată suflarea românească, care direct sau indirect 
trăieşte din agricultură, căci ea alimentează totul, de la lista 
civilă începând, bugetele mari ale Ministerului de Război, 
dobânzile colosale ale anuitatilor drumurilor de fier, toate 
cheltuielile de fantazie pe care şi le permit guvernanţii noştri 
nepăsare de-a dreptul crudă, un indiferentism de neiertat [...] 
Mesajul domnesc arată o deplină nepăsare pentru soarta 
poporului ce locuieşte în această tara” (XI, p. 135). 

În acest sens, Eminescu observă că, după desființarea 
breslelor, industria locală era ca şi inexistentă, că țăranii ajun- 
seseră dependenţi de o mulțime de produse de import, pe care 
nu şi le mai puteau asigura, că negotul şi meseriile aducătoare 
de venit erau profesate de străini, că autohtonii prestau mun- 
cile cele mai grele şi prost retribuite etc. Pentru a convinge, 
apelează frecvent la date statistice comparative, invocă situații 
concrete din diferite judeţe, preia pasaje ample din stenogra- 
mele parlamentare. 

În contrast cu satul mitic românesc din vremea lui Ştefan 
cel Mare şi Sfânt şi a lui Mircea cel Bătrân, din al cărui „sâm- 
bure născător a răsărit un codrul de laur” (XI, p. 288), cel 
contemporan, al ,,ofilitilor şi parfumatilor caraghioşi”, este 
prezentat ca fiind subminat nu numai de dări către stat si 
corupție, dar şi de o mulțime de vulnerabilitati şi boli precum 
tifosul exantematic, ftizia, febra tifoidă, scarlatina, variola, 
pelagra ş.a. 

În seria cauzelor înregistrează şi insuficiența medicilor, 
ineficienta tratamentelor, alcoolismul, precaritatea alimen- 
tatiei, lipsa de igienă a locuinţelor, cămătăria, accentuând 
asupra urmărilor celor mai grave: reducerea numărului de 
căsătorii, creşterea mortalităţii, degenerarea fondului genetic — 
constatată de medici militari, migrarea populaţiei în ţările din 
jur, îndeosebi in Bulgaria şi Rusia, persistenta în mediu a unor 
nemulțumiri acute şi revolte care aveau să culmineze cu cele 

de la 1888 şi cu răscoala din 1907, pe care Eminescu o 
anticipează. 

Cu privire la fenomenul migraţiei, evocă situaţia din Do- 
brogea, după revenirea provinciei la statul român, dezvăluind 
că era generat de acțiunile discordante, agresive şi deseori 
ilegale ale noii administrații, care se purta ca şi când s-ar fi 
aflat într-o tara ocupată. Eminescu relatează fapte reale de 
corupție, abuzuri precum impunerea de taxe şi impozite 
exagerate în raport cu veniturile populaţiei, atestate de I. Ghica 
şi A.D. Xenopol, ale căror scrieri le cunoştea. Ca urmare, 
acuză „sistemul de exploatare neomenoasă care depopulează 
şi sărăceşte România întreagă”, concluzionând sententios: 

„Natura blândă şi atât de lesne guvernabilă a poporului 
nostru găseşte insuportabile sarcinile ce i le impune guvernul 
său propriu” (XI, p. 237). 

Deşi vicisitudinile cu care se confrunta satul românesc 
păreau fără sfârşit, Eminescu rămâne optimist şi tonic in 
privința sanselor de schimbare în bine: 

„Dacă n-am avea speranță că poporul românesc îşi va 
veni în fire şi va începe a distinge minciuna şi golul dema- 
gogiei de adevăr şi de ideea serioasă a unui stat bine organizat, 
am arunca condeiul pustiei, făcând opinia publică să se 
formeze prin benemerentele Nichipercea” (aluzie la N.T. 
Orăşanu, fondator al cunoscutei reviste satirice, răsplătit de 
Carol I cu o medalie pentru a-l determina să renunţe la ata- 
curile împotriva sa; XI, p. 228). 

Între modalitățile de emancipare a satelor, Eminescu 
sugerează o serie de măsuri, între care reținem: 

e o vastă activitate de reorganizare care să înceapă cu 
promovarea de legi organice, menite să „reconstituie societa- 
tea descompusă de demagogie” (consideră prioritară modifi- 
carea Legii tocmelilor agricole pentru reaşezarea relaţiilor 
dintre țărani şi marii proprietari de terenuri pe bază realistă şi 
modernă, reglementare cerută de „nevoile reale ale ţării”, 
precedată de proiecte „bine şi în amănunt gândite” — XII, p. 
420); 

e constituirea unui „guvern şi unei administrații oneste, în 
stare a aduce poporul la ideile sale de drept şi a-i reda creş- 

terea şi maniera de a vedea pe care i-o dăduse în trecut 
statornicia datinei sale juridice şi simţul său de echitate, nutrit 
de biserică şi de lege” (XIII, p. 125); 

e promovarea unor politici sociale de crutare şi creştere a 
bunăstării țărănimii; 

e crearea unui aparat administrativ competent, corect şi 
responsabil în raport cu menirea şi sarcinile pe care le avea de 
înfăptuit; 

e dezvoltarea, în mediu rural, a unui învățământ primar şi 
secundar adecvat, centrat pe nevoile sociale şi pe capacitatea 
de gândire a elevilor; 

e „păstrarea elementelor educative ale istoriei române — 
rădăcină spornică a viitorului, concomitent cu respingerea zil- 
nicelor atentate [...] asupra principiilor ce asigură dezvoltarea 
liniştită a unui popor” (XIII, p. 125); 

e „cooperarea factorilor statului, conform cu destinaţia 
lor”, pentru apropierea „de adevăratele principii ale unui regim 
constituţional” (XI, p. 88), cu accent pe implicarea suveranului 
în curmarea „lungii şi sterilei epoci de tranziție” ş.a. 

Cele mai pertinente sugestii şi recomandări le face cu 
privire la învăţământ, domeniu pe care îl cunoscuse bine în 
calitate de revizor şcolar. Eminescu respinge programele şco- 
lare excesive, bazate pe memorie, lipsite de aplicabilitate. În 
opinia sa, elevul de la ţară nu trebuia tratat ca „hamal care-şi 
încarcă memoria cu saci de coji ale unor idei străine, sub cari 
geme, ci (ca) un om care-şi exercită toate puterile proprii ale 
inteligenţei, întărindu-şi aparatul intelectual, precum un gim- 
nast îşi împuterniceşte până în gradul cel mai mare aparatul 
fizic, fie în vigoare, fie-n îndemânare” (XI, p. 244). Apreciază 
că elevii de la sate aveau nevoie de „o carte bine şi înţeles 
scrisă asupra materiilor agronomice”, adecvată scopului 
educativ general urmărit nu numai de învățământul românesc, 
dar şi de cel apusean. 

Spre a nu fi acuzat de partizanat politic şi de sentimenta- 
lism, Eminescu îşi explică tranşant şi convingător atitudinea 
adoptată fata de ţăran: „dorim din toată inima îndreptarea 
stării ţăranului şi o dorim cu toţii, căci e invederat că, rău stând 
țăranul, rău stă proprietarul, rău toată tara” (XII, p. 420). 

Eminescu şi Jan Tomas 


Dan Toma DULCIU 


Însemnările de mai jos conţin câteva lămuriri privitoare 
la prezenţa la Praga a lui Mihai Eminescu, în toamna anului 
1869. 

Pornit cu bune intenții să vindece orgoliul rănit al severu- 
lui său tată, după o aventuroasă dar ratată carieră de slujitor al 
scenei, Eminescu se arată dornic să urmeze studii academice 
într-una din capitalele de prestigiu cultural ale fostului Imperiu 
Habsburgic. 

Cum actele sale şcolare nu erau în bună regulă, tânărul de 
19 ani se vede nevoit să renunţe la visul de a fi student al 
celebrei Universităţi Carolina din capitala Boemiei. Birocratia 
ingrată şi sterilă a secretarului academic al aulicei universități 
a văduvit panoplia absolvenților de fotografia unui neobişnuit 
dar talentat student, pe nume său de poet Mihai Eminescu. 

Totuşi, „oraşul de aur” şi-a arătat generozitatea fata de 
refuzul primirii la studii a unui geniu, dăruind posterității 
chipul angelic, de o unicitate netăgăduită, surprins în atelierul 
fotografic al unui mare artist praghez — Jan Tomas — a cărui 
biografie o vom creiona mai Jos. 

Dintre cele 4 fotografii de o autenticitate indiscutabilă, 
din oglinda cărora îl aflăm pe Eminescu cel real, două sunt 
opera unor artişti cehi: Jan Tomas şi Frantz Duschek. Cât 
despre cea de a treia, semnată de unul dintre fraţii Bielig, pe 
nume Jean, judecând după nume, şi aceasta este opera unui 
artist străin. 

În perioada când Eminescu copilărea la Ipotești, la Bucu- 
reşti existau doar patru, cinci importanţi artişti fotografi: cehul 

Wilhelm Weniger, care însă s-a stabilit la Iasi, Herman Leon, 
alsacian de origine, Robert Heinrich şi doamna Wilhelmina. 

Unele voci afirmă că aceasta din urmă este una şi aceeaşi 
persoană cu Wilhelmina Priz, considerată drept primul artist 
fotograf itinerant cunoscut in Tara Românească. Oricum, 
istoria artei fotografice de pe malurile Dâmboviţei începe, 
indiscutabil, cu acest nume. Venită în Bucureşti în martie 
1843, ea trage la casele pictorului ceh Anton Khladek, aflate 
pe Podul Mogoşoaiei, în mahalaua Boteanu, deci nu ar fi ex- 
clus ca ea să fie originară din aceeaşi țară cu pictorul amintit. 

În cele cinci zile petrecute aici, artista imortalizează 
chipul soţilor Khladek (Anton şi Rebecca, născută Lazarus). 
Se crede că s-a stabilit pentru multi ani în capitala Munteniei, 
căsătorindu-se cu un anume Dorner. 

Un alt mare artist fotograf a fost vienezul Angerer, dar 
mult mai cunoscut este Carol Pop de Szatmary, considerat pri- 
mul fotograf corespondent de război din lume. Între el şi cehul 
Frantz Duschek (1830-1884) s-a născut o veritabilă rivalitate 
artistică. 

Este interesant să amintim câteva date din biografia lui 
Duschek, în al cărui atelier s-a fotografiat la Bucureşti însuşi 
Eminescu. Acest mare artist fotograf, poposit în capitala Prin- 
cipatelor în luna decembrie 1862 (era cumnat cu Angerer), 
provenea dintr-o cunoscută şi respectată familie de cărturari, 
muzicieni şi oameni politici din Cehia. 

El era descendentul familiei de muzicieni praghezi 
Duschek (Frantisek si Josefa). În casa lor (Vila Bertramka) se 
întâlneau mari artişti, aristocrații şi prieteni de familie, în 
onoarea cărora se dădeau săptămânal concerte. Se spune că 
aici ar fi poposit şi aventurierul Giovanni Giacomo Casanova. 
În casa străbunilor lui Duschek, de la Praga, a locuit însă şi 
compozitorul Wolfang Amadeus Mozart, care a terminat de 
compus capodopera sa, Don Giovanni, în anul 1787. În pre- 
zent, aici funcționează un muzeu, care poartă atât numele lui 
Mozart dar şi pe cel al soţilor Duschek. 

Aşadar, artistul fotograf Frantz Duschek-tatăl (este numit 
aşa pentru a nu se confunda cu fiul său, remarcabil mai ales 
prin creațiile realizate după 1884) s-a stabilit la Bucureşti, 

însoţit se spune de părintele său, fost ministru în guvernul 
cosmopolit al lui Kossuth. După înfrângerea Revoluţiei de la 
1848, politicianul se refugiase la... Cernauti!, fiind aşadar 
concitadin cu Eminescu. Sunt destule motive să presupunem 
că Eminescu a primit o recomandare să apeleze la unul dintre 
cele mai bune ateliere fotografice de la Praga, cel al lui Jan 
Tomas (1841-1912), că, mai târziu, în cunoştinţă de cauză, 
avea să prefere atelierul lui Duschek-tatăl, de la Bucureşti. 

Ambele fotografii făcute de artiştii cehi au devenit 
celebre, mai ales aceea realizată de Jan Tomas, răspândită în 
România şi lumea întreagă în milioane de exemplare (copertă 
de volume de poezie, manuale şcolare, tablouri, timbre şi 
opere de artă). 

Cu aceste gânduri, am poposit în aprilie 2008, la Praga, 
voind a afla mai multe despre locurile prin care a trecut Emi- 
nescu în toamna anului 1869, dar mai ales pentru a cunoaşte 
personalitatea acestui valoros artist fotograf. Evident, atelierul 
lui Jan Tomas nu mai există de mult în Piaţa Sf. Venceslas, nr. 
7, acolo ridicându-se de pe la 1910 un hotel impunător. 

Sansa a făcut însă să găsesc la colectionarii cehi 7 foto- 
grafii de epocă, purtând semnătura atelierului lui Jan Tomas. 
Ca şi în cazul celebrei fotografii de tinereţe a Poetului, 
aceleaşi caracteristici tehnice şi artistice mi-au atras atenţia 
(cartoane fine, provenind de la Viena, cu intenţia de a pune în 
evidenţă trăsăturile delicate ale chipului reprodus în fotogra- 
fie), dar lucrul cel mai important este faptul că pe unul dintre 
portrete este menţionat numărul de identificare al plăcii foto- 
grafice originare, care se păstra în atelierul artistului, astfel 
încât, peste ani şi ani, să se poată reproduce, eventual, la cere- 
rea clientului, o altă serie de fotografii. 

Acest lucru l-am întâlnit şi în cazul unor ateliere româ- 
neşti, care făceau cunoscută clienţilor această posibilitate de 
reproducere a fotografiilor, folosind clişeul etalon, păstrat în 
atelier. 

Prin urmare, este interesant să reținem că, pe lângă cele 6 
fotografii ale lui Eminescu, realizate la Praga, în anul 1869, cu 
certitudine a mai existat încă una (pentru uz intern, inclusiv 
clişeul, numerotat). Întrebarea este: unde se păstrează, în pre- 

zent, această arhivă Jan Tomas şi dacă mai există fotografia 
inițială, respectiv cliseul martor?!? 

În cursul acestei călătorii de neuitat la Praga, o altă şansă 
a făcut să o întâlnesc pe doamna dr. Veronica Miclea, care con- 
duce destinele Centrului Cultural Român din Cehia. Aceasta 
mi-a destăinuit că, în curând, centrul va găzdui lansarea unui 
nou volum de poezii eminesciene, în traducerea unui reputat 
filolog, îndrăgostit de Poet. Prin intermediul doamnei Veronica 
Miclea, am putut desluşi importante amănunte biografie referi- 
toare la Jan Tomas, care a locuit şi în România! 

Spre deosebire de alti artişti ai epocii, Jan Tomas nu a fost 
pictor fotograf, cum se afirmă adeseori, ci mai degrabă fotograf 
inventator! De subliniat faptul că atelierul său se transformase 
într-un cunoscut salon artistic, unde majoritatea celebrităților 
vremii îşi dădeau aici întâlnire. Pentru a fi fotografiate sau... 
pentru a-şi imprima vocile, pe placă de gramofon, primele înre- 
gistrări, păstrate în arhivă datând din 1889. 

Artistul provenea dintr-o familie de agricultori, fiind al 
patrulea copil din cei cinci fraţi. A studiat chimia alimentară la 
Praga, iar apoi s-a angajat la fabrica de bere din Sadova. A lu- 
crat în calitate de chimist şi la o fabrică de zahăr din Modrany. 
Fotograf portretist de mare sensibilitate, folosind în bună mă- 
sură şi tehnica retuşării, Jan Tomas a realizat portretele unor 
mari personalități ale culturii cehe. 

Potrivit documentelor de arhivă, acesta şi-a început 
activitatea în anul 1867, în Piaţa Viaceslav, pe locul unde 
fusese mai înainte atelierul lui Ambroz Stretti. Atelierul era 
amplasat inițial într-o grădină din centrul oraşului, acolo popo- 
sind actori şi cântăreţi celebri, ale căror voci le-a imprimat 
imediat după ce a cumpărat un fonograf. Datorită deteriorării 
construcției iniţiale, atelierul s-a mutat în anul 1894 în grădina 
Casei Styblo, de lângă grădinile Franciscane. 

Urmând moda vremii, el şi-a unit forțele cu alti artişti 
fotografi, astfel că, începând cu anul 1871, va colabora cu 
Vaclav Donata, apoi din 1880 cu Jan Zamecnik. După înceta- 
rea colaborării cu acesta din urmă, firma sa a trecut în posesia 
lui Vaclav Donata. De aceea, fotografiile lui Jan Tomas poartă 

pe verso denumiri diverse, corespunzător epocii în care au fost 
realizate. 

Un alt fapt, pentru care artistul este considerat o figură 
remarcabilă, este acela că a reuşit să îmbunătăţească tehnicile 
fotografice, chiar se spune că a patentat diverse moduri de pro- 
cesare a fotografiei, ameliorând metodele de prelucrare a aces- 
teia pe bază de colodiu umed. Pentru bogăţia de întâmplări de 
viață, Jan Tomas a devenit şi erou de roman biografic. 

Ca şi fotograful Duschek-tatăl, care şi-a abandonat ate- 
lierul pentru a călători în Egipt (împreună cu cumnatul său, 
Andreas Reiser), Jan Tomas a vizitat multe locuri interesante: 
a fost de două ori în America, a locuit în Italia, în România, 
vizitând Balcanii şi alte tari din restul Europei. Cercetări ulte- 
rioare ne vor arăta când s-a aflat Jan Tomas în România şi cu 
ce prilej. Să se fi întâlnit el oare, până în 1889, cu Mihai 
Eminescu? Vom afla în curând... 


H. ermeneutică 
literară şi poetică 


Eminescu — dorul fiintarii 


Paul IRUC 


Odă (in metru antic) justifică proiecția obsesivă a eului 
eminescian, chiar prin faptul că variantele cuprind o perioadă 
întinsă, de la cca 1873-1874, din perioada berlineză, până la 
varianta publicată de Titu Maiorescu în 1883 în Poesii. 

Un element fundamental, de la care poate începe analiza 
poeziei, este cel al folosirii frecvente a formelor fixe sau a 
obsesiei metrului antic. loana Em. Petrescu releva exact că, 
departe de a fi un exercițiu de virtuozitate, este „una dintre 
modalităţile luptei poeziei cu limbajul, unul dintre polii 
tensiunii dintre viziune şi limbaj, din a căror armonizare se 
naşte discursul poetic”. Folosirea formelor fixe de poezie, a 
figurilor metrice antice, dar şi oglindirea inversă, a versului 
liber, vin din obsesia formelor absolute. Ele pot fi remarcate şi 
în multitudinea variantelor mereu în căutarea invariantei. 

Ion Negoitescu recunoștea, la rândul său, că „în alt timp, 
el ar fi fost un mag al poeziei pure”. Apelul la formele poeziei 
antice era şi pentru Arthur Rimbaud o definiție a poeziei 
moderne. În scrisoarea din 15 mai 1871, Rimbaud afirmă că 
poezia modernă ar fi „poezia greacă, într-o oarecare măsură” 
şi ar presupune distantarea dintre cântec şi acţiune, armonia s- 
ar înălța dincolo de acţiune, structurand-o. 

Modernitatea textului eminescian se poate observa şi din 
modul cum este interpretată de poet specia odei. De la sensul 


! Ioana Em. Petrescu, Eminescu. Modele cosmologice si viziune 
poetică, Editura Minerva, Bucureşti, 1978, p. 218 

? Ton Negoitescu, Poezia lui Eminescu, Editura Junimea, Iasi, 1980, 
p. 25 

? Apud Jean Pierre Richard, Poezie si profunzime, Editura Univers, 
Bucuresti, 1974, p. 250 

eroic al odei pindarice şi modelul poeţilor latini, în special 
Catul şi Horaţiu, Eminescu parcurge drumul, vizibil în vari- 
ante, până la varianta publicată, în care întâlnim doar forma 
odei sau schema metrică. Trecerea de la sensul eroic, vizibil 
mai ales în Odă pentru Napoleon, la sensul elegiac al metrului 
folosit de Catul, când eroicul este înlocuit de eros, până la 
varianta ultimă, înseamnă înscrierea în limbaj a metamorfozei 
eului eminescian. 

Atât în privința structurării limbajului aferent metrului, 
cât şi în aceea a metamorfozei eului, poezia este o încifrare a 
sensului orfic, în dualitatea sa de prezență / absenţă, stare a lui 
între, ce vizează, în visul din labirint, starea originară, cea a 
arhi-scrierii-. 

Universul labirintic, care fără îndoială l-a fascinat pe 
Eminescu în timpul scriiturii, se observă mai întâi în dubla 
cuprindere ritmică. În toate cele cinci strofe, „metrul binar 
cuprinde pe cel ternar şi se află apoi cuprins de acesta din 
urmă”. În toate versurile lungi, dactilul are o poziţie centrală 
precedat de un spondeu şi urmat de un troheu, pentru ca în 
versul scurt să existe combinaţia dactil + spondeu. Este dife- 
renta dintre „Nu credeam sä-nvät a muri vreodată” şi „Singu- 
rătății” din prima strofă. 

Jocul semnificantilor creează mai întâi tensiunea spre 
centru, un ludic al melancoliei orfice, în sensul inițiatic al cer- 
cului din misterele orfice. De altfel, în manuscrise descoperim 
obsedant cercuri cu centrul definit sau roti cu spiţe. 
Concluzionând că întregul univers al cunoaşterii este un cerc, 
Eminescu scrie: „Cerc de cercuri”. 

În varianta B la Muşat si ursitorile, Eminescu scrie, sin- 
tetizând ideea cercului devenirii, pe care în Scrisoarea I il 


4 Jacques Derrida, Scriitura si diferenţa, Editura Univers, Bucuresti, 
1998, p. 223 

> Jacques Derrida, Lingvistică şi gramatologie, in Pentru o teorie a 
textului, Editura Univers, Bucuresti, 1980, p. 115 

® Titus Bărbulescu, Arta poetică eminesciană, Editura Saeculum 
1.0., Bucureşti, 1998, p. 95 

7 Mihai Eminescu, Fragmentarium, Editura Ştiinţifică si Enciclo- 
pedică, Bucuresti, 1981, p. 37 

vedea bătrânul dascăl: „Căci viata lumii e un vis al morţii / Iar 
lumea morţii este visul vieții. Sensul iniţierii este însă 
acelaşi, manifestat încă în Odă pentru Napoleon. Invocarea 
oceanului poate fi comparată cu aceea a lui Maldoror, oglinda 
sublimă a oceanului care-i evocă în tumultul său nelinistea. In 
varianta A’: „Numai cu dânsul în viață seaman avut-ai / O 
Imperator ! Napoleon îi apare poetului asemenea eroului 
absolut, figură invocată şi în darurile Demiurgului către Lu- 
ceafăr. El devine în imaginarul eminescian o figura paradig- 
matică, pentru că asemenea Demiurgului sau Magului există 
în sine, sieşi cauză şi efect: „Trist, adânc, gânditor, dar trist 
prin tine”. 

În varianta B, Eminescu trece de la persoana a doua la 
persoana întâi, de la contemplarea de sine în celălalt, la iden- 
tificarea cu acesta. Imaginea poetului se identifică cu aceea a 
eroului, conform imaginarului eminescian al dorinței unității. 
Invocându-se, poetul o face într-o oglindă narcisiacă, cuprin- 
zând dorul existenţei în sine, o „interioritate neutră” (Hugo 
Friedrich) opusă lumii exterioare, ca in Glossä. În varianta C! : 
»N’admiram nimic... Fericit ca zeii / Doară singur eu mă 
miram de mine”. 

Există o fascinatie a profunzimii în oglinda interioară. Un 
vers tutelar al întregii opere este cel din mss. 2306, 66-67, la 
Scrisoarea I: „De plânge Demiurgos doar el aude plânsu-şi”!. 
Demiurgul, străjuitor al Creaţiei, este simbolul existenţei 
interioare, oglindă a sensului interior al plângerii Universului, 
căci într-o variantă Eminescu scrie: „De plânge Universul...” 

În Odă, tema este expusă de la primul vers, iar relația 
reversibilă început — sfârşit, în planul existenţial coincide cu 
relația început — sfârşit la nivelul limbajului. De la „Nu cre- 
deam sa-nvat a muri vreodată” se ajunge la „Ca să pot muri 
liniştit, pe mine / Mie redă-mă”. Se observă, începând cu 
nivelul semnificantilor folosiți, figura cercului inițiatic; primul 


8 Idem, Opere V, Editura Saeculum I. O., Bucuresti, 2000, p. 550 

” Idem, Opere III, Ed. Saeculum-Gemina, Bucuresti, 1994, p. 116 

1 Ibidem, p. 124 

Il Idem, Opere II, Editura. Saeculum-Gemina, Bucureşti, 1994, p. 
185 

vers se încheie cu imaginea morții, iar ultimul, începând cu 
aceeaşi imagine, se încheie prin invocarea depăşirii acesteia şi 
revenirea la sine. 

În Odă, ca în mitul lui Orfeu, întâlnim necesitatea amin- 
tirii în opoziţie cu uitarea. Coborârea în Infern şi suferinţa 
până la trăirea morții „instituie puterea amintirii, eficientă şi 
plină de virtuţi, în opoziţie cu implacabilul jug al uitării”. Cel 
care uită, priveşte înapoi, în Infernul semnificat de lume, în 
acest plin de ambiguitate fu în semantismul căruia se află şi 
imaginea iubitei: „Când deodată tu mi-apăruşi în cale / Sufe- 
rintä tu, dureros de dulce”. 

Se observă reduplicarea lui fu, care nu mai primeşte co- 
notația concretă a lumii, ca în varianta B, a iubitei ca în C’ şi 
C2. Începând cu varianta D, devine o imagine a numirii 
abstracte, prin „suferință”. Interesează şi cuvântul „cale”, pe 
care Eminescu îl foloseşte întotdeauna în înţelesul grav al 
temei cunoaşterii, deosebindu-l de celelalte sinonime. 

În cadrul grupului verbal, remarcăm în prima strofă folosi- 
rea imperfectului, timpul melancoliei, după Roland Barthes!*: 
„nu credeam”, „nălţam”. În strofele următoare, semnificantii 
verbali (care trebuie intelesi ca desemnand trepte semnifica- 
tive ale initierii) sunt la perfectul simplu, timp al naratiunii, 
interioare aici, a devenirii eului, iar apoi la prezentul chinuitor 
al metamorfozei, incheindu-se prin imperative dramatice ale 
dorinței purificării. Este trecerea de la „răsărişi” şi „băui” la 
„aud”, „mă vaiet”, „mă topesc” şi „piară”, „vino”, „redă-mă”. 

Sensul interiorizării labirintice, al asumării inițierii prin 
moarte este vizibil în chiar obsesia folosirii pronumelui de 
persoana întâi. De la includerea pronumelui subiect, începând 
cu primul vers, Eminescu scrie în cadrul grupului verbal sau 


'2 Reynal Sorel, Orfeu si orfismul, Editura Teora, Bucuresti, col. 
Universitas, 1998, p. 31 

13 Mihai Eminescu, Opere I, Editura Vestala, Alutus, Bucureşti, 
1994, p. 199 

"4 Roland Barthes, Fragmente dintr-un discurs îndrăgostit, în 
Romanul scriiturii, Editura Univers, Bucureşti, 1987, p. 242: „Imperfectul 
e timpul fascinării: totul pare viu şi în acelaşi timp, nemişcat: prezență 
imperfectă, moarte imperfectă; nici uitare, nici înviere” (s.n.) 

nominal: „manta-mi”, „ochii mei”, „cale-mi”, „focul meu”, „al 
meu propriu vis”, „al meu propriu rug”, „mă vaiet”, „mă 
topesc”, „piară-mi ochii”, pentru a sintetiza în „pe mine / Mie 
redă-mă!” Pronumele de persoana întâi este în întregime 
declinat, la toate cazurile, ceea ce are semnificația absolutizării 
eului, cuprins şi lingvistic în metamorfoză. 

Cercul ritualic, labirintul în care este căutat centrul mân- 
tuirii în fiintare este recognoscibil şi în trecerea de la un eu 
inclus în formele verbale, începând cu „nu credeam” până la 
exorcizarea din finalul poeziei: „Ca să pot muri liniştit pe 
mine / Mie redă-mă !” Se ajunge de la un eu ascuns la un eu 
aparent exteriorizat, când, de fapt, el exprimă sensul profun- 
zimii: „pe mine”, „mie” şi „mă” din „redă-mă”. 

Infinirea eului este însă sesizabilă în dorul fiintarii orfice 
şi prin altă relație între primul şi ultimul vers: folosirea 
infinitivului „a muri”: „să-nvăţ a muri” — „ca să pot muri”. 
Aşa cum se observă, nu este vorba de moarte în sensul său 
curent, ceea ce poate servi doar lecturii inocente, ci în sensul 
inițiatic, profund orfic. Poate fi înțeles ca Nirvana sau dorința 
„chaosului” originar, ca în cazul Luceafărului, sinonim ,,li- 
niştii eterne”, din Scrisoarea 1. 

În confruntarea dintre persoanele întâi, a doua şi a treia 
din text, observăm în relaţia semnificant — semnificat o dorință 
a transpunerii într-o persoană întâi neutră, căci revenirea către 
sine înseamnă, ca la Platon, o oglindire in amv. În el se 
înscrie eidos şi starea de paradeigma, cele pe care, în 
labirintul interior le constituie ca ritm al devenirii noul şi 
eternul Orfeu. 

Résumé 


Ode en metre antique est une des poésies de synthése de la 
lyrique d’Eminescu. Elle peut être interprétée comme un manque 
de l’être, donc elle a un profond caractere ontologique. Le passage 
du héros de Ode pour Napoléon à l’eros des variantes B et C et 
puis au tu neutre de la variante finale implique une métamorphose 
du moi. 

L’idée de la mort est, en réalité, un acte d’initiation, en tant 
que manque du retour orphique chez soi, tout comme la substance 
d'avov de Platon. 


Dumnezeu şi om, un exerciţiu hermeneutic 


Puiu IONIȚĂ 


Poezia Dumnezeu şi om aparţine perioadei berlineze şi a 
fost finalizată în 1873, dar o primă versiune, Christ, datează 
încă din decembrie 1869'. Drumul de la prima variantă (40 de 
versuri) la cea de-a doua (56 de versuri) constă în extinderi, 
modificări şi renuntari succesive care alcătuiesc o diagramă a 
evoluţiei poetului în plan liric şi conceptual din cea mai 
fecundă etapă a creaţiei sale, respectiv anii de studenție. 

Cercetarea eminoscologică s-a aplecat mai rar asupra 
acestui text, iar atunci când a făcut-o s-a dovedit tributară unei 
prejudecăţi cu care critica noastră literară operează în mod 
curent şi care e cât se poate de păgubitoare. Este vorba despre 
separarea religiei de poezie sau de tratarea religiozitatii ca o 
temă între altele — o tară a conştiinţei moderne, împotriva 
căreia Eminescu însuşi luptă din răsputeri, alături de întreg 
romantismul. Dacă sentimentul divinului este consubstantial 
omului guvernându-i întreaga activitate spirituală şi materială 
(o demonstrează toţi cei care au studiat fenomenul sacrului, de 
la Schleiermacher până la Rudolf Otto şi Mircea Eliade), 
atunci raportul omului cu transcendenta nu trebuie căutat la 
periferia culturii, ci chiar în inima ei. A nu înțelege că trăirea 
religioasă este sinonimă cu trăirea poetică înseamnă a nu avea 
organ pentru universal. 

Problema religiozitatii lui Eminescu, uneori ignorată, 
alteori supralicitată, îşi poate găsi în poezia Dumnezeu şi om 
anumite puncte de sprijin, însă valabilitatea lor decurge din 
felul în care este evaluată relația religie-cultură sau religie- 


l! M. Eminescu, Opere, vol. V, Editura Saeculum I. O., Bucuresti, 
2000, p. 162-165. 

literatură. Un indiciu important în acest sens ne-ar putea oferi 
R. Wellek şi A. Warren, care sesizează unitatea dintre poezie 
şi religie şi chiar preeminenta religiei fata de poezie: „Religia 
este un mister mai mare; poezia, un mister mai mic. Mitul 
religios reprezintă fundamentarea pe scară largă a metaforei 
poetice'”. La fel gândesc Hegel, care arată că, la nivelul for- 
mei, arta se poate deosebi de religie, dar la nivelul continutu- 
lui, ea „se află pe unul şi acelaşi teren cu religia” şi că obiectul 
filosofiei nu poate fi altul decât cel al religiei şi al artei, adică 
Dumnezeu, Kant, pentru care cea mai veche formă de poezie 
este religia insdsi* sau Heidegger, care afirmă că menirea 
poetului este aceea de a numi sacrul (Der Dichter nennt das 
Heilige) şi multi alţii”. În ceea ce-l priveşte pe Eminescu, 
chiar şi titlul ales de el, analizabil sub diverse aspecte ( poetic, 
filosofic, teologic, antropologic), relevă o viziune asupra lumii 
în care rolul religiei este determinant. Formula „Dumnezeu şi 
om” e totodată antiteză poetică, antinomie transfigurată, dog- 
mă teologală, paradox al credinţei, ecuație a existenţei univer- 
sale. Ea sugerează atât taina hristologică (dubla natură — 
divină şi umană — a lui Hristos), cât şi — prin accentul pus pe 
primul termen — primordialitatea sacrului fata de profan, de- 
pendenta umanului de divin. 

Fara a ne propune o elucidare a pozitiei lui Eminescu fata 
de creştinism, trebuie să observăm că există două aspecte ale 
acestei chestiuni. Pe de o parte, ideea creştinismului sau a re- 
ligiei în general este tratată predominant rațional şi pragmatic 


2 R. Wellek, A. Warren, Teoria literaturii, trad. de Rodica Tiniş, 
studiu introductiv şi note de Sorin Alexandrescu, Editura pentru Literatură 
Universală, Bucureşti, 1967, p. 254. 

3 Friedrich Hegel, Prelegeri de estetică, vol. I, trad. de D.D. Roşca, 
Editura Academiei, Bucureşti, 1966, p. 108. 

11. Kant, Religia în limitele raţiunii, trad. de C. Rădulescu-Motru, 
Editura Agora, Iasi, 1992, p. 81 

$ M. Heidegger, Postfață la „Ce este metafizica? ”, în volumul 
Repere pe drumul gândirii, trad. şi note de Thomas Kleininger şi Gabriel 
Liiceanu, Editura Politică, Bucureşti, 1988, p. 289. 

ê A se vedea, în acest sens, Puiu Ioniță, Poezia de inspiraţie mistică 
în literatura română, teză de doctorat, Universitatea „Al. I. Cuza”, Iaşi, 
2006, capitolul Poezia şi sacrul. 

în legătură cu tematica istorică, socială sau politică (cu pre- 
cădere în publicistică şi in Fragmentarium), religia fiind 
invocată adesea ca factor de echilibru social ori ca o garanţie a 
moralității şi, mai rar, sub influenţa ideilor revoluţionare care 
circulau în presa vremii sau a cursurilor de economie politică 
pe care le frecventa, ca instrument al claselor dominante 
pentru a controla şi exploata masele (idee voltairiană utilizată 
intens de propaganda comunistă în întreaga Europă, începând 
cu anul 1848). Pe de alta parte, reflectia filosofică şi meditaţia 
poetică asupra problemei religioase se regăsesc sub aceeaşi 
cupolă a cunoaşterii şi a näzuintei către absolut. Această 
preocupare, pe care o întâlnim frecvent în poezie şi uneori în 
Fragmentarium, este expresia acelei nelinişti metafizice care 
absoarbe conceptul în metaforă şi transformă poezia în rugă- 
ciune. Ea este partea vizibilă, explicită a religiozitatii poetului, 
la care se adaugă o parte mai greu de sesizat, implicită, camu- 
flată în imagini şi simboluri, dar care este mult mai amplă şi 
mai consistentă. 

Am văzut poemul Dumnezeu şi om ca un exerciţiu „her- 
meneutic”, întrucât am recunoscut aici un scenariu prin care 
erau puse la lucru conceptele fundamentale ale disciplinei 
fondate de Schleiermacher: înțelegerea şi preintelegerea 
(Verstândnis / Vorverstândnis), sensul (Sinn), fiinţa (Sein), 
trăirea (Erlebnis), adevărul (Wahrheit). Dincolo de aceste con- 
cepte, pe care poetul le foloseşte intuitiv, am văzut o evoluţie 
interioară a subiectului cunoscător şi interferența lui cu 
obiectul, o „situare afectivă” în raport cu transcendentul pur. 
În plus, demersul poetic şi totodată reflexiv realizat aici este 
hermeneutic întrucât are o finalitate ontologică, întrebarea 
ultimă fiind întrebarea după sensul ființei în genere. În sfârşit, 
poetul nu vrea înţelegerea doar pentru sine, ci doreşte să 
împărtăşească şi altora adevărul ființei, să îl explice, să îl 
vestească (numele de „hermeneutică” vine de la verbul gre- 
cesc hermeneuein, care înseamnă, printre altele, şi „a vesti”). 

Poemul este construit ca un sistem de antiteze pline de 
semnificaţii. Antitezei din titlu îi corespunde o antiteză struc- 
turală, care face ca prima parte, alcătuită din douăsprezece 
strofe, să se opună celor două strofe ale părţii secunde. În 

prima parte avem un tablou al pruncului ceresc născut într-o 
lume ostilă, o icoană (conform sensului său originar, ikonos 
este imaginea unui prototip divin) a întrupării, a coborârii 
Dumnezeirii la umilitoarea condiție umană: „Te-am văzut 
născut pe paie, fata mică şi urâtă,/ Tu, Christoase, -o hieroglifa 
stai cu fruntea amarata,/ Tu, Mario, stai tăcută, teapana, cu 
ochii reci!” Prin contrast, în penultima strofă a poeziei ni se 
înfăţişează un Christ înconjurat de onoruri regale: „Azi artistul 
te concepe ca pe-un rege-n tronul său”. În versiunea Christ, 
impresia de bunăstare şi de lumească mărire este mai puterni- 
că: „Paiul criptei azi e d-aur, eşti scăldat în mir ş-oleu/ Mama 
ta e o regină, nu femeia cea săracă”. 

Instinctul hermeneutic al lui Eminescu se vădeşte pe mai 
multe planuri. Punctul de plecare îl reprezintă un fapt originar 
— naşterea lui lisus, relatată în Evanghelie. Acest fapt, istoric şi 
religios totodată, este interpretat în două moduri, care gene- 
rează la rândul lor două paradigme, respectiv două tipuri de 
realizare estetică diferite: o artă a trecutului, primitivă ca for- 
mă, dar incandescenta prin conținut, căci este iluminată de 
credință, şi o artă a prezentului, remarcabilă prin virtuozitate şi 
eleganță, însă lipsită de substanță, deoarece artistul şi-a pierdut 
credința. 

Cum în intervalul în care stăruia asupra versiunii Christ 
în vederea prefacerii ei în Dumnezeu şi om poetul elabora în 
paralel şi Epigonii (o artă poetică structurată de asemenea pe 
antiteza trecut/prezent, în care literatura înaintaşilor se dove- 
dea superioară literaturii contemporanilor tocmai prin faptul că 
era animată de credință), se pune firesc întrebarea dacă trebuie 
să înţelegem credinţa în sens teologic sau numai ca metaforă a 
unui ataşament profund şi exclusiv față de lumea poeziei. 
Dintre multele răspunsuri posibile care ar confirma ceea ce 
textul însuşi lasă a se înţelege, preferăm răspunsul hermeneu- 
ticii. 

Schleiermacher a întemeiat hermeneutica pentru a inter- 
preta Biblia, direcția inaugurată de el fiind cunoscută drept 


TM. Eminescu, Opere, vol. V, Editura Saeculum I. O., Bucuresti, 
1998, p. 191. 

una „teologică”. De altfel, mulţi dintre cei care au contribuit la 
dezvoltarea hermeneuticii aveau studii de teologie (Schleier- 
macher, Dilthey, Heidegger, Bultmann şi chiar Hegel, care, 
fără a fi propriu-zis hermeneut, a furnizat hermeneuticii idei 
importante). Chiar şi atunci când nu sunt teologi, hermeneutii 
insistă asupra legăturii strânse dintre artă, filozofie şi religie în 
procesul cunoaşterii. Gadamer, de pildă, observă că numai în 
cultura europeană a apărut, la un moment dat, distincţia dintre 
discursul poetic şi cel religios, lucru nefiresc şi indezirabil: 
„Mi se pare, cu toate acestea, lipsit de sens să construim o 
opoziţie între artă şi religie, ba chiar şi numai între discursul 
poetic şi cel religios, şi mai ales să îndepărtăm de orice preten- 
tie de adevăr ceea ce arta spune individului. În orice mărturie 
artistică este vestit ceva, este cunoscut şi recunoscut ceva”. Îl 
mai putem invoca aici şi pe Paul Ricceur, gânditor preocupat 
deopotrivă de poetică şi teologie, autor al mai multor cărți de 
hermeneutică, între care şi una intitulată Cum să înțelegem 
Biblia?, unde se vorbeşte despre sensul alegoric al Bibliei 
impus de calitatea sa de text revelat. În sfârşit, nu-l putem uita 
pe Mircea Eliade, care a apelat la hermeneutică pentru a inter- 
preta imensul material cules în calitate de istoric al religiilor. 
Pentru el, hermeneutica este „căutarea sensului”, a semnifica- 
tiilor ascunse, bineînţeles religioase, pe care un fapt istoric le-a 
avut de-a lungul timpului”. Către sfârşitul vieţii, Eliade a mărtu- 
risit că obiectivul său ca istoric al religiilor a fost să-i înțeleagă 
pe cei care cred si să înţeleagă credinţa ca fenomen”. 

Cu aceste precizări, devine evident că atunci când herme- 
neutica vorbeşte despre sens, ființă, sacru, adevăr, transcen- 
denta, revelaţie sau credinţă, înţelesul avut în vedere este cel 
originar, adică teologic. De altfel, hermeneutica a arătat că nu 
există fapte religioase sau poetice distincte, ci că există numai 
fenomene originare în sânul cărora sacrul şi poeticul se con- 
fundă. 


8 H, G. Gadamer, Actualitatea frumosului, trad. de Val Panaitescu, 
Editura Polirom, Iaşi, 2000, p. 142. 

” M. Eliade, Încercarea labirintului, trad. şi note de Doina Cornea, 
Editura Dacia, Cluj-Napoca, 1990, p. 111-117. 

19 M. Eliade, op. cit, p. 115. 

Să vedem însă ce spune poemul nostru cu privire la 
congruenta dintre actul estetic şi cel religios! 

Spiritualitatea creştină îi apare poetului încă de la început 
ca sinteză a culturii (reprezentată prin metafora „cărții”) a că- 
rei calitate de tezaur spiritual este dată de vechime (cartea e 
„veche”, literele ei, „bătrâne”) şi de autenticitate (paginile 
„unse” poartă urmele interacțiunii ei cu viata). Aerul de aus- 
teritate medievală care învăluie cartea este străbătut de suflul 
„gândirii oarbe”, imagine ce sugerează caracterul nonrational 
al cunoaşterii ultime. Cultura este esența istoriei, iar religia se 
situează pe treapta cea mai înaltă a culturii — Christ este 
„leroglifa” de pe ultima pagină, simbol al adevărului absolut, 
maxima concentrare de semnificaţii într-un minimum de for- 
mă. Ştim că Eminescu a dorit mereu, cu o ardoare mistică, să 
descifreze semnul (,numärul”, „litera”, „ieroglifa”, „runa”) 
care ascunde taina adevărului absolut. Este interesant de 
observat că adevărul este — atât în opera de imaginaţie, cât şi 
în cea de reflecţie filosofică — întotdeauna transcendent şi la el 
nu se poate accede cu mijloace raționale, ci pe calea visului, a 
imaginaţiei, a trăirii sau a extazului mistic. 

Eminescu nu era un credincios practicant şi la tema creş- 
tină el nu a ajuns venind dinspre vreun mediu religios ori 
teologic, ci dinspre cultură. Mai întâi Viena şi apoi Berlinul i- 
au stimulat în asemenea măsură gândirea şi imaginaţia, încât 
toate marile sale proiecte lirice s-au născut aici. Probabil că de 
multe ori cursurile de filosofie ori lecturile din marii gânditori 
redeşteptau în el fiorul metafizic ce-i atinsese sufletul cândva 
în copilărie, în momentele de taină şi adoratie ale marilor 
ritualuri de peste an. Rosa Del Conte înţelege „credinţa” poe- 
tului drept „pietas”, adică „fidelitate față de poezia gesturilor 
rituale, față de sugestivitatea unor atmosfere de umbră 
punctată de lumini, fata de chemarea melodică a psalmodiilor, 
cadentelor, răsunetelor de clopot, cărora le-a răspuns — în 
zilele îndepărtate ale copilăriei — o tresărire profundă şi inde- 
finibilă a inimii sale ce se simțea într-un tainic unison cu 
emoția religioasă — făcută din durere, remuşcare, invocare, 

nădejde — a unui întreg neam”. E posibil aşadar ca pro- 
blemele tulburătoare ale metafizicii occidentale şi, de fapt, 
toate marile teme ale culturii de care spiritul sau insatiabil lua 
cunoştinţă să-i fi trezit credința ancestrală ce stăruia în 
adâncurile ființei lui iluminând tainic toate valorile ethosului 
românesc. Se poate ca grația maiestuoasă a impunătoarelor 
catedrale gotice să-l fi purtat cu duioşie către simplitatea 
pioasă a bisericutelor noastre din lemn, către sinceritatea pri- 
mitivă şi, tocmai de aceea, covârşitoare a unui sentiment reli- 
gios autentic şi vital. Că aşa stau lucrurile se poate deduce şi 
din rezonanța livrescă, occidentală a termenilor-cheie ai cresti- 
nismului — „Christ”, „Isus”, „Maria” — preferaţi de poet in 
locul celor de nuanță ortodoxă şi românească — „Hristos”, 
„Lisus”, „Maica Domnului”. Deşi pleacă de la tiparul occiden- 
tal al unui subiect de importanță universală, poetul îi dă un 
conţinut autohton. 

Romantismul relansase dezbaterea cu privire la esența 
creştină a culturii europene (putem reaminti de impactul avut 
în epocă de texte precum Die Christenheit oder Europa de 
Novalis sau Le Genie du christianisme de Chateaubriand), 
care se amplificase din cauza adversarilor creştinismului ce 
doreau o Europă laică. (Tocmai unii dintre aceştia furnizează 
argumente în favoarea ideii creştine atotcuprinzătoare — 
Nietzsche tuna, de exemplu, în Antihristul, împotriva filozofiei 
germane care ar fi o afacere a „teologilor”, succesul lui Kant 
nefiind decât „un succes de teolog”!?). Eminescu are propria 
lui opinie în această chestiune, iar poezia Dumnezeu si om o 
reflectă şi o explică în acelaşi timp. Meditatia sa asupra 
credinței creştine are loc într-o Europă Occidentală marcată de 
frământări politice, dar deopotrivă de prosperitate economică 
şi elevaţie culturală. Insufletit de un sentiment antimodern 
deloc surprinzător la un romantic, poetul relevă o legătură 
paradoxală între creație şi credinţă, cele două teme care se 


Rosa Del Conte, Eminscu sau despre Absolut, ediţie îngrijită, tra- 
ducere şi prefață de Marian Papahagi, cuvânt înainte de Zoe Dumitrescu- 
Buşulenga, postfață de Mircea Eliade, Editura Dacia, Cluj, 1990, p. 103. 

12 Fr. Nietzsche, Antihristul, traducere de George Rareş, Editura Eta, 
Cluj, 1991, p. 11-13. 

încrucişează in poem: o formă artistică mai putin izbutita tra- 
dează o cotă înaltă a credinței, adică a conţinutului, respectiv a 
trăirii şi a inspiraţiei, cum se întâmplă în cazul artei vechi 
(„Era vremi acelea, Doamne, când gravura grosolană/ Ajuta 
numai al minţii zbor de foc cutezător.../ Pe când mâna-ncă 
copilă pe-ochiul sânt şi arzător/ Nu putea să-l înțeleagă, să-l 
imite în icoană”), în timp ce o expresie rafinată, cum e cea a 
artei contemporane, ascunde un vid spiritual şi, prin urmare, 
absența mesajului (,,Azi artistul te concepe ca pe-un rege-n 
tronul säu/ Însă inima-i desartä mâna-i fină n-o urmează.../ De 
a veacului suflare a lui inimă e trează/ şi în ochiul lui cuminte 
tu eşti om — nu Dumnezeu”). 

Printr-o ingenioasă combinaţie de metonimii şi antiteze, 
poetul face trimitere la un principiu fundamental al concepției 
romantice — progresul material determină declinul spiritual, de 
unde şi nevoia întoarcerii către origini, către matca primor- 
dială. Cu toate că şi „mâna” (metonimie a meşteşugului), şi 
„ochiul” (metonimie a inspiraţiei) sunt parti ale aceluiaşi corp, 
ele nu se pot armoniza. „leri”, mestesugul nu putea tine ritmul 
unei inspiratii navalnice, „azi”, opera nu mai e decât mestesug. 
Poetul nu constată doar o stare de fapt, ci îi găseşte şi cauza: 
„inima”, sediul metonimic al credinţei şi al iubirii, e „deşartă”. 
Artistul modern, „treaz de-a veacului suflare” (aluzie la ideile 
rationaliste şi pozitiviste ale secolului al XIX-lea), nu mai 
trăieşte actul estetic şi aceasta se întâmplă din cauză că nu mai 
crede în nimic (aşa sună şi explicaţia din Epigonii). Necredinta 
duce la infirmitate spirituală şi la sterilitate artistică. lată de ce 
devine arta contemporană un simplu exercițiu mecanic, o 
rutină lipsită de orice suport ontologic. 

La persoana sacră a lui Hristos poetul se raportează prin 
credință şi doar credința este cu adevărat creatoare. Au fost 
epoci când credinţa a fost pusă în discuţie şi ridiculizată (în 
iluminism, de exemplu), însă în romantism ea devine o con- 
ditie a actului estetic. Instrumentul prin care artistul creează 
este iubirea. Credinţa naşte iubirea, iar iubirea dă aripi credin- 
tei. Faptul de a crede, care la un moment dat devine sinonim 
cu faptul de a iubi, generează o stare de creaţie permanentă, 
explicabilă prin aceea că individul care iubeşte devine solidar 

cu lumea si cu Cosmosul. În a sa Stiinta nouă, Giambattista 
Vico subliniază rolul afectului în procesul de creaţie, deduc- 
tibil din înclinația către concret, din solidaritatea cu natura: 
„Oamenii însă, in ignoranta lor grosolană, creau prin puterea 
unei închipuiri pătrunse de concret; fiind ea însăşi concretă 
(...) această închipuire crea cu o uimitoare înălțare spre su- 
blim, într-atâta încât tulbura până la extrem pe aceia chiar 
care, închipuind lucrurile, le şi creau”'*. Gânditorul italian se 
referă la oamenii primitivi şi la imaginarul mitic, însă roman- 
ticii germani cred cu sinceritate că „tot ceea ce ne imaginăm e 
real”, 

Două strofe ale unei variante intermediare eliminate fi- 
nalmente din Dumnezeu şi om sunt dovada că poetul înțelegea 
creația ca o formă a iubirii: „Asta-i tot Isuse dulce — pus pe 
cruce pentru lume?/ Asta-i tot — frunte de rege, cu cununa cea 
de spini?/ Ieri ai fost steaua de aur a-mpäratilor crestini/ Azi în 
gura lor profană nu mai eşti de cât un nume.// O, zdrobită e 
coroana care secoli o märirä/ Trebuie-n purpura şi aur, tu 
Christoase să te-mbraci/ Dacă vrei multimei grele — s-o dom- 
neşti sau ca să-i placi/ Azi numai-ntr-a artei lucruri — nu 
te-adora — ci te-admiră”. Receptorul operei de artă nu percepe 
în ea decât ceea ce a pus artistul — o „admiră” fără să o 
„adore”, aşadar fără să o iubească. Opera este moartă fiindcă 
autorul ei nu mai urmează modelul divin, adică nu pune la 
temelia ei jertfirea de sine iubitoare. Christ nu trebuie să fie 
pentru artist o formă goală, ci o prezenţă vie, ca şi Tatăl, care 
spune despre sine: „Eu sunt Cel ce sunt”. El este cel care 
creează şi recreează continuu, opera sa fiind însăşi viaţa, fapt 
simbolizat de euharistie. În universul simbolic al creştinis- 
mului, Hristos este creatorul absolut. Toposul umilintei, care 
îşi află in figura lui Hristos cea mai înaltă realizare ”, stă la 


13 Giambattista Vico, Stiinta nouă, trad. de Nina Façon, Editura 
Univers, Bucureşti, 1972, p. 232. 

14 Albert Béguin, Sufletul romantic şi visul, traducere şi prefaţă de 
Dumitru Țepeneag, postfață de Mircea Martin, Editura Univers, 1998, p. 
119. 

15 În imagologia biblică, de la un Yahve atotputernic si înfricoşător 
se trece la un Dumnezeu umil, devenit Fiu al Omului, începând cu Jsaia 

temelia întregii literaturi creştine. Fiul însuşi al lui Dumnezeu, 
cel coborât să răscumpere şi să restaureze lumea, se infati- 
şează ca un amestec de gloria şi humilitas cucerind inimile 
celor slabi şi näpästuiti. Prin disprețul fata de tot ce este ma- 
terial şi printr-o asceză a Cuvântului potrivit căreia supremul 
act creator este creaţia de sine, fiul tâmplarului din Nazaret 
devine modelul secret (deşi nu întotdeauna conştientizat) al 
poeţilor şi, de fapt al tuturor creatorilor. Eminescu recurge la 
interogatii retorice şi la antiteze pentru a sugera acea măreție a 
umilintei de factură sublimă ce se degajă din persoana divino- 
umană a lui Christ: „În tavernă?...-n umilință s-a născut dar 
adevărul?/ Şi în faşe d-înjosire e-nfăşat eternul rege?/ Din 
durerea unui secol, din martiriul lumii-ntrege/ Răsări o stea de 
pace luminând lumea şi cerul...” 

Despre rolul sensibilităţii în actul interpretării vorbeşte 
hermeneutica în mod curent. Heidegger, de pildă, arată că în- 
telegerea sensului fiinţei de către om în calitatea sa de Dasein 
este condiţionată de situarea afectivă (un „existenţial funda- 
mental”) care „deschide” Dasein-ul către ființă, iar aceasta 
deschidere este una „originară”. Cele trei dimensiuni ale 
Dasein-ului — 1) ontică, prin existenţa sa, Dasein-ul are o re- 
latie cu ființa; 2) ontologică, Dasein-ul este cel care înţelege 
ființa; 3) ontic-ontologică, înțelegând ființa, Dasein-ul se 
înțelege pe sine însuşi şi înţelege toate celelalte fiintari care nu 
sunt Dasein — sunt determinate de situarea afectivă. Prin ea 
Dasein-ul „este remis acelei fiinţe pe care el o are de împlinit 
existând” si tot prin ea se realizează cunoaşterea. 

În mod paradoxal, imaginile poetice ale textului în dis- 
cutie nu încifrează mesajul, ci tocmai încearcă să-l decripteze, 
să-l facă inteligibil. Cu alte cuvinte, discursul devine „herme- 
neutic”. lată un ultim exemplu: „Fi-va oare dezlegarea celora 


53: „Crescut-a înaintea Lui ca o odraslă şi ca o rădăcină în pământ uscat; 
nu avea nici chip, nici frumuseţe ca să ne uităm la el şi nici o înfăţişare , ca 
să ne fie drag. Dispretuit era şi cel din urmă dintre oameni; om al durerilor 
şi cunoscător al suferinţei, unul înaintea căruia să-ți acoperi fata, disprețuit 
şi nebăgat în seamă”. 

19 Martin Heidegger, Fiinţă şi timp, trad. de Gabriel Liiceanu si 
Cătălin Cioabă, Editura Humanitas, Bucureşti, 2003, p. 185. 

nedezlegate?/ Fi-va visul omenirei grămădit într-o fiinta?/ Fi- 
va braţul care şterge-a omenimei neputinta,/ Ori izvorul cel de 
taină a luminii-adevărate?” Ca un veritabil hermeneut, poetul 
încearcă să tălmăcească litera Evangheliei, la care se rapor- 
tează intertextual. Codul care impune regula interpretării este, 
evident, cel al Bibliei. Poetul recurge la alegoreză pentru a 
detecta sensul ascuns, acelaşi, al artei şi al religiei. Alegoreza 
se dezvăluie ca punct de întâlnire între artă şi religie, ca mo- 
dalitate de interpretare prin care semnificația operei de artă 
absoarbe sensul sacru, originar. Alegoreza se dovedeşte un in- 
strument indispensabil pentru hermeneutică, întrucât „codifică 
adevăratul mecanism al oricărei interpretări”. 

Calitatea hermeneutică a poemului eminescian decurge 
însă, în cele din urmă, din importanţa pe care o dobândeşte 
conceptul de adevăr la nivelul întregului. Ştim că orice demers 
hermeneutic are ca scop adevărul, fie că e vorba de sensul 
unui text, al existenței sau al ființei în genere, după cum orice 
cunoaştere tinde finalmente către adevăr. Definind hermene- 
utica drept „artă a înțelegerii”, Schleiermacher vrea să facă din 
ea o cale a aflării adevărului intrinsec al textului. Si, cum 
textul la care el aplică principiile noii ştiinţe este cel al Bibliei, 
adevărul este întruchipat de Duhul Sfânt, adevăratul ei autor. 
Toţi hermeneutii importanţi spun că miza înţelegerii unui text 
este adevărul, însă Heidegger pare a fi cel mai convingător. 
Pentru el hermeneutica este înțelegere şi vestire a sensului fiin- 
tei, iar acest sens este adevărul: „Fiinţa este transcendens-ul 
pur şi Simplu. Transcendenta fiinţei Dasein-ului este una 
privilegiată, în măsura în care în ea rezidă posibilitatea şi 
necesitatea celei mai radicale individuatii. Orice deschidere de 
ființă ca transcendens este cunoaştere transcendentala. Adeva- 
rul fenomenologic (starea de deschidere a fiinţei) este veritas 
transcendentalis”*. Tot în jurul conceptului de adevăr este 
construită şi teoria „hermeneuticii creatoare” a lui Mircea 


17 Stefan Afloroaei, Dorinţa interpretului de a fi liber de metodă, în 
„Hermeneia”, nr. 4, Iasi, 2003, p. 25. 

15 Martin Heidegger, Fiinţă şi timp, trad. de Gabriel Liiceanu şi 
Cătălin Cioabă, Editura Humanitas, Bucureşti, 2003, p. 49. 

Eliade (hermeneutica nu este o metodă ştiinţifică seacă, o 
simplă abilitate intelectuală, ci o activitate spirituală profund 
angajantă, care produce o transformare atât în hermeneut, cât 
şi în cititor’) şi ideea unei hermeneutici reflexive, ontologice 
şi edificatoare a lui Paul Ricour, conform căruia, la baza her- 
meneuticii stă „chestiunea fundamentală a raportului între sens 
şi sine, între inteligibilitatea sensului şi reflexivitatea sinelui”. 

Într-un mod asemănător tânjeşte după adevăr şi Emi- 
nescu. Fie că e vorba de cunoaştere discursivă, fie că e vorba 
de cunoaştere poetică, adevărul — transcendent, imuabil si 
etern — este, în fond, Absolutul. Este forţa care ne salvează din 
mundaneitate, instanța obiectivă care ne smulge din indivi- 
dualitatea şi subiectivismul nostru: „În sfârşit — cugetă poetul 
în manuscrise — , adevărul e stăpânul nostru, nu noi stăpânii 
adevărului'”!. Apoi, ajungând la nivelul maxim de abstracti- 
zare, conchide: Gott und Wahrheit sind identisch”. În poezie, 
ținta supremă este de asemenea adevărul, lucru lesne de ob- 
servat în toate artele sale poetice, care par să-şi concentreze 
mesajul în întrebarea „Unde voi găsi cuvântul/ Ce exprimă 
adevărul?”. Poezia Dumnezeu si om, scrisă la vârsta începutu- 
rilor literare, când poetul simțea imperios nevoia de a se defini 
în plan estetic, reia echivalenta adevarul=Dumnezeu, formulă 
ce sintetizează crezul său artistic. 

În concluzie, putem spune că, în viziunea lui Eminescu, 
arta exprimă adevărul, care este etern inefabil şi transcendent, 
adică echivalent cu Absolutul divin. Crezul său artistic este 
totodată şi credință, sentiment religios, iar aspirația spre ab- 
solut este, în fapt, näzuinta către unire mistică. Astfel ni se 
revelează şi semnificaţia titlului, care stabileşte cei doi poli 
între care arta şi religia apar ca relație, ca una şi aceeaşi relație. 
Eminescu a înţeles ceea ce hermeneutica a susținut dintot- 
deauna, şi anume, că, de la un punct încolo arta devine religie, 


1 Mircea Eliade, op. cit., p. 113-114. 

% P, Ricœur, Eseuri de hermeneutică, trad. de Vasile Tonoiu, 
Editura Humanitas, 1995, p. 24. 

21 M. Eminescu , Opera esenţială, p. 196. 

22 Ibidem, p. 203. 

sau, cum spune Gadamer, că „arta îşi realizează propria posi- 


+ 9923 


bilitate extremă nu ca artă, ci ca religie”^. 

Résumé 


La poésie Dieu et l’homme est une méditation sur le senti- 
ment de la foi entendu comme une condition pour l’inspiration. A 
l’aide de l’allégorèse, le poète utilise un véritable scénario 
herméneutique pour décoder le message évangélique. La rencontre 
entre la foi chrétienne et l’art est la personne divino-humaine de 
Christ, symbole pour la création permanente de l’amour comme 
sacrifice de soi et modèle pour le créateur absolu. M. Eminescu 
affirme clairement l’idée romantique sur l’art qui, dans sa forme 
supérieure, devient religion. 


Despre inconştientul eminescian 
şi o viziune a morții 


Rodica MARIAN 


Inconstientul are, în filosofia blagiană a culturii, un inte- 
les diferit faţă de acela statuat la filosofii anteriori, Hartmann, 
Kant, Leibnitz, Feud, Jung, fiind decantat şi delimitat prin 
elementele care-l opun conştientului. Printre elementele distin- 
ctive sunt, desigur, trăsăturile prioritare ce incumbă întemeierii 
categoriilor abisal-stilistice, al căror prim filosof Lucian Blaga 
se consideră a fi el însuşi. Categoriile abisal-stilistice aparţin 
„în primul rând inconştientului (şi numai prin personanta 
conştiinţei)”, ele „scapă” de obicei luciditatii creatorului şi 
funcția lor stilistică este diferentiatoare. Blaga trasează de fapt 
în Trilogia culturii premisele opoziției dintre categoriile con- 
ştiinţei şi categoriile abisale sau stilistice. Categoriile conşti- 
intei au, la Blaga, un caracter universal, canonic ori ecumenic 
şi tind să-şi păstreze constanta structurală. În schimb, catego- 
riile inconştientului au ca principale caracteristici: individuali- 
tatea, variabilitatea, permutabilitatea şi „istovirea prin reali- 
zările plăsmuite”. Cel mai interesant element din viziunea lui 
Blaga este personanta, care este o particularitate atribuită in- 
constientului, insusire „graţie căreia inconştientul răzbate cu 
structurile, cu undele şi cu conținuturile sale, până sub bolțile 
conştiinţei”. 

Inconştientul eminescian este de fapt perceput de Blaga 
ca o personanta ce se manifestă în chip închegat şi accentuat, 
în însuşi procesul creaţiei. Procesul personantei este adăugat 


' Lucian Blaga, Orizont si stil, in Trilogia culturii, Fundatia Regala 
pentru Literatura si Arta, Bucuresti, 1944, p. 44. 

celui numit sublimare în psihanaliză (în cadrul raportului 
constient-inconstient), dar spre deosebire de sublimare în care 
se deghizează un conţinut, în procesul personantei continu- 
turile inconştiente ce apar în conştiinţă nu sunt deghizate, ele 
străbat la nivelul conştiinţei şi se manifestă, cum spune filo- 
zoful Blaga, în artă si în felul de a simţi al creatorului. In 
concluzie, participarea complexă a personantei în procesul 
creației eminesciene se poate contura — fapt care se cuvine 
apoi aprofundat — cam în felul următorului citat din acelaşi 
filosof Blaga: „Un adânc proces, organic-românesc, a izbucnit 
din «tărâmul celălalt», grație substanţei spirituale a poetului în 
primul rând, dar nu în mică măsură şi datorită unor înrâuriri 
străine, care, reduse la ultima expresie, însemnau de fapt un 
stăruitor apel la el însuşi”. 

Se poate pune totuşi problema, din această perspectivă, 
dacă putem rafina distincția între cele două procese, şi anume 
între conştient (personanta) şi inconştient, pe de o parte, iar, pe 
de altă parte, între acestea şi imaginaţia creatoare. Cu atât mai 
mult cu cât ne putem gândi la o atitudine filozofică reafirmată 
recent de marele lingvist Eugeniu Coşeriu potrivit căreia ar 
exista o unitate universală a imaginației umane, însă limba nu 
este niciodată în întregime suficientă pentru a valorifica 
contribuţiile intuitive, şi atunci imaginaţia recurge la invenții 
analogice şi mai ales dizanalogice (în teoria blagiană a meta- 
forei revelatorii) în creaţiile poetice. 

Diferenţa conştient — inconştient în viziunea descrisă mai 
sus dinspre filosofia blagiană a stilului este foarte clară. La 
nivelul categoriilor conştiinţei se manifestă tendința de univer- 
salitate, dar însăşi componenta imaginaţiei ce poate fi numită 
compensativă ori analogică, se manifestă (cred) în filosofia 
coşeriană a limbajului, mai degrabă la nivelul conştiinţei, fie 
că e vorba de nivelul sensului textual, fie că se instituie încă la 
nivelul semnificației limbii. Altfel spus, în cazul unui exemplu 
foarte discutat, cum ar fi forma nearticulatä lună din celebrul 
vers „Peste vârfuri trece lună” nu am adoptat cunoscuta şi 
răspândita explicaţie a efectului stilistic/poetic prin abaterea de 


? Lucian Blaga, Spaţiul mioritic, ed. cit., p. 323. 

la norma limbii comune, ci m-am alăturat concepției lui Eugen 
Coşeriu privind teoria limbajului poetic ca plenitudine func- 
tionalä a limbajului. După cum însuşi marele lingvist arată, 
teoria identităţii dintre limbaj şi poezie este o idee filosofică cu 
îndelungată tradiție europeană, mai neclară la Aristotel, 
limpezită apoi la G. Vico, în La scienza nouva, aprofundată de 
B. Croce şi de Heidegger. Din perspectivă coşeriană, se poate 
spune astfel că limba lui Eminescu este „limba română pur şi 
simplu, nimic altceva”, iar stilistica care consideră stilul unui 
autor o selecţie şi o deviere fata de uzul comun este „cu totul 
inoperantă””. 

Aşadar, nearticularea şi efectele ei poetice extraordinare 
în acest vers, care fac sens — cum se spune —, cred că nu mai 
putem s-o numim abatere, ci mai curând plenitudine a limbii 
române, întrucât în limbajul poetic trăieşte însăşi limba ro- 
mână posibilă, „cea care îşi realizează integral disponibilitatile 
«native», latente în structura sa. Eminescu încalcă regulile 
limbii române în funcţiune la acea dată spre a face mai vădită 
întreaga ei putere, dându-i spaţiu să respire şi să crească în 
voie, să se bucure de propria-i alcătuire”. În acest caz, lună 
din versul eminescian valorifică latentele limbii române 
într-un mod care ar putea fi asemuit cu inconştientul care 
pătrunde până sub zările conştiinţei, adică străbate din latent în 
plăsmuire, cum ar zice Blaga, precum face personanta, păs- 
trând din caracteristicile acesteia trăsătura de individualitate. 
De altfel, în lirica eminesciană s-au mai pus în evidență 
destule exemple de această factură, nearticularea producând 
aceleaşi efecte stilistice majore. 

Pentru ce însemnă moarte în viziunea eminesciană am 
ales această variantă a uneia dintre cele şapte versiuni ale 
poemului „Mai am un singur dor”: Când voi muri s-aud / 
Cântare de bucium / Să uit al vieţii crud / Şi repede zbucium // 


? Eugen Coseriu, Limbajul poetic, în Prelegeri şi conferinţe, Iaşi, 
1994, p. 159. 

“Ton Coja, Glose filologice. Peste vârfuri trece lund..., în „Caietele 
Mihai Eminescu” VI, Editura Eminescu, Bucureşti, 1985, p. 172. 

Si-un dulce glas de corn / Ş-o undă nebună / Spre tine-am să 
mă-ntorn / Lumină de lună. 

Moartea, în viziunea lui Eminescu, are un înţeles com- 
plex, decantat în cartea mea Luna şi sunetul cornului. Meta- 
fore obsedante la Eminescu, într-un întreg capitol, carte in 
care tratam pe larg şi legătura între dorul de moarte, lună şi 
sunetul cornului. După părerea mea, acea coloratură proprie a 
farmecului dureros romantic, este, la Eminescu, mai mult 
decât o nuanţă a romantitatii, chiar particulară. $i aceasta vine 
din înţelegerea diferită a misterului morţii, mai întâi ca o de- 
terminantă stilistică inconştientă, concludent integrată matricei 
stilistice româneşti, de care vorbeşte Blaga, aparţinând, cred, 
în bună măsură, categoriei stilistice blagiene (categorie de ori- 
entare) numită ,,simtamantul destinului”. Cea mai însemnată 
aprehensiune a morții, astfel înțeleasă, ca o adâncă izbucnire 
din inconştient, este răsfrângerea unei credințe filosofice 
diferite de arealul schopenhauerian, şi el tributar, după cum se 
ştie, Upanişadelor indice. Dar, aşa cum s-a spus”, la filosoful 
german moartea semnifică „Neantul”, „Nirvana”, pe când la 
Eminescu moartea este totul, idee genială presimtita şi expri- 
mată intuitiv in prima tinereţe: ,,Viata-i cuibul morții — moar- 
tea e sămânţa vieţii nouă” sau însemnarea ulterioară: „Căci 
Moartea-i laboratorul unei vieţi eterne”, gânduri mai profunde 
ca semnificaţie decât versurile emblematice din Mureşanu, 
mai adesea citate: „Și azi îndrept aceleaşi crude-ntrebäri la 
soarte/ Si-asamän întreolaltă viață si cu moarte”*. Trebuie să 
adaug aici câteva versuri din Rime alegorice, reluând obsesiv 
ideea vieții şi a morţii sub cupola eternității a ceea ce rămâne, 
dincolo de trecerea ființei: „Moarte şi viata, foaie cu două 
fete:/ Căci moartea e izvorul de vieţe, Iar viata este râul ce se- 
nfundă/ În regiunea nepătrunsei cete./ Femeia goală, cufun- 
dată-n perne,/ Frumuseţea ei privirilor aşterne;/ Nu crede, tu, 
că moare vreodată,/ Căci e umbra unei vieți eterne” (s. n.). 


3 George Munteanu, Eminescu si eminescianismul, Editura Minerva, 
Bucuresti, 1987, p. 121. 

€ Vezi si comentariile prilejuite de aceste exemple la George 
Munteanu, op. cit., p. 118. 

Din această voluptate a morţii, absolut deloc plutonică, 
prezentă în Mai am un singur dor, Peste vârfuri şi încă în 
multe alte texte poetice eminesciene (precum în altele nu este 
exclus, la nivelul expresiei poetice, şi un sens subiacent tragic, 
coexistând ca un fel de contrabalans, venit dinspre sursele ro- 
mantismului german), decurg şi alte trăsături ale spiritului şi 
simtirii eminesciene, cum ar fi seninätatea, confinä cu un 
anume sentiment de indiferență — dacă nu chiar de dispreţ — 
față de lumea institutionalizata’ şi a valorilor ei de eficiență. 
Există, cum am mai remarcat şi altă dată, o temă constantă a 
operei eminesciene, un fel de absență din viata — implicit din 
gândul zbuciumat al morţii, absenţă care transpare — marcată 
semantic — în textele poetice. Ceea ce nu înseamnă că nu 
există şi un filon „trăirist” în lirica eminesciană, în care sfâr- 
şitul existenței poate fi perceput sfâşietor, doar că acesta nu 
poate fi absolutizat. 

În construcția lirismului eminescian se poate reliefa, cel 
mai adesea, o anume tensiune între două moduri de gândire, 
puse implicit într-un fel de context dramatic al opozitiilor, 
tratate poetic ca dezbateri nuantate de concepţii. Este cazul 
poemului de tinereţe Mortua est! (exemplu pe care-l cred chiar 
revelator), în care se confruntă credinţa şi necredinta in viata 
de dincolo. Cele două filoane ideatice se structurează expresiv 
în cele două parti distincte ale poemului, dar accentul final, 
atingând blasfemia („De e sens într-asta, e-ntors si ateu,/ Pe 
palida-ti frunte nu-i scris Dumnezeu”) nu este de fapt cheagul 
ideatic major, întrucât în text există un mise en abyme 
revelator: „Și moartea ta n-o plang, ci mai fericesc/ O rază 
fugită din chaos lumesc”. Constiinta poetului privind cele 
două atitudini în fata morții răzbate la nivelul semantic al 
textului, exact în felul în care se desfăşoară pe parcursul 
poemului, respectiv dinspre bine spre rău, dinspre încredere 
spre revoltă: „Dar poate...o! capu-mi pustiu cu furtune,/ 
Gândirile-mi rele sugrum’ cele bune”. 


7 Dispretul față de lume este un leit-motiv al biografiilor emines- 
ciene, dar el este adesea racolat de superbia romantică. 

Descrierea feerică a lumii de dincolo, din prima parte a 
poemului, unde se găsesc şi cele mai frumoase versuri ale 
liricii româneşti („Când torsul s-aude l-al vrăjilor caier/ 
Argint e pe ape şi aur în aer”) este superioară părţii revoltat- 
negatoare, ca o nouă şi concentrată artă poetică, după cum s-a 
demonstrat. „Moartea este astfel înălțarea spre o lume vrăjită, 
mirifica [...], o lume din care esenţa angoasanta a sfârşitului a 
dispărut [...] Constatăm deci verticalitate, transcendenta, lumi- 
nozitate, armonie muzicală într-o atmosferă de întemeiere 
magică a universului, ca biruintä asupra destinului şi a mor- 
tii”. Concluziile de mai sus sunt pertinente din punctul de 
vedere al semanticii textului, nu numai în logica paradoxală a 
poeziei moderne, cum subliniază insistent autoarele, ci şi în 
reflectarea credinței ancestrale în nemurirea sufletului, ca o 
coordonată a creației eminesciene, despre care un text manu- 
scris eminescian vorbeşte expresis verbis’. 

Ceea ce se impune a fi subliniat pentru sufletele desprin- 
se de contingent ori care trăiesc viaţa într-un con de evanes- 
centa, fiind cuprinse de propensiuni ce prevestesc o existență 
nematerială, cum este cazul poeţilor în speță, este chiar senti- 
mentul unei prefigurate morți, ca stare de grație. Acesta apare 
nu numai în dulcele dor de moarte eminescian, ci şi la un poet 
mult diferit, ca Arghezi. Sentimentul cu totul nesfasietor al 
morții este poetic asociat cu plenitudinea iubirii, conturând o 
mângâietoare şi neînteleasä stare de contopire cu înălțimile: 
„Niciodată toamna nu fu mai frumoasă/ Sufletului nostru 
bucuros de moarte.//... Păsările negre suie în apus,/ Ca frunza 
bolnavă-a carpenului sur/ Ce se desfrunzese, scuturând în sus/ 
Foile,-n azur.// Cine vrea să plângă, cine să jelească/ Vie sa 
asculte-ndemnul neinteles,/ Si cu ochii-n facla plopilor ce- 
rească/ Să-şi ingropape umbra-n umbra lor, in şes”. 


8 Ileana Oancea, Liliane Tasmovski de Ryck, Mortua est! si oxi- 
moronul de identitate ca figură textuală, în in AUI, secţiunea III e. 
Lingvistica, tomurile XLIX-L, 2003-2004, ,,Studia linguistica et philolo- 
gica in honorem D. Irimia”, p. 417-418. 

” Mihai Eminescu, Nemurirea sufletului şi a formei individuale, în 
idem, Opera esențială, Craiova, 1992, p. 175-176. 

„O, moartea-i un secol cu sori înflorit / Când viata-i un 
basmu pustiu şi urât” este un exemplu al aspiratiei spre 
neființă la Eminescu, dar această opțiune, absolutizată de unii 
comentatori, nu este antinomic ireductibilă fata de efluviile 
vitaliste ale iubirii, unde, in fond, bucuriile nu pot anihila 
tristețea intrinsecă a vieţii: „Floare-albastră! floare-albas- 
tră!.../ Totuşi este trist în lume! “ 

Dispariţia fără de urmă în stingerea eternă din ultimul 
vers al Rugăciunii unui dac, care-i reţine atenția lui Emil 
Cioran în înțelesul ei de “chemare a morţii”, pare să indri- 
tuiască definirea unui Eminescu care se înalță din interiorul 
morţii şi din dedesuptul vieţii!”. Cu atât mai mult cu cât 
această invocatie a morţii este alăturată de imaginea oamenilor 
ca „vise-ntrupate gonind după vise”. Sunt oare aceste efecte 
urmări ale unei viziuni în care prevalează inconsistenta eului, 
acesta nefiind privit şi valorizat ca întruchipând absolutul 
omenesc? 

Constantin Brâncuşi spunea foarte frumos: „Cine nu iese 
din eu, n-ajunge absolutul şi nu descifrează nici viaţa”. Versul 
eminescian care îmi pare că ar concentra această stare 
neeuropeanä — opusă concepţiei despre eul dominat de con- 
ştiinţa personalității — este „de mă uitam răpit pe mine însumi” 
din postuma ,,O’ntelepciune, ai aripi de ceară”, care semnifică 
senina uitare de sine, integrarea eului în univers, mai ales în 
natură. Luna şi sunetul de corn ori de bucium sunt simboluri 
ale integrării în totul universal al naturii, marcând amândouă, 
uneori nuantat, experienţele liminale ale momentului de grație 
în care fiinţa se uneşte cu moartea, ca o aspirație a sufletului 
nemângâiet spre indulcirea cu dor de moarte. Desigur nu este 
vorba de restrictiva condiţie socială a eului, ci de entitatea 
culturală umană care priveşte identitatea în conexiune intimă 
cu fotul lumii, concepție în cadrul căreia moartea nu este o 
sfâşiere, nici o zguduitoare despărțire, ci un nou început, pri- 
mit cu sentimentul continuității. Existenţa cu multe dintre cele 
ale ei se prelungeşte prin trecerea pragului şi nu se spulberă, 


10 Emil Cioran, Mihail Eminesco, în „Apostrof” anul XII, nr. 11 
(138), 2001, p. 13. 


HERMENEUTICĂ LITERARĂ ŞI POETICĂ 157 


precum argumenta şi filosoful Mircea Vulcănescu, evocând 
mentalitatea ancestrală românească asupra trecerii înspre altă 
lume, cea de dincolo de viata pământească. Limba română 
însăşi este expresivă în denumirea existenței reale, prin 
insistenta determinare lumea aceasta, iar celălalt tărâm este 
adesea numit lumea de dincolo, cealaltă lume, dar tot lume, 
adică tot viata. 

Un alt filosof interbelic, pe nedrept trecut într-un con de 
umbră în jumătatea de secol care a trecut, Mircea Florian”’, 
întrevedea şi el, pentru ultima perioadă a creației eminesciene, 
înfăţişarea morţii ca o putere creatoare. Îmi pare necesar să 
adaug că la Eminescu, moartea generatoare de viata, şi în 
acelaşi timp, himerică, inexistentă ca „moarte” („moartea în- 
săşi e-o părere”), este deosebită de ideea morții ca neființă, ca 
accedere la Nirvana, cum în mod aproape constant este inte- 
leasă de Schopenhauer. (În alte contexte poetice, acest sens al 
morţii este conotat cu aspiraţia spre împăcarea luminoasă şi 
eliberatoare, cum se poate vedea în dorul de eterna pace, în 
setea liniştii eterne). 


Résumé 


L’article se concentre sur l’acception que le philosophe 
Lucian Blaga donne a l’inconscient, et en particulier sur la 
categorie complexe de ce que Blaga appelle „personnance”, en tant 
que facteur actif dans le processus de la création du poète 
Eminescu. On fait ressortir de la sorte le sens serein du passage 
dans la mort, analysé et discuté dans différents contextes poétiques, 
comme une relation établie entre l’inconscient, entendu comme 
une consistance de l’âme roumaine, et le contenu du processus de 
la personnance, par laquelle l’inconscient arrive près de la con- 
science du créateur. 


il : . ai . i N Pe 
Mircea Florian, Gândirea lui Eminescu, în „Noua revistă 


română”, 1914, nr. 5. 


„ Variantele” infidele 


Adrian VOICA 


Cu privire la postuma Stelele ’n cer (1879) persistă nu- 
meroase neclaritati. Ele tin atât de atitudinea primilor editori 
(V.G. Morţun, Nerva Hodos, Ilarie Chendi, Ion Scurtu) fata de 
textul apărut în revista „Fântâna Blanduziei” din august 1889, 
cât şi de atribuirea denumirii de „variante” celor patru frag- 
mente aflate în vecinătate în manuscrisul 2276, 142. 

Cu obstinatia spiritului sintetizator, Perpessicius ne oferă 
în monumentala ediție consacrată operei eminesciene un 
rezumat al problemei, de la care vom porni şi noi, ceva mai 
edificati în cercetarea de fata: 


„Se află (Stelele "n cer, n.n.) într-un singur manuscris 2276, 
142, orânduit pe 3 coloane, începând de la dreapta spre stânga, 
ultima fiind cea din mijloc, ordine frecventă în manuscrisele lui 
Eminescu şi care explică eroarea lui Scurtu, care a socotit co- 
loana din mijloc drept a 2-a. 

Stelele ’n cer ridică o problemă în materie de titlu. Morţun 
mărturiseşte că a dat poeziei, ce nu avea, titlul după primul vers. 
A existat aşadar o copie pentru «Fântâna Blanduziei». Făcută 
chiar de Eminescu? Şi când? Ce e sigur, cu unicul manuscris în 
fata [...], este că forma ultimă (a doua) a primului vers, notată cu 
aceeaşi unealtă, cerneală şi acelaşi condeiu, un minut după, este 
«Stele pe cer» şi că normal ar fi ca titlul acesta, asa cum e la 
Hodoş, şi Chendi, când, după ce adoptă această ultimă formă, se 
opresc la jumătatea drumului. Căci dacă iau de bună forma 
suprapusă, pe primul vers, tot aşa trebuie să procedeze şi la cele- 
lalte, ceea ce nu e cazul. 

Scurtu ştia, desigur, toate acestea, şi totuşi, el acceptă, com- 
pletând-o, versiunea din «Fântâna Blanduziei». La fel şi G. 
Ibrăileanu, Constantin Botez etc. Acelaşi drum îl urmăm şi noi. 
Mai puţin pentru motivul că forma primă, aceea acceptată, e 

superioară celei din urmă, cât pentru acel procent de incertitudine 
în legătură cu copia ce va fi fost comunicată «Fântânei Blan- 
duziei». 

Să mai notăm, de asemeni (cf. facsimilului) că originalul nu 
prezintă un contur ajurat al strofelor, aşa cum se publică de 
obicei. Poate că n-ar strica să atragem totodată atenţia asupra 
inegalitatii grafiilor pe una şi aceeaşi pagină. Stiloul e mai putin 
personal de cum era penita. E mai uniform. Scrisul de pe vremuri 
exprima mai bine variațiile psihologice câte însoțeau elaborarea 


4 »l 
unul text. 


Prin urmare, în actul säu editorial Perpessicius tine cont 
de varianta Scurtu, argumentul cel mai convingätor (dar nesu- 
bliniat expres) fiind acela cä textul respectiv a fost preferat si 
de G. Ibrăileanu, profund cunoscător şi interpret al liricii emi- 
nesciene: 


STELELE ’N CER 


l. „Stelele 'n cer —vV— 4la 
Il. De-asupra mărilor væv áw 6/b 
IN. Ard depărtărilor, 1 wâw 6b 
IV. Până ce pier. 14 Ala 
V. După un semn în Alc 
VI. Clătind catargele, v2 váw 61d 
VII. Tremură lârgele Jy áw 6/d 
VIII. Vase de lemn. îl Alc 
IX. Nişte cetăți 14 Ale 
X. Plutind pe mérile v2 vw ©f 
XI. Şi miscätoärele www 6/f 
XII. Pustietäti ww Ale 
XIII. Stol de cocori 14 Alg 
XIV. Apuca 'ntinsele v2vâw 6/h 


lor Perpessicius, in vol. M. Eminescu, Opere, vol. V, editie critica 
îngrijită de Perpessicius, Editura Sæculum I.O., Bucuresti, 2000, p. 398. 


160 STUDII EMINESCOLOGICE 


XV. Şi necuprinsele www 6/h 
XVI. Drumuri de nori, 1,4 4/9 
XVII. Sboară ce pot 14 Ali 
XVIII. Şi-a lor intrécere v2 váw œi 
XIX. Vecinică trécere — Íw áw 6/j 
XX. Asta e tot... 1,4 Ali 
XXI. Floare de crâng, 1,4 4/k 
XXII. Astfel viétile iy vw en 
XXIII. Sitinerétile wv4w 6/| 
XXIV. Trec şi se stâng, 1,4 A/k 
XXV. Orice noroc Iyá 4/m 
XXVI. Şi 'ntinde-aripele v2vâw 6/n 
XXVII. Gonit de clipele v2 vw 6/n 
XXVIII. Stării pe loc, 14 Alm 
XXIX. Până nu mor, 1, 3y 4lo 
XXX.  Pleacă-te fngere Tv áw 6/p 
XXXI. La trista-mi plângere v2v áw 6/p 
XXXII. Plină de-amor. 1,4 4lo 
XXXIII. Nu e păcat 14 Air 
XXXIV. Ca să se lépede www 6/s 
XXXV. Clipa cea repede 1y vâw 6/s 
XXXVI. Ce ni s-a dat?” ? vw Alr 


Stelele ’n cer este o meditaţie despre trecere. Totul se 
dovedeşte a fi perisabil, declanşând neliniştea existențială, 
încât ultima strofă, cu semnul de întrebare pe care-l conţine, 
presupune, sub formă interogativă, reinterpretarea adagiului 
horatian ,,carpe diem”. La rândul lor, comparatiile alese, cu 
„catargele” ce se pierd in larg, cu sugestii venind dinspre 


? M. Eminescu, Opere, vol. IV, ediţie critică îngrijită de Perpessicius, 
Editura Saeculum I.O., Bucuresti, 1998, p. 378-379. 

Dintre sute de catarge sau construcțiile stilistice „mişcătoa- 
rele / Pustietăţi” atât de pregnant sugestive în Luceafărul, nu 
conferă acestei poezii o certă originalitate în privinţa fondului. 
Pe de altă parte, prezenţa elementului erotic este greu de ad- 
mis. E drept ca îngerul — cuvânt pronunțat adesea în cuprinsul 
poeziilor de dragoste — este chemat să reţină „trista-mi plân- 
gere / Plină de-amor” a poetului — dar ea poate echivala cu 
dragostea sa de viaţă sau cu revolta sublimată împotriva pro- 
priei condiţii. Ca şi pronumele „ni” din ultima strofă, care nu 
se referă explicit la perechea de îndrăgostiţi, ci la destinul 
tuturor: „Nu e păcat / Ca să se lepede / Clipa cea repede / ce ni 
s-a dat?” Încercând să dea consistenţă unei idei prin recurgerea 
la elemente concrete, Eminescu realizează o poezie în care 
sentimentul erotic poate fi cel mult bănuit. În schimb, pesi- 
mismul poate fi remarcat, apărând însă într-o formă atenuată, 
deoarece, percepând tragismul condiției umane, poetul crede 
că trebuie să existe şi o soluție pentru această nedreptate 
funciară. 

Dacă nu este originală prin fond, Stelele ’n cer se impune 
atenției prin originalitatea formei, determinată mai ales de 
considerente prozodice. Poezia de fata se numără printre acele 
exerciții prozodice menite să pună în lumină celule ritmice 
specifice versificatiei greco-latine, dar care puteau fi translate 
spre cea românească. Scrisă in 1879, Stelele ’n cer face parte 
din aceeaşi categorie cu Ochiul tău iubit, a cărei elaborare se- 
ntinde pe o durată mai mare de timp, deşi este începută tot în 
acest an. Dacă în Ochiul tău iubit Eminescu exersa o strofă în 
care ultimul vers urma să coincidă ca un amfimacru (-v-), in 
Stelele ’n cer el ambitioneaza ca versurile 1 şi 4 din fiecare 
strofă să exprime prozodic un coriamb (-vv-). Tentativa aceasta 
nu-i reuşeşte pe deplin, deoarece în strofele 3 şi 9 ultimul vers 
nu admite două accente de intensitate pentru a genera un 
coriamb. Mai mult, în strofa 3, ultimul vers este construit 
dintr-un singur cuvânt: „Pustietăţi”. Si, după cum bine se ştie, 
substantivul neputând avea decât un singur accent de inten- 


3 Pentru detalii, vezi Adrian Voica, Exerciţii ritmice, în vol. Reverii 
sub tei, Editura Floare albastră, Bucureşti, 2006, p. 138-162. 

sitate, coriambul (-w-) vizat de autor devine un simplu peon 
IV (ww-). Iar în ultima strofă, chiar dacă versul 4 este alcătuit 
dintr-o sintagmă („Ce ni s-a dat?”), primul cuvânt (cu sensul 
de „care”) nu permite accentuarea suplimentară. El contribuie 
astfel la crearea unei celule ritmice monoaccentuate, mai 
precis tot a unui peon IV (vw-). 

Discutia despre realitățile ritmice ale celor 9 strofe din 
Stelele ’n cer este imperios necesară, fiindcă lămureşte mai 
bine raportul dintre această poezie şi „variantele” sale notate 
ca atare de Perpessicius, dar numite „exerciţii colaterale”?, 
când, de fapt, ele formează un corpus independent, păstrând 
doar parţial caracteristicile prozodice ale strofei anterior anali- 
zate. Intervine simultan şi grija poetului pentru calitatea rime- 
lor, astfel încât cele corespunzând versurilor mediane din 
catrene să fie totdeauna dactilice. Păstrând simetria, versurile 
1 şi 4 din fiecare strofă vor avea în structura lor o rimă mascu- 
lină. 

Faptul că atât în Stelele ’n cer cat şi în „variantele” sale 
tiparul strofic evidențiază similitudini în privinţa lungimii 
versurilor (conform algoritmului 4/6/6/4), precum şi apropie- 
rea lor în cadrul aceluiaşi manuscris l-au determinat pe marele 
editor să le considere consubstantiale, deşi aflate inerent în 
stadii diferite de realizare artistică. 

Referitor la calitatea rimelor, dar mai ales la numeroa- 
sele elemente noi ce tin de fond dar netransmise versiunii din 
„Fântâna Blanduziei”, Perpessicius se dovedeşte mai putin 
preocupat. El reţine caracterul de laborator al „variantelor”, 
precum şi interesul constant al poetului pentru problemele 
ritmului. 


„Să spunem, în treacăt — afirmă editorul —, că repetițiile sunt 
fatale, în astfel de pagini de atelier, că multe strofe sunt de fapt 
variantele altora, dar că ni s-a părut mai sugestivă imaginea 
aceasta, netrucată, de laborator, în locul unei sistematizări exage- 
rate a materialului. 

Bogăția aceasta, obsesivă, de ritmuri, cu notația schemei si 
însuşi tiparul metric al poeziei Stelele 'n cer (s.n.) amintesc de 


4M. Eminescu, O., vol. V, p. 399. 

poetul care a practicat toate ritmurile şi a consacrat pe unele din 
cele mai dificile, cele de obârşie greco-latinä”.” 


Acestea sunt consideratiile preliminare ce însoțesc vari- 
anta A.2276, 137°: 


XXI. 
XXII. 


5 Loc. cit. 


» “VV- 
VVV-V- 
VVV-V- 
-VV- 


Floare de teiu 

Ca şi un înger bland 
Te-ai arătat tăcând 
Ochilor mei -vv- 


Floare de lan 

De-atunci te văd venind 
Şi blândă surâzând 

An după an 


Floare de lac 

De-atunci cu-amar şi chin 
Eu sufăr doru 'n sân 
Sufăr şi tac 


Floarea lui Crist! 
De-atunci gândesc mereu 
Şi nici nu ştiu ce vreu 
Pururea trist 


Flori de cireş 
Cine te-a pus cumva 
Plutind în calea mea 
Dulce să ieşi 


Flori de mormânt 
În taina serilor 


(-w- 
VVV-V- 
VVV-V- 
-VV-) 


-VV- 
vvV-V - 
vvv- V- 
4la 


-VV= 
V- Va V- 
V-V VV- 
-VV= 


-VV= 
V> WV- V- 
V-V -V- 
-VV= 


-VV= 
V- V- V- 
V- -V V- 
-VV= 


-VV= 
-WV- V- 
V- V-V- 
-VV= 


-VV= 
V-V -VV 


$ Citatele vor fi date după această ediție, p. 399-405. 


4la 
6/b 
6/b 


Alc 
6/d 
6/d 
Alc 


Ale 
6/f 
6/f 
Ale 


4/9 
6/h 
6/h 
4/9 


Ali 
6/j 
6/j 
Ali 


4/k 
6/| 

XXIII. Eu dau durerilor V- V-wV 6/l 

XXIV. Aripi de-avânt -VV- 4/k 
XXV. Floare de crin -VV- 4/m 
XXVI. Dragă supune-te -vV V-VV 6/n 
XXVII.  Dulcilor sunete -vV -VV 6/n 
XXVIII. Dulci care vin” - W- 4/m 


După cum se poate observa, apropierile de continut din- 
tre Stelele 'n cer şi aceasta „variantă” notată de Perpessicius 
A.2276, 137 lipsesc cu desăvârşire. Poezia începe cu versul 
„Floare de teiu” — ceea ce sugerează că ne aflăm în fata unei 
poezii erotice. După cum s-a remarcat”, teiul este emblema 
sentimentelor sale pentru Veronica Micle, iar poeziile în care 
apare acesta contin în filigran figura şi spiritul iubitei. Mai 
mult, versurile II-IV şi XVII-XX amintesc de Atât de fra- 
gedă..., pe când cele numerotate IX-XII au tonalitatea ase- 
mănătoare celor din Lacul. Nici vorbă de meditaţie cu substrat 
filosofic. Din moment ce apartenența celor două poezii 
(Stelele ’n cer şi 4.2276, 137) la aceeaşi specie lirică nu este 
nicidecum o certitudine, este greu să considerăm al doilea text 
ca variantă a celui dintâi. 

Un alt element care diferenţiază elocvent poeziile men- 
tionate este primul vers din fiecare strofă conţinând ,,variatiuni 
pe tema florilor”, cum spune Perpessicius. Într-adevăr, însu- 
mate — deoarece fiecare evocă (şi invocă) numele unei flori — 
ele dau impresia de buchet, dar unul care include practici 
ritualice de esenţă creştină. Pe de altă parte, „Floare de lan”, 
„Floare de lac”, „Flori de cireş”, precum şi „Floarea lui Crist” 
şi „Flori de mormânt” au în strofă valoarea unor anacruze 
lirice, oarecum independente de conţinutul propriu-zis al 
strofei. Ideea ar fi că iubita este asemeni unei flori nepretuite 
care atrage asupra ei frumuseţea celorlalte. În acelaşi timp, tot 
ce se leagă de prezenţa ei are conotaţii adânci, de natură sacră, 
veşnice precum Crist şi mormântul. 

În ce priveşte forma, A.2276, 137 se impune mai ales 
prin latura ei prozodică. Observăm, mai întâi, că versurile 1 


7 Adrian Voica, op. cit., p. 7-34. 

şi 4 ale fiecărei strofe corespund unui coriamb (-vv-), conform 
notatiei poetului, — realitate care nu necesită nicidecum detalii 
suplimentare. În schimb, schema vvv-v-, cu două accente, pe 
silabele 4 şi 6, trebuie fragmentată, pentru a fi şi funcțională. 
Partajarea ansamblului ritmic se poate face în două feluri: 

a) wv- v- (peon IV + iamb): „Te-ai arătat tăcând”; 

b) vvv-v - (mesomacru + silabă independentă accen- 
tuatä): „Şi ca un înger blând”. 

Totuşi, accentuarea ultimei silabe în toate versurile 2 şi 
3, inexistentă în Stelele ’n cer, se soldează obligatoriu cu rimă 
masculină şi nicidecum cu rimă dactilică. Aceasta nu este 
posibilă decât în condiţiile în care accentul cade pe silaba 
antepenultimă (-vv). 

Dar structura ritmică a strofei preconizată de Eminescu 
însuşi suferă modificări majore în momentul în care şi alte 
silabe sunt investite cu accent. Un accent suplimentar pe a 
doua silabă are ca efect fie apariția unei tripodii iambice: 

v2 vâ vê : ,De-atunci te vad venind”, 
fie prezenţa unui amfibrah urmat de un amfimacru: 


vey 4,6 : „Eu sufăr doru 'n sân”. 


Pentru ca rimele dactilice să devină posibile (ele pot fi 
reperate aici în ultimele două strofe), Eminescu investeşte cu 
accent silabele 2 şi 4, renunțând la accentuarea ultimei silabe. 
Rezultă următoarele scheme: 

a) vay áw (amfibrah + dactil): „În taina serilor”; 
b) v2 vw (iamb + peon II): „Eu dau durerilor”. 
Păstrând accentul pe ultima silabă din vers, dar anulând 


accentul silabei 4, autorul obţine două celule ritmice trisilabice: 


v2v wê (amfibrah + anapest): „Şi blândă surâzând”. 


Desigur, există şi alte situaţii în care accentuarea unor 
silabe impare în anumite versuri mediane (XV, XVIII, XXVI- 
XXVII) impune alte scheme ritmice — dar aceste considerații 
sunt colaterale discuţiei noastre. Caracterul de exerciţiu pro- 
zodic al versiunii A.2276, 137 este evident. Opţiunea lui Emi- 
nescu de a începe şi a încheia strofa cu un coriamb (-w-) s-a 
transmis şi textului purtând denumirea Stelele 'n cer. Celelalte 
posibile apropieri privesc în exclusivitate structura strofei. 

Fata de A.2276, 137 care are 7 strofe, textul notat de 
Perpessicius B.2276, 137v. este mult mai concentrat. El cu- 
prinde numai 5 strofe, dintre care ultima nu depăşeşte stadiul 
de improvizație lacunară — oricum lipsită de finalitate poetică. 

Idei noi față de versiunea anterioară nu apar. În schimb, 
caracterul erotic al acestei poezii iese şi mai mult în relief. Ca 
atare, versul „Floare de tei” nu putea lipsi. Eventualele modi- 
ficări — care-l indrituiesc pe editor să o considere autonomă — 
vizează poziționarea versurilor în care apare coriambul (-w-). 
În loc de 1 şi 4, ca în versiunea anterioară, autorul preferă 


STUDII 


pozițiile 1 şi 3: 


„Floare de teiu 

Cât de curând te treci 
Ochilor mei 

Te-i arăta pe veci 


Floare de lunci 


Eu te-am cuprins de gât 


Şi 'ncă de-atunci 
Eu te-am iubit atât 


Floare de Maiu 

Cine te-au [pus] să vii 
Dacă mai ai 

Ochii tăi dulci şi vii 


Floare de lan 

Oare de mult sa dus 
Încă un an 

Steaua în văi apus 


Te-am iubit 


. Un copil 


CU sei gi 
Din April” 


EMINESCOLOGICE 


Ala 
6/b 
4/a 
6/b 


Alc 
6/d 
Alc 
6/d 


4le 
6/f 
4le 
6/f 


4/9 
6/h 
4/9 
6/h 


HERMENEUTICĂ LITERARĂ ŞI POETICĂ 167 


Ceea ce realizează Eminescu aici este aglomerarea 
impresionantă a coriambilor care, în unele strofe (1, 3, 4) apar 
câte trei deodată, iar versul XII („Ochii tăi dulci şi vii”), cu 
dipodia sa cretică (-v- -v-), aminteşte, de asemenea, de prozo- 
dia greco-latină. 

Într-o măsură mai mare decât în A.2276, 137, în versiu- 
nea B.2276, 137v. Eminescu e mai putin atent la sensul alcă- 
tuirilor verbale şi mai mult la expresia lor prozodică. Si sub 
acest aspect varianta în discuție nu are nici o legătură cu 
Stelele ’n cer, o meditaţie cu substrat filosofic, corectă dar 
rece. 


* 


Cu versiunea C.2276, 138-139, în laboratorul poetic emi- 
nescian se produc alte noi experiente interesante. Cu exceptia 
strofei care începe cu versul „Flori de mormânt”, preluată 
întocmai din A.2276, 137, toate celelalte 12 rămase propun un 
alt conţinut, chiar dacă numele florilor mai fusese amintit sau 
adaugă buchetului imaginar o nuanță nouă. Comparatia unor 
strofe care au comun primul vers este edificatoare în acest 
sens, acreditând ideea necesităţii completărilor poetice, proces 
niciodată terminat. 

Din punctul nostru de vedere este iluzorie datarea celor 
patru ,,variante” ale poeziei Stelele "n cer în acelaşi an (1879) 
cu textul tipărit postum, cel mai realizat artistic — deşi editorii 
au participat nemijlocit, ca şi în cazul sonetului Stau în cer- 
dacul tău, la operaţia de finisare. Chiar dacă admitem că, în 
cazul de fata, interesul lui Eminescu s-a îndreptat spre aspectul 
prozodic al poeziei, fantezia creatoare avea nevoie de timp 
pentru a se manifesta. Transcriind varianta C.2276, 138-139 
facem totodată menţiunea că, în afara strofei 5 („Flori de 
mormânt”) reluată întocmai din A. şi conţinând o rimă dacti- 
lică, toate celelalte strofe relevă numai rime masculine: 


l. „Floare de teiu -VV- 4la 
Il. Copilă 'ncă erai v-vv V- 6/b 
II. Şi blândă te-arătai v-v vV- 6/b 


IV. Ochilor mei -VV- 4la 


XXV. 
XXVI. 
XXVII. 


XXVIII. 


XXIX. 
XXX. 
XXXI. 
XXXII. 


XXXIII. 
XXXIV. 


XXXV. 


XXXVI. 

Floare de lunci 

Şi te-am cuprins de gât 
Şi te-am iubit atât 

Încă de-atunci 


Flori de cireş 

Au cine te-au făcut 
În drumul meu bătut 
Dulce, să ieşi 


Floare de lan 

Din suflet n-au perit 
Deşi am suferit 

An după an 


Floare lui Crist! 

Nimica nu-mi plăce 
$’am fost din ce [în] ce 
Pururea trist 


Flori de mormânt 
În taina serilor 
Am dat durerilor 
Aripi de vânt 


Floare de crin 

Şi pururi am gândit 
La ochiul tău iubit 
Şi al tău sân 


Floare de-April 

La ochiul tău iubit 
Şi zâmbetul candid 
Şi de copil 


Floare de Maiu 

La mâni subțiri şi dulci 
Pe cari capu-ti culci 
La al tău raiu 


-VV- 
vvv- V- 
vvv- V- 
-VV- 
-VV- 
v-v vV- 
V-V- V- 
-v/ v- 
-VV- 
V-V -V- 
v- VVV- 
-VV- 
-VV- 
V-V -V- 
v- Vv- V- 
-VV- 
-VV- 
v-v -vV 
V- V-VV 
-VV- 
-VV- 
v-v vV- 
V-V- V- 
w- - 
-VV- 
V-V- V- 
v-vv V- 
vvv- 
-VV- 

v- V- V- 
V-V -V- 
w- - 


Alc 
6/d 
6/d 
Alc 


Ale 
6/f 
6/f 
4le 


4lg 
6/h 
6/h 
4lg 


Ali 
6i 
6i 
Ali 


4Ik 
6/l 
6/l 
4Ik 


4/m 
6/n 
6/n 
4/m 


4lo 
6/p 
6/p 
4lo 


Ar 
6/s 
6/s 
Ar 


HERMENEUTICĂ LITERARĂ ŞI POETICĂ 


XXXVII. 
XXXVIII. 
XXXIX. 
XL. 


XLI. 
XLII. 
XLIII. 
XLIV. 


XLV. 
XLVI. 
XLVII. 
XLVIII. 


XLIX. 
L. 

LI. 
LII. 


Floare de deal 


Unde te-ai dus de-atunci 


Din codri şi din lunci 
Pe-al lumii val 


Floare de vad 

Dar vecinic nu te treci 
Cu lungi manute reci 
Ce ’n jos iti cad. 


Floare de văi 
Rămâi în calea mea 
Mângâie jalea mea 
În ochii-mi stăi 


Floare de drum 
Care te ’nduri pe-atât 
Ş'atuncea te-am iubit 
Atunci $’acum” 


-VV- 

-VV- V- 
V-V VV- 
V-V- 

-VV- 

V-V -V- 
V- V-V- 
V- V- 
-VV- 

V- V-V- 
V-V -V- 
V-V - 
-VV- 
VVV- V- 
V-V VV- 
V- V- 

Als 
6/t 
6/t 
Als 


Alt 
6/u 
6/u 
4h 


AN 
6/x 
6/x 
AN 


4/z 
6/a: 
6/a: 
4/z 


Versiunea aceasta se impune prin numărul mare de strofe 
(13) care le reiau pe cele din A şi B cu nuantari notabile, dar si 
prin caracteristicile prozodice apte s-o diferentieze net de 
versiunile anterioare. Cum strofa având primul vers „Floare de 
teiu” nu mai apare în D.2276, 140-147, este momentul să le 
comparăm, pentru a remarca în ce măsură conţinutul acestora 


este diferit: 


l. „Floare de teiu 


II. Ca si un înger bland 


IV. O 


VVV-V - 
III. Te-ai arătat tăcând 
VVV- v- 
chilor mei” 
-VV- 


A.2276, 137 


-VV- 


C.2276, 138-139 


I. „Floare de teiu 
-VV- 


B.2276, 137v. 


„Floare de teiu 


-VV- 


Cat de curand sa treci 


-VV- 
Ochilor mei 
-VV- 


vV- 


Te-i arăta pe veci” 


VVV- 


V- 

Il. Copilă 'ncă erai 
V-VV v- 
Ill. Şi blândă te-arătai 
V-V vv- 
IV. Ochilor mei” 
-VV- 


Un lucru este cert: versurile „Floare de teiu” şi ,,Ochilor 
mei” au rămas neschimbate, ca şi cum ar forma o unitate în 
spectacolul erotic imaginat de poet. lar două versuri în care 
este evocată iubita, conținând şi o doză de mister, au aceeaşi 
schemă ritmică: 


III (A): „Te-ai arătat tăcând” vvV- V- 
IV (B): „Te-i arăta pe veci” vvv- V- 


Intr-un eventual portret făcut dupa natură, ochii iubitei 
sunt esentiali, căci în ei se poate citi taina unei mari iubiri: 


XXV. Floare de crin XXIX. Floare de-April 
-Ww- -VV- 
XXVI. Şi pururi am gândit XXX. La ochiul tău iubit 
V-V vv- V-V- v- 
XXVII. La ochiul tău iubit XXXI. Şi zâmbetul candid 
V-V- v- V-VV v- 
XXVIII. Si al tău sân XXXII. Şi de copil 
vv- - VvV- 


Dar aceste două catrene fac parte dintr-un ansamblu 
unitar compozițional şi stilistic, având numai rime masculine 
şi relevând disoluția coriambului final. El cuprinde versurile 
XXV-LII şi este precedat de o strofă — singura — care atestă o 
rimă dactilică şi care are valoarea unei bariere prin certele ei 
virtuţi separatoare. 

Este interesant de observat că disoluția coriambului 
existent în finalul fiecărei strofe (conform schemei-cadru 
preconizate de Eminescu) fusese deja anunţată de virgula 
prezentă în versul XII (,,Dulce, să ieşi”) care generează cezura 
mobilă (-v / v-). Dar şi în alte strofe se produce fenomenul 
destrămării acestei celule cu dublu accent, într-o diversitate 
apreciabilă: 

XXVIII: „Şi al tău sân” vv- - (anapest + silabă ind. ac.) 
XXXII: „Şi de copil” vvv- (peon IV) 
XXXVI: „La al tau raiu” w- - (anapest + silabă ind. ac.) 
XL: „Pe-al lumii val” v-v- (dipodie iambică legată) 
XLIV: „Ce ’n jos iti v- v-  (dipodie iambicä) 

cad” 
XLVIII: „În ochii-mistăi” v-v - (amfibrah + silabă ind. 

ac.) 

LII: „Atunci şi-acum” v- v-  (dipodie iambică) 


Paradoxal aproape, în această versiune care sugerează do- 
rinta de a ieşi din tiparele impuse figurează şi o strofă conce- 
pută întocmai după schema-cadru impusă de Eminescu însuşi: 


-VV- V. „Floare de lunci -VV- 
VVV-V- VI. Şi te-am cuprins de gât vvv- V- 
VVV-V- VII. Şi te-am iubit atât vvv- V- 
-w- VIII. Încă de-atunci” -w- 


Ansamblul de 7 strofe din partea a doua a colateralei 
C.2276, 138-139, posedând calităţile unui cântec erotic medie- 
val, în care elementele conţinutului şi formei tind spre o muzi- 
calitate programată, fac din Stelele 'n cer o rudă îndepărtată, 
aproape de nerecunoscut. 


Aflată într-un stadiu modest de realizare artistică, ultima 
colaterală (D.2276, 140-147) conţine câteva strofe lacunare, 
impunându-se, totuşi, prin crearea atmosferei şi prin tendința 
de revenire la rimele dactilice. Cum atmosfera respectivă se 
pretează şi altui cadru decât cel erotic, strofa care începe cu 
versul (putin modificat): „Frunză de teiu” a fost poziționată a 
noua, dintr-un ansamblu de 18. Aşadar, această colaterală nu 
poate fi numită poezie erotică decât în a doua ei parte. Par- 
curgând-o, avem surpriza să întâlnim unele elemente specifice 
şi poeziei Stelele 'n cer, numai că ele sunt puţine si necon- 
cludente: 


l. „Lună, ce treci -v / v- 
Il. Codri şi undele -V V-VV 

Ill. Dulce pätründe-le -V V-Ww 
IV. Cu raze reci V-V- 

V. Paserea sus -VV- 

VI. Tinde arípele -V V-VV 
VII. Numără clipele -VV -VV 
VIII. Unde s-a dus -VV- 

IX. Aprigul vas -VV- 

X. Tremură pánzele -VV -VV 
XI. Vântul într însele -v v-vWV 
XII. Tot a rămas -VV- 

XIII. Negre cetăți -Ww- 

XIV. Dintre paduri de brad vvV- V- 
XV. Unde isvoare cad vvV-V - 
XVI. Singuratati Vwv- 
XVII. Dulcele Domn -VV- 
XVIII. Cu corn [ind.] de [ind.] v-[ ]v[ ] 
XIX. Cand codri, ape [ind.] v-v/ -v[ ] 
XX. Dulcele somn! -w- 

XXI. Sunet de corn -w- 

XXII. Treci [tu] din mal în mal -- V- V- 
XXIII. Spune din deal în deal -V V- V- 
XXIV. Că mă întorn VVV- 
XXV. Frunză de fag -w- 
XXVI. Doina cântându-mi-o -v v-WV 
XXVII. Reamintindu-mi-o VVV-VV 
XXVIII. = Suna cu drag -W- 
XXIX. Fluer de soc -w- 
XXX. Doină de plângere -V V-Ww 
XXXI. Ascultă fngere v-v -vV 
XXXII. Sună cu foc -VV- 
XXXIII. Frunză de teiu -VV- 
XXXIV. Femee printre flori v-v vV- 


XXXV. Şi floare de amoriu v-v vV- 

XXXVI. 


XXXVII. 
XXXVIII. 
XXXIX. 
XL. 


XLI. 
XLII. 
XLIII. 
XLIV. 


XLV. 
XLVI. 
XLVII. 
XLVIII. 


XLIX. 


Între femei 


Floare din munți 


[ ] 
[ ] 


Palidei frunti 


Floare de stanci 


Tu pleci ades si chem 
Cu cantec si blestem 


În văi adânci 


Floare de plaiu 
[ ] 
[ ] 
[ ] 


Luna ce treci 
Crengile, frunzele 
Dulce, patrunze-le’ 
Razele-ti reci 


Floare de vad 
Asemeni zórilor 
Căderii flérilor 
Stelele cad 


Floare de ses 
[ ] 
[ ] 
[ ] 


Floare de corn 
Dulce vestindu-ma 
Întinerindu-mă 
Sună din corn. 


Floare 'n păduri 
Unde copilele 
Uitându-şi zilele 


-VV- 


-VV- 


-VV- 


-VV- 

V- V- V- 
v-V VV- 
V- V- 


-VV- 


-VV- 
-vv/ -vV 
-v/ VW 
-VV- 


-VV- 
V-V -VV 
V-V -VV 
-VV- 


-VV- 


-VV- 

-V V-VV 
VVV-VV 
-VV- 


=VV- 
VVV-VV 
V-V -VV 

LXVIII. Cântă din guri -w- 
LXIX. Floare prin foi -w- 
LXX. Dorul anime-ne -V V-Ww 
LXXI. Nu-l ştie nimene -VV -VV 
LXXII. Noi amândoi” -VV- 


Anacruza lirică „Floare de...” (cu care începeau cândva 
toate catrenele) nu apare aici decât din strofa a şaptea, sub 
forma „Frunză de fag”. Florile de tei, prezente în celelalte 
colaterale, sunt acum ocolite. Într-o strofă dedicată iubitei este 
invocată mai putin expresiva „Frunză de tei”, catrenul respec- 
tiv ocupând poziţia a noua. Ce schimbări sufleteşti au deter- 
minat modificarea atitudinii lirice? Si cum se explică absenţa 
acelor strofe în care erau pronunțate cuvintele sacre Crist şi 
morminte? Contextul poetic abia schițat de Eminescu în 
această versiune ne obligă să revenim la ele. [atä-le: 


A.2276, 137 C.2276, 138-139 
XIII. „Floarea lui Crist! XXI. „Floare lui Crist! 
XIV.  De-atunci gândesc mereu | XXII.  Nimica nu-mi place 
XV. Şi nici nu ştiu ce vreu XXIII.  Ş'am fost din ce [în] ce 
XVI.  Pururea trist XXIV.  Pururea trist 
[ice zică space nine ] |XXV. Flori de mormânt 


XXVI. În taina serilor 
XXVII. Am dat durerilor 
XXVIII. Aripi de vant” 


XXI. Flori de mormânt 
XXII. În taina serilor 
XXIII. Eu dau durerilor 
XXIV. Aripi de-avant” 


Si din lectura acestor strofe poate fi bănuit începutul unor 
schimbări sufleteşti, dar evoluţia acestora e lentă şi acţionează 
în timp. Nicidecum în cadrul aceluiaşi an (1879), justificând 
conținutul poeziei Stelele 'n cer. De altfel, singura legătură 
dintre textul publicat în „Fântâna Blanduziei” şi colaterala 
D.2276, 140-147 se reduce la identificarea unor motive comu- 

ne, sau, mai degrabă, a unor cuvinte-cheie. Dar acest procedeu 
este utilizat frecvent în lirica eminesciană: 


D.2276, 140-147 Stelele n cer 
IX.  „Aprigulvas V. „După un semn 
X.  Tremura pânzele VI.  Clătind catargele 
XI. Vântul într 'însele VII. Tremurä largele 
XII. Tot a rămas. VIII. Vase de lemn: 
XIII. Negre cetăţi IX. Nişte cetăţi 
XIV. Dintre păduri de brad X.  Plutind pe marile 
XV. Unde isvoare cad Xl. $i mişcătoarele 
XVI. Singuratati” XII. Pustietati.” 


Considerăm că am adus suficiente argumente în favoarea 
ideii că cele patru „colaterale” nu pot fi considerate variante 
ale poeziei Stelele ’n cer. Deşi influenţa structurii strofei este 
indubitabilă, faptul că textele se află în strictă vecinătate nu le 
conferă automat statutul de variante. 


LES VARIANTES « INFIDELES » 
— résumé — 


Dans cette étude, l’auteur explique que la poésie Stelele ’n cer 
(Les Etoiles dans le ciel) fait partie de la catégorie des exercices 
rythmiques, tout comme Ochiul tău iubit (Ton œil bien aimé), où on 
manifeste l’intérêt pour un certain aspect de la versification gréco- 
latine. 

L’auteur conteste, quand méme, le caractére de « variantes » 
des textes des manuscrits 2276, 142, tout comme l’année de leur 
conception (1879), en considérant que l’évolution des sentiments ne 
peut étre limitée a une seule année, quoique le poéte respecte une 
certaine formule rythmique dans le texte publie dans « Fântâna 
Blanduziei » que dans les textes en manuscrits. 


E ecensi comentarii. Varia 


George Popa — Deschideri metafizice în lirica 


lui Eminescu 
(Editura Floarea albastră, Bucureşti, 2007 


Alina PISTOL 


Continuând seria dedicată creaţiei poetice eminesciene 
(vezi Spațiul poetic eminescian, Editura Junimea, 1982; 
Prezentul etern eminescian, Editura Junimea, 1989; Spiritul 
hyperionic sau sublimul eminescian, Universitas XXI, 2003; 
Libertatea metafizică eminesciană, Editura Timpul, 2005), 
lucrarea de faţă relevă acelaşi spirit de sinteză şi aceeaşi 
opţiune pentru metafizică, specifice lui George Popa. 

Maniera în care se scrutează universul ideatic al poeticii 
eminesciene tine aici de comparatism — în sensul unei abordări 
a textului literar şi a concepției poetice dintr-o perspectivă 
globală si universală, prin lecturi simultane’. Lucrarea de față 
se deschide unui spaţiu virtual în care sunt puse în evidență 
interferentele dintre creația eminesciană şi opera unor mari 
scriitori ai literaturii universale. Cititorul este confruntat astfel 
cu relaţii specifice „transtextualității””, într-un circuit al ideilor 
poetice în care creația eminesciană devine o verigă esențială, 
ce face legătura între trecut şi prezent. În cadrul acestor 
raporturi sesizate, sensibilitatea poetică este înțeleasă în sens 
dinamic, ca un fluid în continuă mişcare, care se metamor- 
fozează în funcție de gândirea fiecărui creator în parte, 
rămânând în esență aceeaşi. 


! Cf. Adrian Marino, Comparatism si teoria literaturii, Editura 
Polirom, laşi, 1998; 
> Vezi Gérard Genette, Palimpsestes, Ed. du Seuil, Paris, 1980. 

Primul capitol din cartea lui George Popa este dedicat 
„apriorismului românesc” (cap. Eminescu şi apriorismul româ- 
nesc, p. 5-13). Asociindu-se acestuia trăsături precum „deschi- 
derea cosmică”, iubirea, raportul cu religia, „fenomenologia 
ontologică trifazică de model zalmoxic” sau vocaţia ,,inaltimi- 
lor”. În finalul capitolului, se evidenţiază „viziunea ancestrală 
comună” a trei dintre capodoperele lirice ale poeziei româneşti: 
Mioriţa, Meşterul Manole şi Luceafărul. 

Noţiunea de „adevăr poetic” este evaluată în opera emi- 
nesciană în sensul unui proces de decantare şi de sedimentare 
a concepției legate de gândirea poetică la Aristotel, Heidegger, 
Hôlderlin, Keats, Goethe şi Nietzsche (cap. Poezie si adevăr, 
p. 14-27). 

În al treilea capitol, sunt avute în vedere raporturile lui 
Eminescu cu dimensiunea religioasă a ființei. Autorul pune în 
evidență, aici, etapele succesive ale acestei consecutii, pornind 


x? 


de la perioada „apofatică” a poeziei lui Eminescu, de la ,,mo- 
dularea cristianică”, şi ajungând până la aprofundarea noţiunii 
de sacru sau până la considerarea influenţei filosofiei lui Spi- 
noza (cap. Eminescu şi religia, p. 28-51). 

Viziunea poetico-metafizicä a poetului nepereche este 
definită în lucrarea de fata şi prin referința la conceptele de 
„geniu” şi de „iubire”, fixându-se ca bază a discuţiei versul 
eminescian (cap. Străinătatea în lume a geniului şi a ideali- 
tatii sale, p. 52-65). 

Un rol important este rezervat şi limbii autorului Lucea- 
fărului, interpretată ca funcţie determinantă a modulării şi 
structurării gândirii poetice. Astfel, capitolul Casa Fiinţei (p. 
60-75) lasă loc unei investigaţii cu privire la cuvintele de ori- 
gine tracă, la leitmotivul dorului sau la implicațiile semantice 
ale cuvântului „noroc” din textul eminescian. 

Dimensiunea ontologică a acestui lirism este reliefată 
prin comparatia, pe nivele diferite, cu creaţia lui Drăchsler, 
Lenau, Brentano, Heine, De Banville, Goethe, Dickens, Morus, 
Shakespeare, Novalis, Leopardi, Musset, Arghezi, Blaga ş.a. 
(cap. Trei trepte metafizice, p. 76-89; cap. Lecturi paralele, p. 
90-96; cap. Destine în clarobscur, p. 97-105; cap. Poezie şi 
veşnicie, p. 106-111 etc.). 

De asemenea, în eşalonarea coordonatelor principale ale 
tematicii poeziei lui Eminescu, autorul acestei lucrări proce- 
dează tot prin analogie. Spre exemplu, tema nopții aduce în 
planuri paralele Imnurile către Noapte ale lui Novalis, câteva 
dintre poeziile lui Leopardi, Nopțile lui Musset, volumul Cu- 
vinte potrivite al lui Arghezi, Cântecul de noapte al lui 
Nietzsche, Poemele către noapte, semnate de Rilke, ori textele 
lui Eminescu (Rig-Veda, Scrisoarea I, Luceafărul, Somno- 
roase păsărele, Peste vârfuri... etc.) — cap. Nopțile poeţilor, p. 
112-134. 

Viziunea ontologică a poetului român este schitata în 
sens unitar, în toată complexitatea sa, prin repere cum ar fi: 
„identitatea cosmică”, raporturile acesteia cu „lumea umană”, 
deschiderile metafizice şi testamentul poetic (cap. Eminescu — 
cercul ontologic, p. 162-171). 


Lucrarea lui George Popa îşi finalizează periplul său în 
universul metafizic al liricii eminesciene printr-un „breviar 
poetico-metafizic eminescian”, în care regăsim fragmente din 
creație, reunite pe nuclee ideatice: I. Autoportret, II. Iubirea, 
III. Conjuraţia întrebărilor, IV. Apoteoza (p. 177-187). 


Întâmplări... eminesciene 


Nicolae TORSAN 


În cartea sa „Moartea antumă a lui Eminescu”, ed. Cartier, 
2002, N. Georgescu, analizând „Prefaţa la ediția dintâi”, text 
scris de Titu Maiorescu, constată că „Cele patru paragrafe ale 
acestei prefețe propun şi o simetrie cifrică interesantă privind 
numărul de cuvinte” şi prezintă cele observate. În finalul aces- 
tei analize, autorul sus-citat, scrie că: „Aceste relaţii simetrice 
au ciudateniile lor, şi atestă încă o dată, că actele şi mărturiile 
privind viața târzie a lui Eminescu (darea lui afară din presă, 
mai ales, declararea publică a bolii psihice etc.) sunt învăluite 
într-un mister fabricat”. 

În al treilea paragraf al acestei prefețe sunt citate de către 
Maiorescu opt poezii eminesciene, „cele mai vechi”. Aceste 
poezii şi ordinea lor în ediție sunt următoarele: 


15. Venere şi Madonă 
23. Mortua est! 

25. Egipetul 

24. Noaptea 

32. Înger de pază 

39. Împărat şi proletar 
7. Rugăciune 

29. Înger şi demon 


Surprinde includerea în rândul „celor mai vechi” poezii a 
Rugăciunii unui dac, publicată în 1879. 

Dacă „simetria cifrică” semnalată de N. Georgescu este 
întâmplătoare sau nu, este greu de stabilit; cert este faptul că 
analiza detaliată a acestui text pune în evidenţă şi alte ,,si- 
metrii” interesante care ar putea face parte din acel „mister 
fabricat” privind viata târzie a lui Eminescu. 

Să considerăm substitutia formată din alfabetul normal 
ordonat şi rangurile literelor în această ordonare, adică: 


A B C. P Q R n Z 
1: 2 dus. 16 17 18 n. 26 


Şi să ne imaginăm următorul sistem de cifre: 

Pentru a cifra un cuvânt, la rangurile din alfabet ale 
literelor sale, se adună (sau se scad) numerele dintr-o „cheie 
de cifrare?” după care numerele obținute se substituie cu 
literele, care în alfabet au aceste numere drept ranguri. Dacă 
rezultatul operației conduce la un număr mai mare decât 26, 
din el se scade 26 şi se reține diferența, dacă în urma operației 
se obține un număr negativ, i se adună 26 şi se reține 
rezultatul. 

De exemplu, să cifrăm cuvântul CARTE, folosind cheia 
de cifrare (-7, 8, 10, -30, 8). Obtinem: 


C A R T E 
3 1 18 20 5 
-7 8 10 -30 8 
-4 9 28 -10 1 


Dar, -4+26 = 22; 28-26 = 2 şi -10+26 = 16 şi rezultatul 
cifrării devine: 


22 9 2 16 13 
V I B P M 


Să revenim la cele 8 poezii. 

Titlul „Venere şi Madonă” îl scriem de la dreapta la 
stânga, adică: ANODAMISERENEV, după care, din acest şir, 
extragem literele, începând cu prima, conform următoarei 
reguli: reținem prima literă, omitem următoarele trei şi o 
reținem pe următoarea, continuând în această manieră. Acest 
fapt îl notăm astfel: A(3) A(3) E(3) E, rezultând secvenţa AAEE. 

Folosind sistemul de cifrare de mai sus, descifrăm 
această secvenţă cu cheia (-7,0,7,0) şi obţinem: 


A A E E 
-7 0 7 0 
T A L E 

Rezultând cuvântul TALE. 

Din poezia „Rugăciunea unui dac”, scriind cuvântul dac 
pe primul loc, obţinem secvența: DARRUGACIUNEAUNUI, 
din care culegem literele conform regulii de mai sus, adică: 


D(3)U(G3)I(3)A(3)I(G)R 
Secventa obținută o descifräm cu cheia (0, -7, 0, -7, -14, 
0), deci: 


DU I A I R 
0 -7 0 -7 -14 0 
DN I T U R 


Secventa finală, prin anagramare, conduce la cuvântul 
DINTRU. 

Am folosit numărul 3 pentru separarea literelor extrase, 
ținând cont de faptul că aceste poezii apar în paragraful al 3- 
lea al prefetei. 

Din poezia „Mortua est!” eliminăm ultima literă şi reti- 
nem ultimele trei litere din textul rămas, secvență pe care o 
descifrăm cu cheia (0,0,-7), adică 


|» 


AE S 
0 0 -7 
AE L 


Secvența finală, prin anagramare, conduce la cuvântul 
ALE. 

Din titlul poeziei „Împărat şi proletar” eliminăm ultima 
literă şi reținem ultimele patru din textul rămas, obţinând 
secvența LETA, care, prin anagramare, conduce la cuvântul 
TALE. 

Alăturăm titlurile „Egipetul” şi „Noaptea”, formând 
secvenţa EGIPETULNOAPTEA, din care extragem literele, 
începând cu prima după schema E(6)L(6)A, luând distanţa 6 în 
loc de 3, fiind cuplate două titluri. Literele extrase conduc la 
cuvântul ALE. 

Ultima literă din titlul „Înger de pază” şi ultimele cinci li- 
tere din titlul „Înger şi demon”, formează secvenţa ADEMON, 
care prin anagramare conduce la cuvântul DOAMNE. 

Cuvintele obţinute mai sus, ordonate corespunzător, 
conduc la formula biblică „ALE TALE DINTRU ALE TALE 
DOAMNE”. 

Referitor la acest rezultat constatăm următoarele: 

> Sistemul de cifrare folosit este asemănător cu acela pre- 
zentat de noi în lucrarea „Un document... şi enigmele lui” 
în Revista Saeculum, an II, nr. 5, iulie 2003, Focşani, cu 
ajutorul căruia am descifrat răspunsul la întrebarea a patra 

din interogatoriul luat lui Eminescu la 12 iunie 1889, 

ajungând la aceeaşi formulă biblică. 

» Mai mult, în ambele sisteme, numerele semnificative din 
cheile de cifrare folosite pentru cifrarea consoanelor sunt 

7 si -7, iar pentru cifrarea vocalelor 14 şi -14. 

> Interogatoriul are 4 întrebări, iar prefața are 4 paragrafe. 
> În interogatoriu, cuvintele descifrate sunt grupate în al 
patrulea răspuns, iar în prefaţă poeziile în cauză se găsesc 

în al treilea paragraf, deci există această concentrare a 

obiectelor cercetate. 

» În ambele documente este implicat Titu Maiorescu. 

Curioase întâmplări? Dacă într-adevăr sunt simple 
întâmplări. 

Dar cele opt poezii din prefață ascund şi alte mesaje 
interesante, care pot fi evidențiate prin algoritmi simetrici. 

Astfel: 

— Secvența formată din numerele de ordine ale 
poeziilor, ordonată crescător devine: 7, 15, 23, 24, 25, 29, 32, 
39. Primul număr este 7, acest număr ne sugerează ca din al 
şaptelea număr din secvența de mai sus să scădem numărul 
7, după care la primele patru numere le adunăm cheia (-4, 
-10, -10, -10), iar la următoarele patru numere le adunăm 
cheia (-4, -20, -20, -20), facem calculele, iar numerele 
rezultate le descifrăm cu substitutia dată de alfabetul normal 
ordonat. Deci: 


7 15 23 14 25 29 25 39 
-4 -10 -10 -10 -4 -20 -20 -20 
3 5 13 14 21 9 5 19 
C E M N U I E S 

Secvența finală prin anagramare conduce la cuvântul 
EMINESCU. 

Se observă că, la baza algoritmului se află numărul 7, 
numărul de ordine al poeziei „Rugăciunea unui dac”. 

— Să considerăm primele două litere din titlurile celor 8 
poezii: RU, VE, MO, NO, EG, IN, IN, IM. Prin anagramare, 
secvența formată din aceste 16 litere conduce la expresia 
„EMINOV (probabil de la Eminovici) GENIU ROMÎN” 

— A treia poezie din lista din prefaţă este „Egipetul”. 
Considerăm numeralul TREI şi numerotăm literele sale în 
ordinea apariției lor în alfabet, adică: 


T_R E I 
4 3 1 2 


obținând secvența numerică (4312), din care rezultă secvenţa 
(4, -3, -1, 2), pe care o adunăm, număr cu număr, la 
consoanele din titlul poeziei, în ordinea în care apar în titlu. 
Numerele rezultate le înlocuim cu literele care, în alfabet, au 
aceste numere drept ranguri, adică: 


GP T L 
C it 49 
CM S N 


Acestor litere le alăturăm vocalele din titlul poeziei şi 
rezultă secvenţa ECIMESUN, care este o anagramă a numelui 
EMINESCU. 

— Extragem bigramele cu care încep titlurile celor opt 
poezii, începând parcurgerea listei lor de la ultima spre prima 
poezie, adică: 


IN RU IM IN NO EG MO VE 


Din primele trei bigrame reținem a doua lor literă, din 
următoarele trei reținem prima lor literă, iar din ultimele două 
reținem din nou a doua lor literă. Obtinem astfel secvența 
NUMINEOE, din care rezultă expresia „E O MINUNE”, potri- 
vită ca apreciere la adresa operei lui Eminescu 

— Considerăm primul vers din poezia „Rugăciunea unui 
dac”, deci: „PE CÎND NU ERA MOARTE, NIMIC NEMURITOR”, 

care are 31 de litere, iar litera T, a 16-a, împarte textul în două 
succesiuni de câte 15 litere fiecare. 

Prima dintre aceste secvenţe este PECINDNUERAMOAR. 

Litera T, din mijlocul versului, are rangul din alfabet egal 
cu 20, din care reținem cifra semnificativă, adică pe 2. Numele 
poetului Mihai Eminescu are 13 litere, din care, prin repetarea 
cifrelor, obținem numărul 1133. Numerele 2 şi 1133 le 
folosim astfel: din prima secvenţă, parcursă de la dreapta la 
stânga, reținem, conform numărului 1133, o literă, apoi încă 
una, apoi trei litere şi din nou trei litere, între literele, respectiv 
trigramele reţinute, eliminăm mereu două litere. Schematic, 
algoritmul arată astfel: R(2)M(2)EUN(2)ICE din care rezultă 
secvența RMEUNICE. 

Dacă la rangul din alfabet al literei R, prima din secvenţă, 
îi adunăm o unitate, adică 18+1=19, obţinem rangul literei S, 
care înlocuieşte litera R şi secvenţa devine SMEUNICE, din 
care, prin anagramare rezultă EMINESCU. 

Dar numărul 13 sugerează numărul 131 care, citit în am- 
bele sensuri conduce la numărul 13. 

Considerăm a doua secvență care urmează după litera T, 
în acest prim vers: ENIMICNEMURITOR. 

Din această secvenţă, conform cu numărul 131, eliminăm 
prima literă şi o reținem pe următoarea, apoi eliminăm trei 
litere şi le reținem pe următoarele trei, după care eliminăm o 
literă şi o reținem pe următoarea. Schema este deci urmă- 
toarea: 

(1)N(3)CNE(1)U 
rezultand secventa NCNEU. 

Daca în primul caz am modificat cu o unitate rangul pri- 
mei litere, în acest caz, fiind vorba despre a doua secvenţă, 
scădem din rangul celei de-a doua literă o unitate. Deci, C-1 = 
3-1 = 2, obţinem rangul literei B, care înlocuieşte litera C şi 
secvenţa devine NBNEU, care prin anagramare, conduce la cu- 
vântul NEBUN. 

Cele două cuvinte obținute mai sus formează expresia 
„EMINESCU, NEBUN”. 

Acest rezultat poate fi pus în legătură cu campania des- 
făşurată în 1883 pentru îndepărtarea lui Eminescu din presa 


188 STUDII EMINESCOLOGICE 


românească şi cu „celebra” epigramă a lui Macedonski în care 
autorul traduce în versuri „boala gravă” care l-a atins pe 
Eminescu, prin nebunie. 

Din analiza ediţiei lui Maiorescu, prezentată de N. Geor- 
gescu şi la a cărei prefaţă ne-am referit, reținem următoarele: 

— „S-a remarcat că Titu Maiorescu a aranjat poeziile 
într-un anumit fel, nu în ordinea cronologică a apariției lor în 
reviste, nici în ordinea cronologică a creării lor de către 
Eminescu, nici strict tematic — ci după alte criterii” (p. 140). 

— „Dacă acest volum conţine o parolă..., atunci parola se 
află aici, în succesiunea Doină — Mai am un singur dor — 
Variantă — Altă variantă — Altă variantă — Epigonii — Călin — 
Strigoii”. 

Cele câteva mesaje care rezultă din titlurile acestor opt 
poezii, printr-o analiză criptologică, s-ar putea să vină în sus- 
ținerea de mai sus a lui N. Georgescu. 

Astfel avem: 

— Să considerăm titlurile acestor poezii, fără cele trei 
variante şi în ordinea lor de mai sus. Fie secvența numerică 
12,12,13,13,14. Suma acestor cifre este 64, cât este numărul 
poeziilor din această ediție. Din titlurile poeziilor extragem 
câte două litere, conform secventei numerice: din primele 
două titluri reținem primele lor două litere, din următoarele 
două titluri, literele de pe prima şi a treia poziție, iar din 
ultimul titlu literele din pozițiile 1 şi 4. Obtinem secvența 
DOMAEICLSI. 

Suma cifrelor anului 1883 este egală cu 20, din care re- 
ținem cifra semnificativă, adică 2. Prima şi ultima cifră din an 
sunt 1 şi 3. Aceste numere le folosim astfel: la rangurile din 
alfabet ale literelor din poziţiile 1 şi 3 din secvenţa de mai sus, 
parcursă în sens invers, adunăm numărul 2, după care 
numerele rezultate le descifrăm cu substitutia data de alfabetul 
normal ordonat. Deci: 


D O M A E I C L S I 
0 0 0 0 0 0 0 2 0 2 
D O M A E I C N S K 

Secvența finală este o anagramă a numelui 
MACEDONSKI. 

— Considerăm titlul „MAI AM UN SINGUR DOR”, care, 
împreună cu cele trei variante, putem presupune că apare de 
4 ori. Începând cu al patrulea cuvânt din titlu, extragem 4 
litere după următoarea schemă: (1)I(1)G(1)R(1)O, rezultând 
secvenţa IGRO. 

Litera I este precedată de S, cu rangul din alfabet 19, 
suma cifrelor acestui număr este 10. 

Litera G este precedată de N, cu rangul 14, diferența 
cifrelor sale este 3. 

Litera R este precedată de U, cu rangul 21, suma 
cifrelor acestui număr este 3. 

Litera O provine din al cincilea cuvânt. 

A rezultat astfel secvenţa numerică 10,3,3,5, pe care o 
adunăm la secvența IGRO şi rezultatul îl descifrăm cu sub- 
stitutia dată de alfabetul normal ordonat. 

Deci obținem: 


Deci în titlul acestei poezii, cele patru litere vor fi 
substituite cu S, J, U, respectiv T şi titlul se transformă în 
secvenţa: MAIAMUNSSHJUUDTR, din care, prin anagramare, 
se poate obţine textul: „AM UN DUŞMAN JURIST”. Jurist a 
fost Maiorescu? 

— Să considerăm următoarea ordonare a titlurilor: 


Epigonii, Călin, Strigoii, Mai am un singur dor, Doina 


În ordinea titlurilor extragem literele care ocupă rangurile 
12312, obținând secvența EARMO, care prin anagramare, 
conduce la cuvântul MOARE. 

Literele care ocupă locul al doilea în titlurile de mai sus 
formează secvența PATAO, din care, prin anagramare, rezultă 
expresiile POATĂ şi O PATĂ. 

Cele cinci titluri conţin nouă cuvinte, din care extragem 
literele după schema „finale, iniţiale, finale, conform urmă- 

toarei reguli: din primele trei titluri reținem finalele cuvintelor, 
din următoarele 5 cuvinte reținem literele initiale, iar din 
ultimul cuvânt reținem litera finală. Obtinem astfel secvenţa 
INIMAUSDA, din care, prin anagramare, rezultă şi următoarele 
expresii: „INIMĂ DUSĂ” şi „AI DUȘMANI”. 

